
„BĂTĂLIA CULINARĂ” 


Cluj-Napoca, 2024 


MOTO: „În alimentaţie, ca şi în politică, 
abuzul este... anticonstituţional”!. 


Coperta 1: Coliba din Carpaţi — tablou de Julius 
Zalaty Zuber (1867-1918) 

Coperta 4: Tezaur arheologic din Horodnic — 
desen de Mattias Adolf Charlemont (1820-1871) 


! Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935, pp. 5-8 


Povestea artei culinare 


De-a lungul veacurilor, după cum mărturisesc călă- 
torii străini, mâncarea românilor e simplă, alcătuită la nes- 
fârşit din lapte, brânzeturi şi mămăligă. Sau, cum cântau 
lăutarii acestei ţări, în 1710, „dintr-o scripcă făcută de ei 
cu 3 strune şi apoi dintr-o citeră veche de lemn dezacor- 
dată, zicând şi din gură în limba lor, şi suna aşa de frumos 
al lor: Brânză, brânză cu mălai, Bade Nicolai”?. Uitasem 
de fructe, pe care le mâncau, când nu le vindeau, pentru că 
românii de la ţară, şi în 1566, „îndestulează zilnic oraşele 


cu brânză, lapte, fructe”. 


În abstinenţa asta culinară multimilenară, românii 
erau oameni buni, renumiţi în cele patru zări pentru că „Ei 
dau bucuroşi drumeților pâine, brânză, ceapă, lapte şi altele 
de acest fel, ce se găsesc în casa lor. Numai doar străinul 
să se poarte liniştit, căci, de nu, capătă mai uşor pumni 
zdraveni şi ciomege decât mâncare. Isteţi din fire, vioi, ei 
se bucură de o minte pătrunzătoare, au aplecare spre furt, 
sunt ostaşi foarte răbdători la frig şi la arşiţă, rabdă de foa- 


> Călători străini despre Țările Române, vol. VIIL, Editura Ştiinţifică, 
Bucureşti, 1983, p. 316 

3 Călători străini despre Ţările Române, vol. LL, Editura Ştiinţifică, 
Bucureşti, 1970, pp. 336, 337 


me şi de sete două şi trei zile, rămânând teferi. Am văzut, 
nu 0 dată, bărbaţi din boierimea aleasă, aşezându-se lângă 
fântână, înmuind bucăţi de pâine uscată în apa rece şi 
mâncându-le cu lăcomie. Când pleacă, de aici, în tabără, ei 
se hrănesc, multă vreme, cu mâncare puţină; dacă lipseşte 
pâinea, se hrănesc, multă vreme, cu lapte de iapă, dacă este 
la îndemână, de lipseşte laptele, atunci folosesc carnea de 
cal. Şi nici nu se delectează cu condimente, ci, de cele mai 
multe ori, gătesc peştele sau carnea cu borş din tărâţe sau 
cu oţet”. 


Reţetele mai sofisticate, deşi sărăcăcioase, dar lus- 
truite cu o făloşenie ortodoxă, sunt deja consacrate, în 
1633, când, la masa praznicului, „bărbaţi şi femei, bogaţi 
Şi săraci... nu mănâncă altceva decât peşte, şi spun că fac 
acest lucru pentru a arata pedepsire trupului, şi de durere 
după cel mort; dar beau totuşi vin şi bere”. Dar şi mai şi 
sunt petrecerile de nuntă, unde, în 1710, toţi nuntaşii „sunt 
ospătaţi cu o masă strălucită, la care, după ce mănâncă al 
doilea fel de bucate, se arată fiecăruia, pe un taler, cămaşa 
miresei cu semnele fecioriei, pe care toţi obişnuiesc să 


pună un mic dar”. 


Suntem deja în anul 1646, şi iată că intervin pe 
frontul gastronomic „pâine, brânză, ceapă, lapte şi altele de 


acest fel”, precum „peştele sau carnea cu borş din tărâţe 


sau cu oţet”. 


4 Călători străini despre Ţările Române, vol. V, Editura Ştiinţifică, 
Bucureşti, 1973, pp. 74, 76, 77,19 

5 Cantemir, Dimitrie, Descrierea Moldovei, pp. 210-215 

$ Călători străini despre Ţările Române, vol. V, Editura Ştiinţifică, 
Bucureşti, 1973, pp. 330-332, 343-345 


In 1658, românii „mănâncă multă mămăligă, coc 


colaci în spuză, fac cozonaci din făină de mei”. 


Mult mai târziu, adică în vremea primelor cărți de 
bucate (1836), publicate în scopul „de a răspândi... ştiinţa 
de a mânca bine, de a pregăti prânzuri uşor de făcut şi care 
să nu coste mult”, înțelege, din sfaturile date tinerelor 
gospodine, de ce, în mod tradițional „porumbul cu lapte şi 
o brânză foarte rea este hrana de bază a românilor. Bărbaţii 
se îmbată cu ţuică de prune, pe care o beau într-un exces 


de neînchipuit”. 


Bucătăria tradiţională românească „nu admite un 
mare număr de fripturi, care pentru noi, românii, sunt un 
lux fără nici un gust adevărat, şi al doilea, pentru că cele 
mai multe din ele nu servesc decât să decoreze cărțile de 
bucătărie, fără ca greutatea de a le face şi fără cheltuiala ce 


se cere de a le avea”!0. 


Ziarele, revistele, calendarete şi almanahurile care 
au contribuit la răspândirea reţetelor de bucate româneşti 
sau pe cale să devină româneşti au fost Universul Literar 
(1895), Românul (1912), Calendarul Gospodarilor (1925- 


7 Călători străini despre Ţările Române, vol. V, Editura Ştiinţifică, 
Bucureşti, 1973, pp. 584-587, 592-595 

3 Manolachi Drăghici (1801-1887), Noua carte de bucate, Galaţi, laşi 
1846,p.3 

” Călători străini despre Ţările Române, Serie novă, vol. III, Editura 
Academiei Române, Bucureşti, 2006, pp. 500, 501 şi 504, respectiv, 
514 

10 Manolachi Drăghici (1801-1887), Noua carte de bucate, laşi 1846, 
Galaţi, 1857, p. 49 


1832), şi mai ales „cărţile de bucătărie”, care încep cu cele 
„200 de reţete boiereşti”, publicate de Mihail Kogălni- 
ceanu şi Costache Negri, şi „Noua carte de bucate” a 
postelnicului Manolachi Drăghici, autorul unei „Istorii a 
Moldovei” (1857), „Bucătăria gospodinei de la sate”, 
publicată de Ana Victor Lazăr, la Sibiu, 1928, ca să culmi- 
neze, în perioada interbelică, cu „dictatura gastronomică”, 
intitulată „1.501 feluri de mâncări”, prefațată spumos de 
Constantin Bacalbaşa, care scrie şi o adevărată istorie a 
unei astfel de literaturi aplicate, înainte de a reda reţetele 
gastronomice ale soţiei sale, Ecaterina Bacalbaşa. 


Pa DICTATURA 7 

FELURI DE MÂNCĂRI 


Pe celebra Sanda Marin, singurul clasic român al 
literaturii gastronomice, cu ediţii îmbunătățite prefaţate de 
mari scriitori, precum Păstorel Teodoreanu, care depunea 
ofrandă un buchet de cuvinte, în 1936, la apariţia celei de- 
a doua ediţii nu o mai luăm în calcul, locul domniei sale 
fiind unul distinct, complet şi incontestabil. 


O să încep, totuşi, această aventură a „esteticii lim- 
bii”, cu reperele prefeţei lui Constantin Bacalbaşa, pe care 
o voi reproduce parţial, apoi o voi întrerupe, în favoarea 
întemeietorul literaturii culinare europene, francezul Bri- 
Ilat-Savarin: 


„Mi se cere să fac o prefaţă pentru o nouă carte de 
bucătărie?!... Mi se cere mie!?... Mie, un stăruitor al ali- 
mentării cu regim, un oprit de la cele mai excelente 
pregătiri culinare!?... Este ca și când s-ar cere unui ateu să 
comenteze o evanghelie, şi... unui ministru de finanţe să 
dea, astăzi, un buget echilibrat! Dar, în sfârşit, fiindcă zarul 
a fost aruncat, fie!... 


Şi Clement Vautel a scris în Franţa prefața unei 
cărți de bucătărie; o imitație nu strică decât în industrie. 
Să-l imităm, dar.” 


O Carte de bucătărie nu este numai un indicator al 
sosurilor şi un catehism al lăcomiei, o nu, ea este ceva mai 
mult şi este ceva mai bun: este o... evanghelie fiziologică! 


Să nu râdeţi, vă rog! 


Brillat-Savarin, acest „principe al pofticioşilor” — 
Ce Prince des gourmets, cum l-a numit nu ştiu cine — Jean 
Anthelme Brillat-Savarin, care a început prin a fi deputat 
girondin, sub Revoluţie, a urmat ca secretar intim al 
generalului Augereau şi a sfârşit ca şi dl Sărăţeanu — nu 
regent, vă rog — dar membru la Curtea de Casaţie, a scris o 
carte, rămasă celebră intitulată „Fiziologia gustului!”. 
Aceasta dovedeşte că legătura de unire între Revoluţie, 


armată şi înalta magistratură nu o poate face mai bine decât 
un stomac hrănit bine. 


Bucătăria a făcut, de-a lungul secolelor, pași gigan- 
tici înainte şi... înapoi. Dacă ar fi să credem pe Esop, pe 
vremea lui era un singur fel de mâncare: limba. Căci el a 
spus că mâncarea cea mai rea şi mâncarea cea mai bună 
este acest organ al limbuției. Ceea ce ar însemna că mân- 
cările sunt bune sau rele, după cum plac ori nu plac limbii. 
Dar, în zilele noastre, alte criterii predomină. lată câteva 
din aforismele lui Brillat-Savarin, bucătar magistru şi 
magistrat. 


A „Universul nu e ceva decât prin viaţă, şi tot tră- 
ieşte se hrăneşte”. 


a „Animalele se îndoapă, omul mănâncă. Dar nu- 
mai omul de spirit ştie să mănânce”. 


A „Destinul națiunilor atârnă de felul cu care ele 
ştiu mânca”. 


a „A pofti pe cineva la masă este a te însărcina cu 
fericirea sa, în tot timpul cât stă sub acoperişul tău”. 


A „Calitatea cea mai neapărată a unui bucătar este 
exactitudinea; ea trebuie să fie şi a mosafirului”. 


A „Descoperirea unei mâncări noi face mai mult 
pentru fericirea genului uman decât descoperirea unei ste- 
le”, 


A „Masa este singurul loc unde oamenii nu se 
plictisesc niciodată, în timpul primei ore cât stau împre- 


Pb 


una . 


a „Ordinea mâncărilor trebuie să plece de la cele 
mai substanțiale, la cele mai ușoare. Ordinea băuturilor, de 
la cele mai uşoare, la cele mai tari și parfumate”. 


A „Creatorul a făcut pe om să mănânce, spre a trăi, 
îl invită prin apetit şi îl răsplătește prin plăcere”. 


a „Un desert fără brânză este o femeie frumoasă, 
căreia îi lipseşte un ochi”. 


A „Să aştepţi prea mult timp pe un mosafir întârziat 
este o lipsă de atențiune pentru ceilalți mosafiri”. 


a „Teoria că nu trebuie să schimbi vinurile la masă 
este o erezie, limba se satură, şi, după al treilea pahar, cel 


mai bun vin nu mai deşteaptă decât o senzaţie obtuză”. 


A „Cei care capătă indigestie ori se îmbată, nu ştiu 
nici să mănânce, nici să bea”. 


A „Acel care-și primeşte mosafirii, fără a îngriji 
masa cu toată atențiunea, nu este demn să aibă prieteni”. 


Mă opresc. 


Această carte a marelui bucătar este, pentru toți cei 
care au citit-o, un instrument de instrucţiune. Ea are 


admiratori în cele mai alese cercuri. Astfel, Mareșalul 
Franchet d'Esperey, atât de bine cunoscut la noi, a scris: 


„Datoresc recunoştinţă celebrului Consilier al Cur- 
tei de Casaţie care a scris „Fiziologia gustului”. În adevăr, 
atunci când, căpitan de tiraliori, trăiam serile lungi în bled, 
nu lipseam niciodată ca să iau cu mine lucrarea sa şi, după 
masă, citeam câteva pagini ofiţerilor mei. Şi aceasta lec- 
tură încânta ceasurile care, fără ea, ar fi fost foarte grele”. 


Pierre Varenne a adăugat: 


„Brillat-Savarin este pentru arta de a mânca ceea ce 
Ovidiu a fost pentru arta de a iub1”. 


a „Prin filosofia sa zâmbitoare, Brillat-Savarin ne- 
a învăţat să gustăm mai bine bucuria de a trăi“, a spus 
Victor Hugo. 


Alphonse Karr a zis: „Citirea lui Brillat-Savarin m- 
a făcut să-mi fie ruşine că nu sunt lacom“. 


Acum Alexandre Dumas-tatăl, care a fost şi el un 
distins bucătar: 


a „Sunt trei feluri de lăcomii: aceea a stomacurilor 
robuste, care este aceea a lui Trimolcion și a lui Vitelius, 
aceea a nenorociţilor atinși de bulimie și, în sfârşit, acea a 
spiritelor delicate, pe care le cânta Horaţiu și le practica 
Luculus. Brillat-Savarin este un La Bruyere a acestei din 
urmă categorii de mâncăcioşi“. 

Dar destul cu Brillat-Savarin, oricât ar fi el de mare. 


Acum ceva mai practic. Să răspundem întrebării: 
„Cum trebuie să mâncăm? 


Bineînţeles, să nu ne ocupăm de bolnavi, de cei rău 
bolnavi: acestora medicii le prescriu nu feluri de mâncare, 
ci medicamente sub forma de alimente. Aceştia nu mănân- 
că, dar sunt numai hrăniți pentru ca să piară cât mai târziu, 
după ce au trăit văduvi de una din cele mai mari plăceri ale 
vieții: o mâncare gustoasă. Pentru aceştia nu se tipăresc 
cărți de bucătărie, ci numai manuale farmaceutice. Fireşte, 
abuzul celor mai suculente feluri de minuni bucătărești 
este iarăşi o mare greșeală. Chiar oamenii cei mai sănătoși 
sunt datori să se supună câtorva indicaţiuni de temperanță. 
Să mâncăm bine, dar să nu abuzăm de nici o bunătate. Și 
fiindcă abuzul de mâncare e provocat tocmai de felurile 
prea gustoase, să ne punem frâu poftei. Adică să urmărim 
un indicator înţelept. 


Ținând socoteală de ritmul actual al vieții şi de 1u- 
țeala succesiunilor datorită tuturor invenţiunilor în ascensi- 
une, să nu uităm că organismele orășenilor sunt foarte ex- 
puse procesului de destrămare printre care, ceea ce se 
numeşte artritismul, face zilnic victime. Să ascultăm, dar, 
câteva sfaturi. Ele sunt scrise mai ales la adresa celor cari 
au împlinit, vârsta de 40 ani! Vai! Să ascultăm sfaturile 
oamenilor de ştiinţă. Cetitorii le vor găsi admirabil de bine 
rezumate, în capitolul ce urmează imediat, după aceste 
„două vorbe“: de ce să ţie seama cei cari vor să mănânce 
bine şi să le fie bine. 

Fireşte, nimic nu e perfect pe lume, lată de ce întâl- 
nim la fiecare pas prăpastia între o mâncare gustoasă şi un 
sfat medical salvator. Concluzia ar trebui să fie dezolantă: 
„Nu trăiește bine decât cine mănâncă rău“. Dar... să nu ne 
descurajăm. Principiul „alimentaţiei naturale“ a pus po- 
dişcă peste prăpastie, a dat linişte îngrijoraţilor și a rezolvat 
controversa cu aceste câteva vorbe: „Să profităm de toate, 
dar să nu abuzăm de nimic“. În alimentaţie, ca și în poli- 
tică, abuzul este... anticonstituţional”!!. 


nt at e Bee e CA în la fate Ta 
amant ata ze, 


s.f 
Jean Anthelme Brillat-Savarin, 
autorul celevrei cărţi „Fiziologia gustului” 


1! Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935, pp. 5-8 

Jean Anthelme Brillat-Savarin, omul, care i-a 
fascinat, şi ca literat pur, savuros, nu doar pe Mihail Ko- 
gălniceanu şi Costache Negri, dar şi pe Constantin Bacal- 
başa şi Păstorel Teodoreanu „s-a născut în orăşelul Belley 
(Belley este un oraş destul de mic din Bugey, nu departe 
de granițele Elveţiei şi Savoiei)... 


Brillat-Savarin a practicat cu distincție profesia de 
avocat. În 1789, a fost ales deputat în Adunarea Constitu- 
antă, iar la expirarea mandatului, întorcându-se în micul, 
dar paşnicul său oraș natal, a fost numit preşedinte al tribu- 
nalului civil al departamentului Ain, apoi preşedinte al 
curții de casație... 


Când mișcarea revoluţionară s-a intensificat şi a 
luat o întorsătură violentă, spre sfârșitul anului 1793, Bri- 
Ilat-Savarin, văzându-se neputincios să facă față pasiunilor 
populare dezlănţuite, a plecat să ceară azil la elvețieni, ve- 
Cinil săi. 


A stat ceva timp la Geneva, apoi a plecat în capitala 
cantonului Vaud. 


La Lausanne, Brillat-Savarin a trăit în societatea 
foarte numeroasă a emigranților. Dar amintirile pe care le 
are despre acest oraș sunt în esență culinare. El vorbeşte cu 
recunoştinţă —cea mai profundă recunoaştere a stomacului! 
— despre amintirea cinelor sale într-un han, care, din 
păcate, astăzi nu mai există, şi care a fost înlocuit cu unul 
din acele hoteluri barăci, unde totul este internaţional, 
compania, bucătăria și însuşi chelnerul şef. Biletele cir- 
culare, ghizii, englezii au ucis vechiul han elveţian, ospi- 

talier şi generos. „Ce mese bune aveam atunci la Lausanne, 
la Lion d'Argent!, exclamă Brillat-Savarin. Pentru cinci- 
sprezece batz (2 franci. 25), am trecut în revistă trei servicii 
complete şi unde am mâncat, printre altele, vânatul bun din 
munții vecini, excelentul peşte din Lacul Geneva, și toate 
acestea le-am umezit, în voie şi la discreţie, cu puţin vin 
alb, limpede ca apa de stâncă, care l-ar fi făcut să bea şi pe 
un nebun. În capul mesei era şedea un canonic de la Notre- 
Dame de Paris (sper că încă mai trăieşte), care era acolo ca 
acasă şi în faţa căruia chelnerul (Kellner) nu a omis să pună 
tot ce avea acolo meniul. Mi-a făcut onoarea de a mă dis- 
tinge şi de a mă chema ca aghiotant, în regiunea în care 
locuia; dar nu am profitat mult timp de acest avantaj; eve- 
nimentele au continuat și am plecat în Statele Unite, unde 
am găsit azil, muncă şi casă”. 


La New-York, Brillat-Savarin a devenit maestru 
francez. Seara, a cântat în orchestra teatrului. Muzica, care 
nu fusese niciodată mai mult decât o distracție plăcută 
pentru el, devenise un mijloc de existenţă. 


În Franţa, furtuna se potolise. Cu primul prilej, 
Brillat-Savarin s-a întors. La mijlocul lui septembrie 1796, 
a aterizat la Le Havre. A ocupat diverse funcții, în cadrul 
Consulatului și Imperiului. Politica i-a fost în mare parte 
indiferentă, iar în ceea ce privește revoluțiile, le-a acceptat 
pe toate; şi niciuna, aşa cum a spus el, nu i-a „deranjat 
digestia”. „Avea caracterul fericit al celor care au stomacul 
bun, un proscris, fugar, lipsit de resurse băneşti, pentru că 
abia a avut timp să-şi ascundă persoana de pericol; îl 
vedem neîncetat, spune unul dintre prietenii săi, vesel, 
mângâindu-și tovarășii în nenorociri, dându-le exemplul 

curajului în necazuri, uşurând greutatea prin muncă și 
exercițiul unei industrii cinstite”. 

După ce a fost secretar de stat major al armatelor 
Republicii din Germania, Brillat-Savarin a îndeplinit atri- 
buţiile de comisar guvernamental la curtea departamentu- 
lui Seine şi Oise, la Versailles. În cele din urmă, a fost che- 
mat la Paris, la Curtea de Casaţie; şi tocmai în timpul liber, 
lăsat de această funcție, pe care a deținut-o timp de două- 
zeci şi cinci de ani, a scris „Fiziologia gustului”. Nu a 
îndrăznit să-şi pună numele pe această carte, care să-l 
plaseze imediat printre stăpânii limbii gastronomice. 


Brillat-Savarin are puritatea, concizia şi limpidita- 
tea care îi disting pe scriitorii profesioniști. Stilul său uşor 
şi pitoresc curge fără efort; este presărat cu duhuri vii şi 
fermecătoare, cu gânduri fine şi profunde; umorul lui este 
un amestec de proeminenţă, ştiinţă şi filozofie. Și niciodată 
nu este mai amuzant decât atunci când vrea să pară serios. 
Are această forță comică care pare a fi pierdută astăzi şi 
care este totuşi una dintre trăsăturile distinctive ale litera- 
turii franceze. Rabelais, Regnier, Scarron, La Fontaine, 
Boileau, Moliere, Voltaire, Diderot sunt benzi desenate. O 
uităm prea uşor noi, cei care devenim atât de amidonaţi şi 
atât de trişti! 


Brillat-Savarin şi-a scris cartea la ţară, în rafale 
scurte, cu pasiune şi convingere. Simţim că era îndrăgostit 
de subiectul său, că era posedat de acesta. 


„Timpul şi reflecția”, spune unul dintre biografii 


săi, „au fost singure capabile să dezvăluie geniului gastro- 
nomic maximele conviviale, sociale şi de altă natură, cu 

care această carte este atât de colorată, maxime atât de bine 
formulate încât majoritatea au devenit imediat proverbe 
pentru gurmanzi şi se păstrează în spiritul multor oameni. 
De la apariţia cărții lui Brillat, câți oameni și-au frecat 
mâinile, când au văzut un desert fără brânză şi s-au imagi- 
nat duhovnic spunând: „un desert fără brânză este o frumu- 
seţe căreia îi lipseşte un ochi”. Unul din principalele merite 
ale acestui autor este acela de a fi făcut ca masa de oameni 
să citească o carte plină de idei juste, de lucruri exacte şi 
de a fi adăugat câteva adevăruri la numărul mic care alcă- 
tuieşte această instrucție populară, care nu este luată nici 
în cărți şi nici în şcoli. Motivul succesului rapid al „Fizio- 
logiei gustului” constă în aroma stilului. Începând cu se- 
colul al XVI-lea, cu excepţia lui La Bruyere și La Roche- 
foucauld, nici un prozator nu a fost în stare să ofere pro- 
poziţiei franceze o uşurare atât de viguroasă; dar ceea ce 
distinge în principal opera lui Brillat este comedia sub 
natura bună, un personaj deosebit al literaturii franceze în 
marea epocă, care a început odată cu venirea Ecaterinei de 
Medici în Franţa şi care a durat până la moartea ei. De 
asemenea, „Fiziologia gustului” mulțumește, la doua lec- 
tură, şi mai mult decât la prima”. 


A murit la 2 februarie 1826 (21 ianuarie 1826, în 
timp ce în vechea mănăstire Saint-Denis se celebra slujba 
anuală de înmormântare a uneia dintre cele mai ilustre vic- 
time ale Revoluţiei Franceze, trei magistrați au fost loviți 
de o boală care i-a dus pe toţi trei la mormânt: au fost 
Robert de Saint-Vincent, procurorul general Marchangy şi 
consilierul Brillat-Savarin), în urma unei răceli, pe care o 
contractase la înmormântarea unuia dintre ai săi. A lăsat 
după sine şi două pamflete absolut necunoscute, „Eseul 

istoric și critic despre duel” şi „Fragmente despre adminis- 
trația judiciară”... 


Moartea spiritualului autor al „Fiziologiei gustu- 
lui” a provocat o senzaţie puternică în rândul oamenilor de 
litere şi al oamenilor de spirit (ceea ce nu este deloc si- 
nonim), iar autorul nemuritor al „4forismelor gastrono- 
mice” a fost în întregime acceptat de public: Brillat-Sa- 


varin era mort”!?. 


Ca o concluzie: viii rămân veşnic vii! 


DER 20 a 


i 
MANOLACHE DRĂGHICI 


Manolachi Drăghici, fratele mamei lui Nicolae 
Iorga, din casa căruia „o furase” Nicu Iorga (în 1850, 
„Nicu Iorga „îşi fură“ iubita din casa lui Manolachi Dră- 


12 Jean Anthelme Brillat-Savarin, Fiziologiei gustului, Paris 1883, 
Notice pp. I-VI 

ghici şi se căsătoreşte în ascuns”1*), era considerat iniţial, 
de către nepotul Nicolae Iorga drept autorul unor „notițe 
din „istoricul“ Manolachi Drăghici sau de fragmente ver- 
sificate”!*, deşi tot Iorga remarca faptul că, în privinţa anu- 
lui 1812, „avem, în adevăr, cuvintele dureroase ale Postel- 
nicului Manolachi Drăghici despre ruperea legăturilor de 
familie între cei care rămâneau Moldoveni şi ceilalți, tot 
boierime măruntă însă, care deveneau Basarabeni”!5, deci 
treceau sub ascultarea bisericii ruse. 


Mai târziu, vizitându-l de două ori la laşi şi fă- 
cându-i, de fiecare dată, câte un duios portret, lorga îi 
schimbă unchiului său eticheta de aşa-zis „istoric”, în 
favoarea celei de cronicar, „Manolachi Drăghici, fiul ace- 
lui Iordachi (Marele Vornic), care avea atunci (1824) cea 
mai mare influenţă la Domnie”!S, fiind remarcabil, în pagi- 
nile istoriei sale, prin descrierea evenimentelor vieţii sale 
(bunicul matern al lui Iorga, Costachi, „a luat în căsătorie 
pe Elena Drăghici, fiica Marelui Vornic Iordachi Drăghici, 
sora Marelui Postelnic Manolachi Drăghici, cunoscutul 
cronicar al Moldovei”!”). 


Mărturii despre autorul „Istoriei Moldovei” şi a ce- 
lei de-a doua cărţi de bucate din istoria literaturii noastre 
gastronomice, este menţionat, pentru prima dată, „în con- 


3 Theodorescu, Barbu, Contribuţiuni la cunoaşterea strămoşilor lui 
Nicolae Iorga, Bucureşti 1948, p. 27 

+ Iorga, N., Documente şi cercetări asupra Istoriei financiare şi 
economice a Principatelor Române, Bucureşti 1900, p. XXIII 

5 Iorga, N., Istoria Românilor, vol. VIII, Bucureşti 1938, p. 205 

$ Iorga, N., Istoria Românilor, vol. VIII, Bucureşti 1938, p. 229 

7 Theodorescu, Barbu, Contribuţiuni la cunoaşterea strămoșilor lui 
Nicolae Iorga, Bucureşti 1948, p. 12 

dica de la 1 decembre 1818”, în care sunt menţionaţi boie- 
rii „Teodor Balş Vel Vornic, Manolachi Dimachi Vel Vor- 
nic... treti Vistierul Manolachi Drăghici”!5. În 1824, ia- 
nuarie ll, este menţionat „domnul căminar Manolache 
Drăghici”. 


În viaţa publică, viitorul magistrat de Dorohoi, nu 
se remarcă decât printr-o atitudine ulterior condamnată de 
istorie faţă de Unirea Principatelor, în condiţiile în care, în 
1859, „mulți dintre cărturarii de pe atunci au fost potriv- 
nici Unirii: Balş, Nicolae Istrati, Gheorghe Asachi, Vasile 
Drăghici, Manolache Drăghici şi mulţi alţii, dintre care 
cei mai în vârstă alcătuiau aşa-zisul „grupul moldovenesc“ 
al rezistenţei”. 


Ca autor de cărţi, primul dintre antecesorii lui Nico- 
lae Iorga care a scris, Manolachi Drăghici „debutează 
printr-o traducere din limba franceză, cuprinzând cunoştin- 
țe despre plug, câmp, creşterea vitelor, albinelor, meşteşu- 
guri. Cartea este intituată: „Jconomia rurală şi domestică 
sau învăţătura pentru lucrarea pământului şi îmbunătă- 
țirea gospodăriei de câmp şi de casă, culese din cărţi în 
limbi străine de Postelnicul Manuil Drăghici, Prezident 
Tribunalului de la Dorohoi”, Eşi, 1834. Probabil că lu- 
crarea vine ca un răsunet al vieţii rustice, în care a trăit la 
moşiile tatălui său. După o trecere de 12 ani, în care timp 
Drăghici nu a mai tipărit nimic, se opreşte, de astă dată, 


18 orga, N., Documente şi cercetări asupra Istoriei financiare şi 
economice a Principatelor Române, Bucureşti 1900, p. 107 

19 Ghibănescu, Gh., Surete şi Izvoade, vol. X, laşi 1915, p. 273 

* Theodorescu, Barbu, Contribuţiuni la cunoaşterea strămoşilor lui 
Nicolae Iorga, Bucureşti 1948, pp. 22, 23 

asupra unui alt subiect, tot din domeniul practic. Este vorba 
de traducerea unei cărți de bucate intitulată; „Reţete 
cercate în număr de 500 din bucătăria cea mare a lui 
Robert întâiul bucătar al Curţii Franţei, potrivit pentru 
toate stările” laşi, 1846. În prefața lucrării, Drăghici se 
scuză că s-a oprit asupra unui asemenea subiect. Ştie, de la 
început, că va fi criticat şi luat în derâdere, zicând „că nu 
aş fi vrednic a face ceva mai bun, într-un cuvânt fie cine va 
zice câte ceva, pentru că... aşa suntem!“. Dar fără să se 
„sfiască“ de asemenea critici, ironia traducătorului crede 
că limbile „ce vor critica înaintea prânzului, vor lăuda după 
masă gustul şi nevătămarea bucatelor faimosului bucătar 
al Franţei“. 


În ajunul Unirii, Manolachi Drăghici tipăreşte „/s- 
toria Moldovei pe timp de 500 ani, până în zilele noastre”, 
Iaşi, 1857, 2 volume, 222 + 258 pagini, apoi îşi petrece 
timpul fascinat, alternativ şi contradicoriu, de ideile revo- 
luţionare franceze şi de conservatorismul ortodox, lucrând 
şi tipărind multe traduceri ale unor cărți religioase. 


Despre neamul Drăghici, despre sângele (matern) 
care curgea şi prin venele inegalabilului Nicolae Iorga, se 
găsesc multe informaţii (notele de subsol ale lui Barbu 
Theodorescu, prietenul şi biograful lui Nicolae Iorga, nu le 
mai reproduc, cei interesaţi putându-le afla în cartea cu 
pricina?!), pe care găsesc cu cale că e musai să le pun la 
dispoziţia celor interesaţi de această antologie gastrono- 
mică, pe care o lucrez cu pasiunea unui om care, ca şi 
Alexandre Dumas sau Mihail Kogălniceanu, se descurcă 


2! Theodorescu, Barbu, Contribuţiuni la cunoaşterea strămoşilor lui 
Nicolae Iorga, Bucureşti 1948 

în bucătărie, loc sacru, în care evoluează de mai bine de 
şase decenii, adică din fragedă copilărie. 


Iordache Drăghici 


O să încep cu contrafacerile ranchiunosului Cons- 
tantin Sion, care îi ura, la fel de mult pe boierii Drăghici şi 
pe vrednicii bărbaţi din neamul Burada, care „vin din pros- 
time”, adică fuseseră răzeşi vrânceni, cu studii în Tran- 
silvania şi, universitare, la Viena: 

„Patru neamuri, unul, Drăghici, cel de mai înainte 
ridicat la boierie. Şi anume urmaşii vornicului Iordache 
Drăghici, sunt corcitură de arman cu jidov, adică Neculai 
Drăghici a fost arman şi femeia lui jidaucă, botezați, au fost 
başi-bulubașă la hătmănie, pe vremea, domnului Constan- 
tin Moruz, în hătmănia logofătului Costache Ghica, care a 
luat slugă în casă pe vornicul Iordachi Drăghici, fiul bulu- 
başei. şi fiind deştept şi cu bune talente, s-a înaintat treptat, 
până pe la 1814, când domnul Calimach l-a făcut ban, mai 
în urmă spătar; şi loan vodă Sturza, vornic mare şi cel 
dintâi al său ministru. Atunci, (Iordachi) şi-a boierit pe doi 
fraţi, ce avea: Neculai spătar şi Constantin comis, dar au 
murit amândoi holtei bătrâni. Și pe feciorii săi (i-a boierit 
— n. n.), cel mai mare Manolachi postelnic şi Costache 
agă. Acest vornic Drăghici, ştiind că în familia Cantacu- 
zinilor din ţara românească a fost un spătar Drăghici, prin 
influienţa sa şi îndatoririle ce făcuse boierilor Filipeşti de 
acolo, cu care Manolachi se şi rudea, aga Costache Bucşe- 
nescu, cumnatul de soră a lui Drăghici, au ştiut a-şi mijloci 
o diplomă din Țara Românească, că este coborâtor din acel 
spătar Drăghici, şi prin urmare Cantacuzin. Dar las că eu 
am apucat pe tată-său, deşi poate bătrân, dar vorbea tot rău 
moldoveneşte şi se cunoştea că-i arman. Şi despre spătarul 
Drăghici Cantacuzin m-am încredinţat, în Bucureşti, de la 
mai mulți boieri, şi chiar de la banul Costache Cantacuzin, 
că a fost sterp”2?. 


„La 1861 Nicu Iorga se câsâtoreste cu Zulnia Ar- 
ghiropol, care, după mamă, coboară din neamul Drăghi- 
cestilor. Familia Drăghici este de origină munteană, dacă 


2 Sion, Constantin, paharnic, Arhondologia Moldovei, laşi 1892, pp. 
80, 81 


22 


ținem seamă de afirmaţia lui Manolache Drăghici în a sa 
Istoria Moldovei pe timp de cinci sute de ani: 


„Familia Drăghici, aceea din care se trage Postel- 
nicul Manolache Drăghici, este din Valahia şi tot o spiță 
cu neamul Filipescu de acolo, precum dovedeşte înscrisul 
din 1819, a boierilor Vornic Grigore Filipescu, Logofăt 
Gheorghe Filipescu, Vornic Constantin Filipescu, Alecu şi 
Neculai Filipescu, întărit de Domnul vremii aceleia, 
Alexandru Vodă Șuţul, şi hrisovul lui loan Voevod Sturdza, 
din 1827, întăritor dritului Familiei Vornicului Iordachi 
Drăghici, în Moldova, cu aceeaşi însuşire de nobleţe ca şi 
a neamului Filipescu în Valahia. Despărțirea acestor două 
spiţe urmează de la Udriştea Drăghici, al cărui urmaş, din 
Filip Vornicul, pentru o prigonire de familie a stăpânirii, şi- 
au luat o poreclă din numele propriu al părintelui lor, iar 
Neculai Drăghici, al 2-lea, pogorâtor din Udriştea, aflân- 
du-se nazir poştilor Valahiei, a emigrat în partea Moldovei, 
la 1735, cu fiul său, Clucerul Dimitrie Drăghici, ce a murit 
la Focşani, în anul 1740, după care, domnind Constantin 
Mavrocordat în Moldova, Dimitrie Drăghici s-a însurat şi 
s-a mutat la Iaşi, unde a născut 4 fii şi 3 fete, pe Spătarul 
Neculai, Vornicul Iordachi, Paharnicul Costachi şi Comi- 
sul Constantin Drăghici, toți sterpi, afară de Vornicul 
Iordachi Drăghici, care a avut doi fii, pe Postelnicul Ma- 
nolachi şi Aga Costachi Drăghici, murind acest din urmă 
holtei. 


Pricina deci că familia aceasta nu s-a trecut în lista 
neamurilor vechi ale boierilor Moldovei de Domnul Can- 
temir, fila 234, este că, la destituirea sa, se găsea în Valahia, 
vezi şi Istoria Daciei, tomul 3, a lui Diosicachi, despre 

această familie, către sfârşit statornicindu-se, cu 23 ani mai 
târziu decât domnia lui Cantemir Dumitraşcu în Moldova. 


Originea boierească munteană a familiei Drăghici 
e contestată de G. Sion, în Arhondologie, şi de dl George 
Florescu. Primul se află pe linia obişnuită a insultelor, prin 
care acoperea întreaga boierime moldovenească. După 
Sion, neamul Drăghiceştilor „sunt corcitură de armean cu 
jidov, adică Neculai Drăghici a fost armean şi femeia lui 
jidaucă“. Afirmația nu are la bază nici un document, prin 
care să se menţină şi am înserat-o numai ca o curiozitate. 


Originea munteană, coborâtoare din Drăghici şi 
Filipeşti, este pusă la îndoială şi de dl George Florescu, în 
studiul său despre Geneologia neamului boierilor din 
Mărgineni. Dl Florescu e convins că cele două neamuri ale 
Drăghiceştilor din ambele Principate nu au nici un fel de 
rudenie între ele. Afirmația nu e întemeiată pe documente, 
fiind numai o simplă supoziţie. Cu toate acestea, s-ar putea 
adăuga că, la baza credinţei sale, se află și puţin orgoliu de 
familie. 


Faţă de incertitudinea originii neamului Drăghici, 
Nicolae Iorga nu a luat o atitudine precisă. În studiul din 
tinereţe asupra lui Manolache Drăghici, admite întru totul 
că neamul său vine din Filipeştii munteni: „Pe vremile 
acelea, în care nu se punea mare însemnătate pe nume ţi 
mai mare pe fapte, se întâmpla deseori ca o ramură dintr-o 
familie, înstrăinându-se de trunchi, să-şi ia un nou nume, 
după acel al căpeteniei sale de înstrăinare. Astfel Gavrili- 
ţeştii sunt numai o ramură a Costăcheştilor, numită astfel 
după acel Gavriliţă Vornicul, al cărui nume răsună aşa de 

des în cronicile moldoveneşti, pe vremile Cantemireştilor; 
copiii lui Miron Costin sunt deseori numiţi Mironeşti“. De 
asemenea, Iorga nu pune la îndoială înscrisul din 1819, 
întărit de Alexandru Şuţu, cum şi acela din 1827, căpătat 
de la Ion Sturza, prin care Drăghicii sunt recunoscuţi egali 
în boierime cu Filipestii. După câţiva ani, când publica 
primul volum din colecția Hurmuzachi, în care se cuprin- 
deau şi câteva documente privitoare la Iordachi Drăghici, 
Iorga înlătură cu vehement afirmaţiile lui Sion: „De alt- 
mintrelea, cele mai corozive clevetiri asupra personagiilor 
politice şi private din întâia jumătate a secolului nostru, în 
Moldova, au fost orânduite sistematic de un erudit, care a 
fost un mare şarlatan, G. Sion. După el, Drăghicii sunt Ar- 
meni-Evrei. Dar, în ce priveşte origina munteană, siguranța 
din 1890 capătă un ton minor: „Manolache Drăghici pre- 
tindea că se coboară dintr-un Filipescu“, sau: „Astfel un 
Iordachi Drăghici, din Focşani, care invoca o coborâre din 
neamul Filipestilor munteni“. Mai târziu, o singură dată, 
Iorga pledează cauza Drăghicilor, dar fără să documenteze 
afirmaţiile: „Împotriva unor calomnii de furioasă ură poli- 
tică, care căutau să scadă pe „ciocoiul democrat“, făcând 
din dânsul nu ştiu ce plămadă de Armean şi Evreu din Foc- 
şani — şi cum oare, pe acele vremuri, putea ajunge cineva 
în fruntea boierimii celei mai vechi, cum l-ar fi recunoscut 
public, ca ramură înstrăinată din neamul lor, Filipeştii 
munteni? — Iordachi, Ban, Spătar, Vornic, sfetnic al Dom- 
nului pământean loan Sandu Sturdza, venea din apriga 
boierime munteană, între care Filipeştii lui au fost cei mai 
neastâmpărați şi mai dârzi. De la aceştia simt în mine 
porniri de luptă, pe care întotdeauna le regret: de la aceşti 
făcători şi răsturnători de Domni, totdeauna sinceri“ 

Se pare că, de data aceasta, Iorga confirmă părerile 
lui Manolache Drăghici. Dar în Istoria Românilor se 
revine la formula că „un Iordache Drăghici, din Focşani, 
care invoca o coborâre din neamul Filipeştilor munteni“. 


Primul Drăghici cunoscut în Moldova. Deci, 
până la aflarea de documente, rămânem la părerea destul 
de nesigură că Drăghicii sunt de origine munteană, familie 
trecută în Moldova din pricini politice. 


La 1735, Nicolae Drăghici se stabileşte la Focșani, 
unde şi moare la 1740. Fiul acestuia, Clucerul Dimitrie 
Drăghici, se mută la laşi. Aici se căsătoreşte, având şapte 
copii: Spătarul Neculai, Vornicul Iordachi, Paharnicul Cos- 
tachi, Comisul Constantin şi încă trei fete. Din cei patru 
fraţi, numai lordachi a avut urmaşi. 


Din spusele lui Manolache Drăghici se înţelege că 
neamul său nu se mai afla în Focşani, după 1740. Din fişele 
date nouă de Nicolae Iorga, relative la neamul său, aflăm 
una în legătură cu Drăghici biv Bas-buluc başa din Foc- 
şani, în anul 1785. Într-adevăr, în colecţiile Academiei 
Române se găsesc două documente: la 9 Ianuarie 1785, 
după „iangăn“ — foc, se dă cartea de judecată a marilor bo- 
ieri, privind pricina de judecată dintre Medelnicerul Costi 
Avrami, cu Drăghici biv Bas-buluc-başa din Focşani, pen- 
tru 0 ţigancă, ce o avea acesta de zestre de pe soția sa 
Catinca, fata lui Gheorghe Movilă Căpitanul, şi care s-a 
fost măritat după un țigan bucătar al Medelnicerului. La 15 
Ianuarie acelaşi an, Caimacanii dau poruncă către un Ar- 
măşel, spre a merge la Focşani, ca să ia ţiganca şi s-o ducă 
la casa Medelnicerului Costi, fiind fugită. Aşadar, acest 

Drăghici fusese şeful gărzii domneşti şi locuia, la această 
dată, în Focşani. Să fie acesta chiar tatăl Vornicului lor- 
dachi Drăghici? 


Asupra fraţilor acestuia nu avem ştiri. În 1828, Ni- 
colae Drăghici era agă. Aflăm, de asemenea, pe un Du- 
mitrache Drăghici, medelnicer, apoi agă, şi care înalță o 
biserică şi un spital la Vaslui, în 1852, şi care, credem, nu 
era rudă cu Drăghiceştii lui Iorga. Aşijderea, întâlnim pe 
Vasile Drăghici, pe care-l crezusem mult timp înaintaş al 
lui Nicolae Iorga, căruia, spunându-i aceasta, l-ar fi pre- 
ferat rudă, în locul lui Manolache. Una din fete se chema 
Zoiţa şi era măritată cu sulgerul Vasile Atanasiu, care lo- 
cuia în satul Coşerniţa-laşi, cu care a avut o fată, căsătorită 
cu nobilul Matei Ziloti! 


Marele vornic Iordachi Drăghici. Rămânând ca 
lacunele de mai sus să-și afle lămuririle cu timpul, începem 
neamul Drăghicesc cu Vornicul Iordachi, primul asupra că- 
ruia avem cunoştinţe suficiente şi sigure. 


EI este fiul Clucerului Dimitrie şi s-a născut la 
1771, probabil în Iaşi. Prima ştire pe care o avem despre 
dânsul este din 1802, când era Paharnic. În 1810, era tot 
Paharnic şi purta corespondenţă cu spătarul Iancu Micles- 
cu, privitor la moşia logofetesei Răzoaia, de lângă Agiud 
(Adjud). Se bucura de încrederea Domnitorului Alexandru 
Moruzi. Acesta, punând să se reclădească Curțile Dom- 
neşti, alcătui o comisie, în grija căreia cădea îngrijirea şi 
ținerea socotelilor, formată din Vistiernicul Sturdza, Tode- 
raşcu Balş şi tânărul Paharnic Iordachi Drăghici. Se men- 
ține mai departe pe lângă Domnitorii Moldovei. 

Scarlat Callimachi îl are pe lângă dânsul, ridicân- 
du-l la rangul de ban, în 1814, după un an de la suirea sa 
pe tron. A luat parte la tot ce a fost bun în domnia lui 
Callimachi, venit prin sprijinul francezilor. Gândul lui era 
să reorganizeze, după cum spune singur, „O administrație 
zguduită de schimbările timpului, să restabilesc o ordine 
statornică şi folositoare interesului general şi să mă gân- 
desc la uşurarea unui popor nenorocit, ce-mi este încre- 
dinţat, sunt mari datorii”. Drăghici face şcoală politică pe 
lângă Domnul dornic de reforme, despre care s-a spus: 
„Tous paraissaient sentir qu'il n'avait jamais voulu faire du 
mal“ (Toată lumea părea să simtă că nu voia niciodată să 
facă rău). Când cei şapte ani de domnie ai lui Callimachi 
luară sfârşit, el plecă din Iaşi, spre Constantinopol, străbă- 
tând călare rândurile mulţimii, venite să-şi ia rămas bun, 
iar dintre boieri este orânduit Iordache Drăghici să-l înso- 
țească până la Focşani. 


lată ce spune cronicarul Manolache Drăghici, în 
această privinţă: „Pornindu-se Calimachi, cu toată curtea 
sa, din laşi a fost ales, din boieri, Vornicul Iordachi Dră- 
ghici, atunci Spătar, ca să-l întovărăşească până la hotarul 
țării, ca Meimandar, şi în Focşani l-a îmbrăcat Scarlat 
Voevod cu blana de samur, spre mulţumire, cinste însem- 
nată din partea Domnilor către boieri, ce întrece caftanul, 
şi îndată au sosit Caimacanii Şuţului, Postelnicul Iacovachi 
Rizu şi Hatmanul Manu, care au luat Guvernul asupra lor, 
până la venirea Suţului, în luna lui Septembrie“. 


La 21 lunie 1816, banul Iordachi trimite, în numele 


Domnitorului, „cartea berăriei“ către Gherasim, episcop de 
Roman. În 1819, era spătar, şi avea în serviciul său Il 

scutelnici. Dintr-un document din 1820, aflăm că locuia în 
Vaslui, ocolul Fundul de jos, în satele Borăşti şi Răcea. 
Moşia sa se întindea în plasa Frumuşica din Botoşani. 


Pe acea vreme începea să bată vânt nou în Princi- 
pate. Existau mai multe partide. Boierii cei vechi, mai 
tradiționali şi care căutau să-şi păstreze toate avantagiile 
câştigate. Era partida boierească, doritoare să fixeze tribu- 
tul fără adausuri pentru ei, dar să se impună țăranilor a 
lucra treizeci şi două zile pe an. După cum remarcă N. 
orga, era „cea dintâi manifestare, limpede şi brutală, a 
egoismului de clasă. Boierimea se împarte, de acum, în 
două: unii sunt cu Ruşii, ca Putere conservatoare, capabilă 
de a le păstra privilegiile şi de a le întinde chiar, ceilalți, 
din cauza aspirațiilor spre o mai largă libertate, stau de 
partea Francezilor“. 


Ideile noi din Franţa, ale Revoluţiei franceze şi 
napoleoniene, cum şi revoluţia greacă, începută pe pământ 
românesc, insuflă boierilor aspirații şi le dă speranţe. Se 
creie astfel partidul naţional, având în frunte pe logofătul 
Ionită Sturdza, „boier modest şi sărac, fără influiență şi 
fără păcate“, spătarul Iordachi Drăghici, „un om nou; care 
era pentru turcofili ceea ce Bucşănescu înfițişa în tabăra 
opusă: cugetătorul şi omul de condei“, Andronachi Donici, 
Ion Tăutu, Vasile Miclescu, Gheorghe Cuza, Lascarachi şi 
Petrachi Sturdza, episcopul de Huşi, Meletie, Brăescu, 
Iordachi Catargi si lancu Cananău. 


Susţinătorul ascuns al partidului era Vogoridi, care 


credea că va specula partida în favoarea lui. Partidul îşi 
înaintă dorinţele la Poartă. Era un moment propice. Boierii 

cei vechi fugiseră peste graniță, fiindcă auziseră că mișca- 
rea grecească nu e în vederile Rușilor şi că Turcii vor ocupa 
Principatele. Cei rămași erau boierii mărunți, căftăniți de 
Mihai Şuţu, cum şi unii boieri vechi. Cei dintâi căpătară 
numele de cărvunari. Arzul trimis la Poartă cuprindea, în 
primul rând, Domn pământean: „să fim miluiţi a ni se 
orândui Domn oblăduitor pământului, după vechile miluiri 
a prea-puternicei Împărăţii, din însuşi neamul moldove- 
nesc... pe care obştea îl va alege, pe temeiul credinţei şi a 
închizășluirii a tuturor pământenilor”. Mai cereau înlătura- 
rea Grecilor şi Arnăuţilor, despăgubiri din averile răscula- 
ților pentru pierderile pricinuite de tulburări, administrarea 
de pământeni a mănăstirilor închinate, guvernarea prin 
funcționari din ţară, reprezentație diplomatică la Constan- 
tinopol şi întărirea privilegiilor cuprinse în capitulaţii şi 
hatişerifuri. Partida națională nu lupta numai pentru inde- 
pendenţă naţională, pusă, fireşte, sub Turci, ci şi pentru o 
nouă ordine socială, care cuprindea, în primul rând, 
reforme îndreptate împotriva oligarhiei, aşa cum ei învățau 
şi prin citirea ziarelor franceze, venite la noi. A învins 
partida cea nouă, adică spiritul francez. Domn este numit 
Ioan Sandu Sturdza. Dar lupta nu încetă. 


Năzuinţele lor le precizară într-un proiect de Cons- 
tituție. Se cerea pravilă făcută de ei în româneşte: „Să fim 
miluiţi a ni se da voie ca, după vechile obiceiuri ale pămân- 
tului, să ne alcătuim pravila în limba patriei, hotărâtoare la 
tot felul de pricini“. Veneau apoi: Adunare obştească din 
toate stările, Domnul să guverneze după hotărârea pravi- 
lelor, iar cârmuirea va fi prin boierii „din toate neamurile“. 

Domnitorul Ioniță Sandu Sturdza se va sprijini, în 
realizarea dezideratelor de mai sus, pe „boierii de a doua şi 
a treia stare“. De aici, o luptă între noua boierime şi cei 
vechi, exilaţii de bună voie. Durerea cea mare a acestei 
boierimi era că „s-au dat caftanele la mai mult de patru sute 
de indivizi, fapt neauzit şi nepilduit de la întemeierea 
Domniei Moldovei“. 


În această luptă de reforme sociale, Iordachi Dră- 
ghici a Jucat un rol de frunte. Mult timp s-a crezut că arzul 
(Memoriul — n. n.) trimis la Poartă, cum şi proiectul de 
constituție din 1822, sunt opera sa. Aşa, Nicolae Iorga 
scria: „în 1822, se întâlnește o plângere din partea lui Mi- 
hail Sturdza, pe urmă Domn, împotriva unui număr de 
boieri care cereau o schimbare esenţială a rosturilor ţării. 
Într-adevăr, era un partid în Moldova, al „cărvunarilor“, 
care lucra mai departe în sensul reformelor şi în fruntea 
cărora au fost mai mulţi boeri, dintre care cel cu mai multă 
influență era propria mea rudă, Marele Vornic Iordachi 
Drăghici, autorul proiectului provizoriu de constituție de la 
1822, pe care l-a tipărit, acum câţiva ani, răposatul A. D. 
Xenopol”. 


Mai târziu, lorga a renunţat la această părere, sorții 
căzând, în primul rând, pe lon Tăutu, secretarul lui loan 
Sandu Sturdza. Dacă Iordachi Drăghici nu a fost autorul 
proiectului de constituţie din 1822, totuşi el a jucat un rol 
de frunte în toată această luptă politică. În privinţa aceasta, 
sunt dovezi hotărâtoare. La 9 Aprilie 1822, îl aflăm urmă- 
rit, fiindcă luase parte la conspiraţiile cărvunarilor: „Spă- 
tarul Drăghici, care, din Sâmbăta lui Lazăr, se află la 
Sculeni, a doua zi s-ar fi întâlnit cu Brăescul şi alţii de 

acolo şi ar fi şezut câte ceasuri la şapte“. Iar altă dată se 
spunea: „„Vornicul Conache, Aga Negre şi Spătarul Dră- 
ghici, nici până în ceasul acesta de la carantină nu s-au mai 
întors, ce vor fi lucrând şi alcătuind acolo nu pot şti”. 


Domnitorul Sturdza ţinea la Vornicul Drăghici şi se 
pare că nu ieşea din vorba lui. De aceea, la 13 Iunie 1826, 
Margotti scria lui Kreuchely: „Dans la mâme soiree, eurent 
fin les intrigues entre les boyars; le Grand-Postelnik Geor- 
ge de Ghika et le Grand-Vistiernik Demetri, son frere, 
ayant renonce ă leurs emplois, sont alles brusquement chez 
eux; tous le monde attendait voir redevenir visternik le 
fameux lordaki Katardgy, qui donne quatre mille ducats, 
mais, ă la surprise generale, le 11 fut proclame pour Grand- 
Postelnik M. Nicolas Kanta, et le beisade George, &pistate 
de la visternitzie. Un certain vornik Dragitz mene le prince 
par le nez; la famille Ghika ne pouvant souffrir que cette 
homme, qui fut jadis domestique, ait tant d'autorit, a cause 
cette lutte: on dit que le camarasche, qui est aux bains, 
enverra de meme son conge” (În aceeaşi seară s-au încheiat 
intrigile dintre boieri; Marele Postelnic George de Ghika şi 
Marele vistiernic Demetri, fratele său, renunțând la slujbă, 
s-au dus brusc acasă; toată lumea aştepta să-l vadă pe 
celebrul Iordaki Katargi, care a dat patru mii de ducați, 
redevenit vistiernic, dar, spre surprinderea tuturor, pe Il, 
domnul Nicolas Kanta a fost proclamat Mare Postelnic, iar 
beizadea (prinţul — n. n.) George, epistat al visterniciei. Un 
anume vornic Draghici l-a dus pe prinț de nas; familia 
Ghika, neputând să-l suporte pe acest om, care a fost 
cândva slujitor, având atâta autoritate, a provocat această 
confruntare: se spune că camarila, care este la băi, şi-a luat 
un fel concediul)”. 


32 


Mulţi au căutat, în nenumărate rânduri, să înlăture 
de la Curte pe Drăghici. O astfel de încercare este redată 
de acelaşi Margotti, care reproduce următoarea conversaţie 
dintre Ghica şi Domnitor: „Le prince: „Est tu fâche contre 
moi?*; „Non, mon prince, mais je ne souffrirai de ma vie 
que ce vaurien de Draghitz (qui de domestique est devenu 
vornik) ait tant de pouvoir sur Votre Altesse et soit prefere 
aux boyars vieux par leurs caracteres et leurs services, de 
meme qu'aux parents de Votre Altesse“. „Bien, bien“, 
repondit le prince, „nous arrangerons acela” (Prinţul: „Eşti 
supărat pe mine?“; „Nu, prințul meu, dar n-o să sufăr în 
viața mea că acest ticălos Drăghici (care din slujitor a 
devenit vornic) are atâta putere asupra Alteţei Voastre și 
este preferat vechilor boieri, prin caracterele și serviciile 
lor, la fel cum şi părinţilor Înălţimii Voastre”. „Bine, bine”, 
a răspuns prinţul, „vom aranja asta”). 


În ciuda intrigilor de tot felul, Iordachi Drăghici 
continuă a fi factor principal la Curte. La 28 Decembrie 
1825, Domnitorul îl face vel vornic al obştii, iar mai târziu 
ajunge Mare Vornic. Pe Drăghici îl întâlnim în numeroase 
documente, fiindcă îndeplinea rolul de avocat. La 2 Aprilie 
1819, loan Pruncu, din Chişinău, sfetnicul Curţii, împuter- 
niceşte pe „Dumnealui Banul Iordachi Drăghici“ a-i vinde 
averea din Iaşi, Focşani şi Ținutul Putnei. În 1826 şi 1827, 
poartă o lungă corespondenţă cu Episcopul de Roman, în 
jurul unei discuţii asupra sumei de5.000 lei. Intervine şi în 
lupta dintre cele două partide, care doreau să pună mâna pe 
conducerea oraşului Botoşani. Astfel, soarta împreună pe 
Iordachi Drăghici cu Manole Iorga. Cele două partide in- 
tervin pe lângă boierii Callimachi şi Roznovanu, care 

trimit cererile lui Iordachi Drăghici. Acesta merge la Domn 
şi satisface cererea dată prin Roznovanu. 


Calimachi, prieten cu Iordachi, rămâne surprins că 
nu fusese servit. Drăghici se scuză că mijlocirea lui a făcut- 
o după cererea Vistiernicului Roznovanu, unul dintre cei 
mai mari şi bogaţi boieri. La sfârşitul scrisorii acesteia, din 
25 Ianuarie 1828, Drăghici scrie: „Tălmăceşte bine cele 
scrise din sus, tot este cum ni-i țara şi tocmeala: luaţi, mân- 
caţi! Destul ţi-i atâta“. În 1827, aflăm un document în care 
Vodă Sturza îi scria în legătură cu rânduirea unui telal Pașa. 


Drăghici, ajuns boier mare, influent, avea una din- 
tre cele mai mari case din Iaşi, luxos mobilată. De câte ori 
veneau trimişii Turciei sau Rusiei în Capitala Moldovei, 
parte din ei locuiau şi în casa lui Drăghici. În Iulie 1826, 
plenipotenţiarii turci locuiesc la: Sandulachi Sturdza, Şer- 
ban Negel, Iordachi Drăghici şi Vornicul Miclescul, iar în 
Noiembrie 1828, avea la sine pe Avacumov, intendentul 
general al armatei ruseştit. La acea dată, Drăghici suferea 
de reumatism. 


Pe timpul lui loan Sandu Sturdza, primise sarcina 
de a vinde, în Moldova şi Basarabia, pitace de boierie. 


Iordachi Drăghici era un om cult; ştia greceşte şi, 
cred, franţuzeşte. Îl găsim printre prenumeranţii unor cărţi, 
de pildă la „Istoria” lui Fotino. Deşi a jucat unul dintre cele 
mai mari roluri politice sub mai mulți Domnitori, totuşi nu 
a fost un om bogat. Averea rămasă după moartea lui abia 
ajungea familiei ca să ducă viaţa impusă rangului. A fost 

după asemănarea Domnitorului Sturza, protectorul său: „a 
venit în Domnie sărac şi tot sărac a părăsit-o“. 


Nicolae Iorga spunea de lon Sandu Sturza că s-a 
înconjurat de oameni harnici şi liberali, fără să caute întâi 
spiţa neamului lor şi înălțimea rangului în care-i găsea. A 
înlocuit învățătura şi talentul, care-i lipseau, prin corecti- 
tudine, respect pentru situaţia sa, dragostea pentru ţară şi 
frică de Dumnezeu. lordachi Drăghici a fost un om harnic, 
cinstit şi liberal în idei. A pornit de jos, probabil, aşa cum 
spune agentul străin. E meritul lui că a găsit în sine forțe 
care să-l ridice până la cea mai înaltă treaptă boierească, 
aşezându-se lângă Domn, şi a ştiut să slujească trei Domni- 
tori: Alexandru Moruzi, Scarlat Callimachi şi loan Sandu 
Sturdza, multumindu-i pe toţi. A fost un om politic des- 
toinic, cu gândul la ţară. Nu a făcut parte din partidele 
politice favorabile țărilor străine, nu a semnat nici un arz 
(memoriu), care să ceară alipirea ţării la o putere mare. A 
gândit româneşte, în sens modern, formându-se prin ideile 
curente ale Apusului, unde „Drepturile omului“ revolu- 
ționau omenirea. Prin politica făcută s-a străduit a intro- 
duce în Moldova şi a impune aceste idei. Ca bun Român, 
sufletul său era îndurerat că Tara era năpădită de străini, 
fiind împotriva lor. 


Era om de curaj şi de acţiune, neclintit la datorie, 
destul de abil să facă față intrigilor celor mai înverşunate. 
Moldova cea nouă, dornică de Domn pământean şi însetată 
după independenţa sa, înscrie pe Iordache Drăghici între 
primii luptători în realizarea acestui ideal. În chipul acesta, 
Vornicul Drăghici este un antemergător în neamul său, care 
era să dea pe Nicolae Iorga. 

În casa din Şoseaua Bonaparte, în salonul lui Nico- 
lae Iorga, plin de amintiri venite de la Regii şi savanții 
lumii civilizate, ieşea în evidenţă un tablou, înfățișând fi- 
gura lui Iordache Drăghici, datorită unui pictor de origină 
germană. lată cum îl descria Iorga: 


„Un vechi tablou, lucrat în ulei de unul dintre acei 
meşteri zugravi din Țara Nemtească, ce se pripăşeau pe 
aicea, ni-l arată pe Vornic în floarea vârstei, cu işlicul co- 
losal, semn al înaltei sale poziţii, deasupra feţei roşcate, 
încadrată de o barbă turcească, mică şi rotundă, care se lasă 
pe giubeaua neagră de postav de Țarigrad“. 


Vornicul Iordachi Drăghici a luat soţie de neam. De 
altfel, şi sora sa, Catrina, s-a măritat bine, având de soţ pe 
cunoscutul şi bogatul boier Bucşănescu, care a jucat rol de 
frunte în politica vremii sale. Vorniceasa Maria era o fe- 
meie destoinică, mândră, cultă, energică, cu grijă mare 
pentru copiii săi. Făcea parte din neamul Nacul, despre 
care lorga afirmă că se trage din Costea Viteazul: „Lângă 
petiția Domnului său e şi a credinciosului întovărăşitor 
Constantin Nacul, „colonel“, coborâtor al lui Costea Vi- 
teazul, din vremea lui Alexandru cel Bun, şi înaintaşul 
acelor boieri Nacu, care se isprăvesc cu soţia străbunului 
meu, Iordachi Drăghici... El fusese însărcinat, la 1664, 
Septembrie, cu o misiune la Electorul de Saxonia. Acest 
colonel Constantin Nacu ajunge şi în Anglia, unde e trimis 
să capete sprijin pentru Domnul său, Gheorghe Stefan, la 
Carol al II-lea şi în Saxonia. 

Maria Nacu aduce, prin căsătoria cu Vornicul lor- 
dache Drăghici, moșia din satele Lungani şi Goeşti, care 
suferă între timp diferite schimbări. Paharnicul Dumitra- 
che Florea face schimb, în 1815, a unei părți din Codreşti 
cu banul Iordachi Drăghici. În anul următor, Banul Dră- 
ghici cere să i se hotărască moşia Bălțați şi jumătate din 
moşia Codreşti. Un alt act, din 1824, atestă că moşia 
Codreşti e a Spătarului Drăghici. Bălțăţii o cumpărase ba- 
nul Drăghici în 1815. În 1841, moşia trece în stăpânirea 
mânăstirii Neamţului, prin vânzarea făcută de Vorniceasa 
Maria Drăghici. Încetul cu încetul, spre a se ţine pe dânsa 
şi copiii săi, Maria Drăghici este nevoită să vândă toate 
pământurile pe care le avea, nelăsând nici o brazdă copiilor 
săi. 


Urmașii Vornicului lordachi Drăghici. Rămasă 
văduvă, în 1829, când marele Vornic Iordache Drăghici 
moare de holeră, dânsa rămâne cu patru copii: Emanuel 
(Manolache), Constantin, Elena şi Zoe. Despre Costache 
Drăghici ştim prea puţin: îl găsim spătar la 23 Mai 1826, 
iar la 22 lanuarie era agă. După spusele lui Manolache 
Drăghici, fratele său a murit holtei, Zoe s-a măritat cu 
Logadi, cu care a avut un copil. În schimb, cunoaștem în- 
deaproape pe ceilalți doi copii ai lui Iordache Drăghici. 


Ultimul cronicar al Moldovei: fiul lui Iordachi, 
Manolache Drăghici s-a născut la laşi, în Decembrie 
1801. A învăţat la Iaşi, în „pansion“ şi în casă: „geografia, 
istoria, aritmetica şi alte ştiinţe“. Ştia foarte bine franţu- 
zeşte şi greceşte, A fost cinovnic la Departamentul prici- 
nilor străine, în anii 1824 şi 1825, fiind numit, la 1 Aprilie 
1824, „prin ţidulă gospod“. De la 1825 şi până la Septem- 


37 


brie 1826, este ispravnic al ținutului Dorohoi. Academia 
Română posedă patru acte, din 20 August 1828, prin care 
se atestă că Postelnicul Emanuel Drăghici este ispravnicul 
acestui ținut. 


După moartea tatălui său, roagă să fie numit în 
magistratură; adresând următoarea cerere scrisă în limba 
franceză: „Depuis la mort de feu mon pere le vornic Dra- 
guitz que la cholera nous a enleve notre famille n'a pas 
eprouve que des chagrins et des malheurs; les amis et les 
protecteurs se sont eloignes et nous sommes restes en bus 
â le mechancete des hommes. Loin de proteger une famille 
privee de son chef mes compatriotes semblent oublier le 
nom de mon pere qui a cependant paru avec distinction 
pendants nombreuses ann6es dans le service public. Promu 
moi meme dans un age peu avance au grad de postelnic j'ai 
cherche a justifier par mon zel et ma bonne conduite une 
nomination qui pouvait paraitre prematuree: sur ces 
articles j'en appelle avec confiance a l'opinion publique“ 
(De la moartea regretatului meu tată, vornicul Drăghici, 
care ne-a fost luat de holeră, familia noastră nu a trăit decât 
durere şi nenorocire; prietenii şi protectorii s-au îndepărtat 
şi am rămas ai nimănui, spre răutatea oamenilor. Departe 
de a proteja o familie lipsită de cap, compatrioții mei par 
să uite numele tatălui meu, care a apărut totuși cu distincție 
mulți ani în serviciul public. M-am ridicat de mic la rangul 
postelnic, am căutat să Justific, prin zel şi bună conduită, o 
numire care ar putea părea prematură: la aceste confirmări 
apelez cu încredere la opinia publică). 

Reţinem acest mijloc de a se adresa către autorități, 
în franțuzeşte, fiind, desigur, semnul mândriei omului de 
origine nobilă şi a culturii sale. 


Drăghici este numit preşedintele tribunalului Doro- 
hoi, la 20 Mai 1834. În 1838, destul de înaintat în vârstă, 
se căsătoreşte, la Dorohoi, cu Maria Peristeri, care nu era 
de neam boieresc. Au avut trei copii: Dimitrie, Elena şi 
Maria. Deşi primise grade boiereşti, Drăghici nu a făcut 
politică. Firea sa de om liniştit l-a îndemnat să stea retras, 
mulțumindu-se cu slujba judecătorească. Numai o singură 
dată este amestecat în luptele aprige ale politicii. Era şi 
cazul. Legat atât de strâns de trecutul ţării sale, era firesc 
ca Manolache Drăghici să fie împotriva unirii Moldovei cu 
Muntenia. Într-adevăr, la 8 Ianuarie 1857, Postelnicul 
Manole este trimis emisar în Moldova de sus, împreună cu 
Mihail Gherghel, pentru a impune mişcarea antiunionistă. 
De altfel, „Istoria Moldovei”, scrisă de Manolache 
Drăghici și tipărită, în 1857, de Gheorghe Asachi, repre- 
zintă acest punct de vedere, fiind apărătoarea tradiției care 
se vedea sugrumată prin actul Unirii. 


Postelnicul Manolache Drăghici este primul stră- 
moş al lui Nicolae Iorga care a luat condeiul să scrie. 
Activitatea sa scriitoricească este destul de variată și curi- 
oasă. Debutează printr-o traducere din limba franceză, cu- 
prinzând cunoştinţe despre plug, câmp, creşterea vitelor, 
albinelor, meşteşuguri. Cartea este intituată: „/conomia ru- 
rală şi domestică sau învăţătura pentru lucrarea pămân- 
tului şi îmbunătățirea gospodăriei de câmp şi de casă, cu- 
lese din cărți în limbi străine de Postelnicul Manuil 
Drăghici, Prezident Tribunalului de la Dorohoi”, Eşi, 

1834. Probabil că lucrarea vine ca un răsunet al vieţii 
rustice, în care a trăit la moşiile tatălui său. După o trecere 
de 12 ani, în care timp Drăghici nu a mai tipărit nimic, se 
opreşte, de astă dată, asupra unui alt subiect, tot din dome- 
niul practic. Este vorba de traducerea unei cărţi de bu- 
cate intitulată; „Reţete cercate în număr de 500 din 
bucătăria cea mare a lui Robert întâiul bucătar al Curţii 
Franţei, potrivit pentru toate stările” laşi, 1846. În prefața 
lucrării, Drăghici se scuză că s-a oprit asupra unui aseme- 
nea subiect. Ştie, de la început, că va fi criticat şi luat în 
derâdere, zicând „că nu aş fi vrednic a face ceva mai bun, 
într-un cuvânt fie cine va zice câte ceva, pentru că... aşa 
suntem!““. Dar fără să se „sfiască“ de asemenea critici, iro- 
nia traducătorului crede că limbile „ce vor critica înaintea 
prânzului, vor lăuda după masă gustul şi nevătămarea bu- 
catelor faimosului bucătar al Franţei“. 


Predilecția lui Drăghici pentru atari traduceri îl 
arată să fi fost un om practic, gospodar așezat. O altă carac- 
teristică a firii lui Drăghici, acel sentiment religios, care-l 
îndemna să-şi umple odaia cu icoane, îl îndreaptă acum 
spre cărţile cele sfinte. Într-adevăr, Manolache Drăghici a 
tradus şi prelucrat numai puţin de nouă Acatiste. 


Desigur că nu astfel de lucrări au impus numele 
acestui înaintaş al Profesorului Iorga. În ajunul Unirii, el 
tipăreşte „Istoria Moldovei pe timp de 500 ani, până în 
zilele noastre”, laşi, 1857, 2 volume, 222 + 258 pagini. 
După pilda şi cu dragostea cronicarilor de odinioară, 
Manolache Drăghici scrie istoria ţării sale ca faptele de 
glorie, ca să nu fie uitate, cum şi pentru a îndrepta răul 
acolo unde se iveşte. „Nevoia în care se află ţara noastră 

de a avea o istorie mai completă... m-a făcut a cerceta 
lucrările istorice şi alte acte vrednice de credință“. Regretă 
că nu află „acte oficiale“ sau „fragmente istorice“, spre a 
întocmi o istorie „specială“. De aceea, foloseşte, pentru 
epoca necuprinsă în cronicile anterioare, adică aceea scrisă 
în ultima sută de ani, ceea ce a văzut el singur şi a putut 
strânge de la aceia care au vieţuit „încă pe la 1821, pe când 
am început lucrarea de față“. Volumul întâi al istoriei lui 
Drăghici cuprinde evenimentele întâmplate de la Dragoş 
Vodă şi până la Dimitrie Cantemir. Această parte a stu- 
diului se întemeiază pe lucrările lui Cantemir, Dionisache 
Fotino, Bissing, Urechia, Dosoftei, Cromer, Strikowski şi 
Guagnini. De multe ori folosirea izvoarelor e făcută direct, 
mai ales în ce priveşte pe Cantemir. În această privință, 
Iorga afirmă; „Drăghici e redus deseori la un singur izvor, 
Canta ori Kogălniceanu; dornic de a reproduce tot ce se 
află în izvorul acela, el se mulţumeşte a amplifica, unde 
crede, ori a prescurta cele cetite, păstrând ordinea ideilor şi 
reproducând acea pânză de fapte cu judecăţile sale asupra 
lor. Domnia lui Constantin Mavrocordat, din 1741, e des- 
crisă în aceiaşi ordine şi cuprinde exact acelaşi număr de 
fapte la Drăghici şi la Canta, ceea ce astăzi ar fi un plagiat 
de idei“. 


Autorul este un patriot cu iubire pentru tot ce este 
românesc şi cu ură împotriva străinilor. Nenorocirile ţării 
vin de la aceştia, care au pus mâna pe ocârmuire, precum 
şi de la relele aduse tot de ei: „de când şi organizarea ţării 
şi obiceiurile locuitorilor au luat multă schimbare, prin 
desființarea puterii înarmate, ce amintea faptele şi izbân- 
zile lor acele eroice, prin introducerea unui nemulțumit lux 
şi alte rele deprinderi, rodul cel rău al străinismului“. El 

este departe a fi un istoric obiectiv, ci, aşa cum au făcut şi 
alți cronicari, vede totul prin prisma omului de partid, 
„nestăpân pe inteligenţa lui, dominată de patimi“. 


De la 1774, când Drăghici nu mai are izvoare, stilul 
capătă putere şi originalitate, ceea ce l-a făcut pe Nicolae 
Iorga să scrie că parcă am avea două personagii deosebite: 
„unul, istoricul, nedeprins şi stângaci în cercetarea puţine- 
lor sale izvoare de a doua mână, altul, cronicarul, care a 
auzit şi a văzut multe şi ni le spune în stil bogat şi plin de 
viaţă“. Este singura parte a operei sale care poate fi folosită 
şi astăzi. 


Manolache Drăghici, atât prin întreaga sa operă, cât 
şi prin felul său de viaţă, a rămas legat de viaţa secolului al 
XVIII-lea. Deşi era cunoscător al limbii şi literaturii fran- 
ceze, dominate de spiritul revoluţiei de la 1789, el nu cre- 
dea în aceste idei noi, care nu aveau nimic comun cu 
sufletul său. 


Acel care-l avea în sânge şi care-l văzuse în ultimii 
ani ai vieţii sale, Nicolae Iorga, i-a fixat cum nu se poate 
mai bine locul său în dezvoltarea societăţii româneşti. 


„Fire liniştită şi blajină, curioasă şi îndărătnică în 
convingerile sale, el e tipul boierilor acelora din veacul 
XVIII-lea, care se interesau de toate, ceteau toate, chiar 
cele mai otrăvitoare, pentru simplicitatea lor, din cărțile 
franceze ale timpului, fără să creadă însă în „libertate şi 
egalitate“, două cuvinte care atrag după dânsele un şir de 
nenorociri“, şi, rămânând încredințaţi de actiunea „provi- 
denţei” asupra faptelor omeneşti şi de sfinţenia drepturilor 

castei boiereşti, ca şi de înfailibilitatea credințelor şi 
obiceiurile vechi. Bătrânul Postelnic a murit odată cu tim- 
purile lui ca gândire: mai deunăzi încât, atunci când îl 
ajutau ochii, trecea de la cărțile bisericeşti, unse de evla- 
vioase degete ale neamului întreg, la versurile lui Lamar- 
tine şi la „Notre Dame de Paris“ a lui Hugo, şi el, care ti- 
părise, înaintea istoriei, o carte de rugăciuni, sigur nu 
credea în cuvintele ereticului franţuz care, prin gura lui 
Frollo, spunea, arătând, de la carte, la bolțile gotice ale 
bisericii: asta o va ucide!. 


După o scurgere de mai bine de 40 ani, Nicolae 
Iorga completează portretul unchiului său, după cum ur- 
mează: 


„Dar atunci, la 1877, îmi aduc aminte, la bătrânul, 
foarte bătrânul Postelnic, în Păcurari, o casă largă, cu 
geamlic în faţă şi, Jos, cu un fel de gârlici, întrebuințat ca 
sufragerie şi ca odaie de dormit pentru oaspeţii mărunți... 
Bătrânul avea iatacul său inaccesibil, cu icoane invizibile, 
cu candele care licăreau după geamuri şi cu o întreagă 
colecţie, completată cu îngrijire, de câte ori se ştirbea, a 
unei ceramice cu o întrebuințare foarte particulară. De 
acolo răsărea în salon, unde-l aştepta vastul fotoliu, 
îmbrăcat cu piele, lângă fereastra pe al cărei prichici, 
alături cu ochelarii, erau când Lamartine, cu care-şi îmbăl- 
sămase tinerețea, când atât de modernele, de revolu- 
ționarele „Convorbiri Literare“. Dinţii căzuseră, limba se 
împleticea puţintel, se apropiau de pacea veşnicei închideri 
ochii obosiţi subt ochelari; urechile încetaseră de mult 
sarcina de a-l pune în atingere cu lumea din afară. Dar 
părul alb, barba creaţă, rotundă, lungul halat de tăietură 

arhaică făceau din acela care aşa de greu se putea face 
înțeles o venerabilă înfăţişare răzleaţă, rămasă dintr-o 
întreagă societate dispărută, afară doar de tot aşa de bă- 
trânul său amic Ghica Chefal, cu care, în anumite rarisime 
zile, ambii în haine de pielea dracului, sure, cu puchiţei 
albi, ieşeau pentru o primblare la Copou, care, cu paşii lor 
mărunți, împiedicaţi, putea să fie cu ceasurile. Dar vremea 
când, prins din fugă, deveneam pentru câteva momente 
lec-torul fratelui bunicei mele, de atâţia zeci de ani 
răposată şi mie necunoscută, e încă departe”. 


Manolache Drăghici moare în 1887, lăsând în urma 
sa trei copii: Maiorul Drăghici, Elena şi Maria, „femeia 
fără însuşiri fizice, târziu și greu măritată“ cu un func- 
ționar, Mircea, dintr-o familie de boiernaşi de la Târgul 
Frumos. Maiorul Drăghici este singurul cu urmași: o fată, 
măritată cu un Alexandrescu, având un copil epileptic, apoi 
pe Gheorghe, şef de gară, şi Zizi, conductor, care şi acesta 
are o fată”. 


Ana Victor Lazăr, născută Florea, membru activ 
al Asociației Transilvane pentru Literatura Română şi 
Cultura Poporului Român (ASTRA), întemeiată la Sibiu, 
în 23-25 octombrie (4-6 noiembrie) 1861, şi-a început 
activitatea publicistică, dar şi de familie, la Sibiu, unde s-a 
măritat cu publicistul şi naratorul Victor Lazăr (1869- 
1935), care era redactor la „Calendarul pentru popor, pe 
19294, încă de prin 1902, când, aşa cum mărturisea, mai 
târziu, distinsa lui soţie, „de mult interesată cum gătesc 


* Theodorescu, Barbu, Contribuţiuni la cunoaşterea strămoşilor lui 
Nicolae Iorga, Bucureşti 1948, pp. 39-55 
4 Unirea Poporului, anul X, nr. 41, Blaj 14 octombrie 1928, p. 7 

gospodinele noastre de la sate mâncările”, a început să 
publice, „în „Călindarul Poporului“ din anii 1902 şi 1903, 
serii mai lungi de sfaturi în privinţa aceasta. Ele au fost 
apreciate, dovadă şi faptul, că Despărțământul „Astrei“ din 
Cluj le-a mai publicat o dată, ca No. Il din Biblioteca lui, 
sub titlul „Din ale bucătăriei ţăranului“, în anul 1907. 


În 1921, a apărut apoi, scrisă tot de mine, o broşu- 
rică mai cuprinzătoare, „Bucătăria gospodinei de la sate“, 
în biblioteca poporală a „Astrei“. Această broșură a fost 
îmbrățişată cu căldură, dovadă că, în 3 luni, au fost vândute 
şi desfăcute peste 3.000 de exemplare, cerute şi de orăşen- 
ce, iar acum nu se mai găseşte. 


De aceea, m-am învoit cu plăcere ca să se tipă- 
rească din ea ediţia a doua, în câtva mărită”. 


Astfel s-a ajuns la un consens general, la care sub- 
scriu şi eu, precum că gurmandul „ce vrea să aibă sfaturi 
bune şi reţete de mâncări în gospodăria sa, va afla un 
sfetnic foarte potrivit în „Bucătăria gospodinei de la sate“, 
de dna Ana Victor Lazăr. Broşura aceasta apare în ediția a 
2-a, sporită, şi conţine zeci şi zeci de reţete de mâncări, de 
la supe, ciorbe, borşuri, sosuri, până la fripturi de tot soiul, 
la aluaturi şi la sfaturi cum se păstrează legumele şi alte 
alimente”2*. Nu i-a lipsit nici promovarea, specifică publi- 
caţiilor ASTRA, în presa transilvăneană, în care se vestea, 
cu justificată mândrie, că „În Biblioteca poporală a Aso- 


* Ana Victor Lazăr, Bucătăria gospodinei de la sate, Biblioteca 
Astrei, Sibiu 1928, Ediţia a II-a, Sibiu 1932, p. 2 

” Ana Victor Lazăr, Bucătăria gospodinei de la sate, Biblioteca 
Astrei, Sibiu 1928, Ediţia a II-a, Sibiu 1932, final 

ciaţiunii „Astra“ mai sunt” disponibile, printre alte broşuri, 
„Bucăţica gospodinei de la sate, sfaturi şi reţete de 
mâncări””, date de Ana Victor Lazăr”. 


Victor Lazăr publicase „următoarele numere de 
cuprins şi istoric: Ardealul şi Ardelenii, de Victor Lazăr, 
David Urs de Mărgineni, de Victor Lazăr”, precum şi 
cărțile „Răsboiul pentru întregirea neamului românesc 
(1916-1919), povestit de Victor Lazăr, Cultivaţi legumi în 
grădinile voastre, sfaturi date de Victor Lazăr, povestit de 
Victor Lazăr şi Copii cu renume, Biografii povestite tine- 
rimii noastre de Victor Lazăr”. 


Cei doi soţi, Ana, născută Florea, şi Victor Lazăr nu 
au lăsat urme marcante în cultura română, poate şi pentru 
faptul că ei, asemeni întregii intelectualităţi transilvane, s- 
au jertfit neobosiţi, generaţie după generaţie, pentru propă- 
şirea neamului lor, propăşirea unui neam însemnând, în 
fapt, apogeul de neegalat al unui neam. 


Deci mie nu-mi mai rămâne decât să orânduiesc 
vechile reţete în selecţii cronologice de tipuri, deci indirect 
şi de autori, şi să sper, alături de postelnicul Manolachi 
Drăghici că „limbile ce vor critica înaintea prânzului, vor 
lăuda după masă gustul şi nevătămarea bucatelor” descrise 
în aceste reţete (|. D.). 


2 Unirea Poporului, anul X, nr. 20, Blaj 20 mai 1928, p. 8 

*% Unirea Poporului, anul X, nr. 41, Blaj 14 octombrie 1928, p. 7 
% Ana Victor Lazăr, Bucătăria gospodinei de la sate, Biblioteca 
Astrei, Sibiu 1928, Ediţia a II-a, Sibiu 1932, o. 82 

30 Unirea Poporului, anul X, nr. 20, Blaj 20 mai 1928, p. 8 

Supe, ciorbe (zămuri, fierturi) 


Supe. Orice fel de supă e bună, dacă zeama în care 
se fierbe va fi tare şi gustoasă. Spre a avea o zeamă bună, 
cată să se observe regulile următoare. 

Luaţi o bucată bună şi proaspătă de carne, pe care 
o veţi tăia în bucăţi pătrate, puneţi-o în apă — doi litri de 
apă de fiecare kilogram de carne — fără a o spăla; puneţi-o 
mai întâi la un foc moale; spumaţi-o bine. 

După ce va începe să fiarbă, puneţi sarea trebui- 
toare şi legumele, adică un morcov, cepă sau praz, ţelină, 
varză dulce, o rădăcină de păstârnac, una de pătrunjel, o 
tomată, când este, câte-va fire de piper întreg; dacă voiţi, 
puteţi adăoga și puţină nucuşoară sau cuişoare. După aces- 
ta, întreţineţi un foc egal, dar fără ca zeama să fiarbă în 
clocote, ci numai lin, până în timpul când se va servi la 
masă. Oala să fie acoperită, spre a nu se evapora. Dacă va 
scădea, nu umpleţi niciodată cu altă apă, ci strecuraţi-o şi 
o puneţi într-o altă oală, apo puteţi umple rasalul, dacă n-a 
fiert bine. După o ferbere de şase ore, într-un mod încet şi 
egal, zeama e gata şi puteţi face orice supă veţi voi (18461, 
pp. 27, 28). 


31 Manolachi Drăghici (1801-1887), Reţete cercate în număr de 500 
din bucătăria cea mare a lui Robert întâiul bucătar al Curţii Franţei, 

Supa de verdeţuri. Verdeţuri uscate pentru supă se 
găsesc în pachete la băcănie; când nu se vor găsi, tăiați 
foarte mănunte fire de morcovi, sau şi rase, elină, varză 
sau conopidă, când se găseşte, şi le fierbeţi în zeama ce 
arătarăm mai sus (1846, p. 29). 


Supa de mazăre. Dacă mazărea e uscată, se ţine, 
de cu seară, în apă caldă. până a doua zi, apoi se pune să 
fiarbă, până se topeşte; atunci se trece printr-o sită şi se 
amestecă cu zeama cea preparată. Veţi adăoga, în această 
supă, câte-va bucățele de miez de franzelă, tăiată felii şi 
prăjite în unt proaspăt (1846, p. 29). 


Supă de măcriş. Curăţiţi măcrişul bine şi îl spălați, 
apoi tăiaţi-l mărunţel şi-l lăsaţi să fiarbă în zeama pre- 
parată. Când va fi fiert, adăugaţi două gălbenuşuri de ouă, 
înainte de a o servi la masă (1846, p. 29). 


Supă de ceapă. Curăţiţi vreo douăsprezece căpă- 
ține de ceapă, scoateţi-i capul și coada şi tăiaţi-le în felii 
subțiri. Puneţi o bucată de unt proaspăt la topit şi, când va 
fi fierbinte, aruncaţi întrînsul ceapa, pe care o veţi lăsa să 
se roşească, dar nu prea tare, apoi turnaţi apa trebuitoare, 
puneţi sare şi câteva fire de piper întreg și lăsați să fiarbă 
15 minute. Când va fi gata, turnaţi-o în castron, în care veţi 
pune, mai înainte, mai multe coji de pâine, făcute mărun- 
țele (1846, pp. 29, 30). 


potrivit pentru toate stările, laşi 1846, retipărită drept Noua carte de 
bucate, Galaţi, fără an 

Supă de pâine. Luaţi o câțime îndestulătoare de 
miez de pâine sau de franzelă, puneţi-o la foc, într-o oală 
cu puţină apă, până se va topi, adăogaţi sare şi apă, câte 
puțină, până veţi ajunge la cantitatea cerută. După ce s-a 
făcut pâinea una cu apa, adăogaţi 125 grame de unt proas- 
păt şi, după ce se va topi bine, trageţi oala de pe foc şi 
puneţi vreo trei sau patru gălbenuşuri de ou, amestecând 
bine, spre a nu se lega, apoi serviţi (1846, p. 30). 


Supa de bostănei (dovlecei). Alegeţi bostănei de o 
mărime de mijloc, scoateţi miezul lor, pe care îl veţi ames- 
teca cu carne de vacă prea bine tocată; adăogaţi la această 
tocătură puţin miez de pâine, ouă, sare, piper şi câteva fire 
de orez şi, umplând bostănenii, îi veţi așeza la foc, să fiarbă 
în zeamă de carne, iar când va fi gata, bateți cu oţet găl- 
benuşuri de ouă, după cantitatea supei, şi, după ce le veţi 
amesteca bine, serviţi (1846, pp. 30, 31). 


Supă cu borş sau cu zeamă de varză acră. Sunt 
diferite supele ce se fac cu borş sau cu zeamă de varză; cele 
mai gustoase şi mai căutate sunt cele de potroace de curcan 
sau de pui, de perişoare de carne, de peşte, mai ales crap 
sau de peşti mărunți. Borşul se face simplu, adăugându-i- 
se câteva fire de orez sau se face dres cu verdeţuri şi cu 
gălbenuş de ou bătut întrînsul. La borşul cu crap, unii adao- 
gă hrean ras, în momentul când se serveşte. Borşul cu miel 
se face mai bun adăogându-i-se leuştean, puţină ceapă 
tăiată subţire sau praz. Borşul, în genere, se face în modul 
următor: se fierb bucăţelele în apă fără sare, fie pasăre, 
vânat sau peşte, şi orice alt lucru, apoi se toarnă în borş, să 
fiarbă dimpreună cu sarea trebuitoare. Peştele, însă, care 

va servi pentru supa de borş, trebuie să fiarbă mai puţin 
timp în apă, fiind mai fraged (1846, p. 31). 


Supa de găluşte de griş. Puneţi, într-o litră de lapte 
(o litră — 250-300 grame) 50 dramuri (un dram — 3,18-3,23 
grame) griş, să fiarbă; după ce va fierbe, lăsați să se ră- 
cească; bateţi în ea un ou întreg sau şi două şi puneţi sarea 
trebuitoare; după ce se vor îngroşa, luaţi cu lingura şi le 
aruncaţi în zeama care clocoteşte pe foc şi, după ce vor mai 
clocoti îndestul împreună, turnaţi în castron şi serviţi 
(1846, p. 32). 


Supă de picioare de vițel. Luaţi picioare de vițel 
curăţite şi bine spălate, puneţi-le să fiarbă dimpreună cu o 
ceapă, o ţelină, un morcov şi sare; veţi putea adăuga şi o 
coajă de lămâie. După ce vor fierbe, tăiați bucăţelele de pe 
oase şi le puneţi iar în zeama lor, după ce veţi bate în ea 
patru sau cinci gălbenuşuri de ou şi încă atâtea linguri de 
oţet, apoi serviţi (1846, p. 32). 


Supa de tăiţei. Se pune un gălbenuş de ou în făină 
albă îndestulătoare şi cu sarea trebuitoare; se frământă 
bine, vreo patru minute, şi acest aluat se întinde în foaie. 
După aceasta, se strânge foaia și, tăindu-se foarte mărunt, 
se aşează pe o sită, până se va usca. Atunci se pune în zea- 
ma de carne şi se lasă pe foc, să ia un clocot. După ce va 
fierbe, se pun într-un castron câteva fire de pătrunjel tăiat 
prea mărunt şi se toarnă supa pe deasupra (1846, pp. 32, 
33). 


Supa de trahana. Spre a se face supa de trahana, 
trebuie, mai întâi, să aveţi trahanaoa. Ea se face, în modul 

următor: O oca (oca — 1271 g în Muntenia şi 1201 g 
în Moldova) de făină se plămădeşte, de cu seară, cu drojdii 
de casă şi se lasă a se dospi până a doua zi. într-un vas 
mare. Atunci se pune într-o covată, cu 5 ocale de făină şi 
25 ouă, sare şi chișleag (lapte acru) de lapte, scurs prin sită 
de zerul său. Tote acestea se frământă la un loc, se pune 
aluatul la dospit, două zile, se întinde la soare, pe mese, 
până se va usca; apoi se frământă în mâini şi se dă prin ciur. 
Când voiţi să faceţi supă, luaţi din această trahana o câtime 
oarecare, după numărul persoanelor, şi o puneţi în zeamă 
de carne clocotită, amestecând-o necontenit, până va 
fierbe, şi apoi serviţi (1846, p. 33). 


Supă de coji de raci. Luaţi raci şi, după ce vor 
fierbe bine, cu frunze de dafin şi sare, curăţiţi-i de coji şi 
aceste coji le pisaţi bine într-o piuliţă de piatră. Apoi scur- 
geți zeama lor şi o strecurați prin sită. Această zeamă, 
dimpreună cu gâturile racilor, prăjite şi tăiate mănunt, şi cu 
o ceapă mică, tăiată foarte mărunt, le puneţi în zeamă de 
carne, până va fierbe bine; şi supa e gata (1846, p. 33). 


Supa de mazăre verde. Supa de mazăre verde se 
face punând o câtime de boabe de mazăre verde în zeamă 
de carne, să fiarbă, la care, de veţi voi, puteţi adăuga câteva 
bucățele de miez de franzelă prăjită în unt proaspăt şi tăiată 
mărunţel (1846, p. 33). 


Supă cu carne de găină. O punem să fiarbă la un 
loc cu un morcov, un pătrunjel, o ţelină, o ceapă şi o lingu- 
riță de sare. După ce a fiert, strecurăm supa, luăm găina 
fiartă şi o punem pe un cârpător curat şi o tăiem de-a lungul 
spinării, tăiem picioarele, aripile, gâtul, osul din capul 

pieptului; din spate facem patru bucăţi. Toată carnea o 
aşezăm pe o farfurie şi o punem să stea caldă, până o dăm 
la masă. În supă fierbem tăieţei, câte o lingură de fiecare 
persoană, sau găluşte de gris. Tăiţeii sau găluştele vin în 
supă după ce s-a fiert carnea şi am strecurat supa, aşa că să 
fiarbă singuri (1928%, p. 15). 


Supă de carne de vacă (vită). Un kilogram de 
carne de vacă se spală repede, cu apă rece, fără să lăsăm 
carnea să stea în apă, apoi se pune la fiert cu o linguriţă de 
sare, ceapă curăţită, o ţelină, un morcov, un pătrunjel, totul 
curăţit şi bine spălat. Peste gura oalei punem o lingură de 
lemn, peste ea acoperământul. Când se ridică spuma, nu o 
luăm, ci o amestecăm eu lingura de lemn în supă, ca să se 
împrăştie, căci aşa e mai hrănitoare. După ce a fiert carnea, 
strecurăm supa prin o sită (sunt sâtiţe anume pentru aceas- 
ta), zarzavatul, afară de ceapă, îl tăiem mărunt şi îl punem 
în vasul (strachina), în care dăm supa la masă. Supa o 
punem de nou la foc, după ce am spălat oala cu apă caldă, 
gustăm dacă e destul de sărată şi fierbem în ea tăiţei sau 
gris sau găluşte de gris. Gris să nu punem prea mult în su- 
pă, căci se îngroașeă: la o supă dintr-un kilogram de carne 
ajung două linguri vârfuite. Carnea o punem într-o stra- 
chină, să stea caldă, turnând puţină supă caldă peste ea, ca 
să nu se usuce. La masă o dăm cu sos şi cu pireu de cartofi 
sau numai cu hrean curăţit, ras pe răzătoare, sărat puţin şi 
peste el oţet de poame. Tot aşa dăm şi la carnea de găină 
(1928, p. 16). 


5 Ana Victor Lazăr, Bucătăria gospodinei de la sate, Biblioteca 
Astrei, Sibiu 1928 

Tăiţei pentru supă. Punem o jumătate kilogram 
făină pe un cârpător curat, facem în mijlocul ei o gaură, 
batem cu furculiţa într-un blid trei ouă întregi şi punem, de 
fiecare ou, câte o lingură de apă, turnăm totul în mijlocul 
făinii şi o amestecăm încet cu un cuţit, până se face un aluat 
potrivit, nici prea vârtos, nici prea moale, îl frământăm pe 
cârpător până ce nu se mai lipeşte nici de mâini, nici de 
cârpător, facem din el cu sucitorul (făcăleţul) două turte 
mari, subțiri, le lăsăm să se zvânte bine, tăiem fiecare pă- 
tură în patru părți, le punem unele peste altele, le facem sul 
şi le tăiem foarte mărunt, cu un cuţit ascuţit bine, îi împrăş- 
tiem pe cârpător, să se usuce bine. În supă se pune pentru 
fiecare persoană câte o lingură de tăiței. 

Tot aşa se pregătesc şi tăițeii pe care îi gătim cu 
brânză sau cu nuci, numai cât turta o lăsăm mai groasă şi 
tăieţeii îi tăiem mai laţi. Sâmburii de nucă îi mărunţim 
(1928, p. 17). 


Găluşte de gris. Luăm untură (unsoare) sau unt cât 
o nucă şi o frecăm bine, într-o farfurie, amestecăm în ca 
două gălbenuşuri de ou, batem albuşul deosebit, până s-a 
făcut spumă tare, amestecăm în aceasta gris până se face 
ca un aluat, punem apoi şi gălbenuşurile şi, amestecând 
mereu, luăm cu o linguriţă, muiată în supă, tot câte o porţie, 
Şi o punem în supa clocotindă, care să mai fiarbă cu găluş- 
tele, fără întrerupere, cam 20 de minute (ceva mai bine de 
un sfert de oră) (1928, p. 18). 


Supă de chimăn (chimin). Punem să fiarbă doi li- 
tri de apă, cu o linguriţă rasă de sare şi cu o ceapă, curățită 
şi crestată. Facem, apoi, din o lingură de untură şi două 
linguri de făină un răntaş. Când începe răntașul a se îngăl- 

beni, punem în el o lingură de chimăn şi îl prăjim împreună 
cu răntaşul, amestecând mereu. Răntaşul să nu-l prăjim 
prea tare. Când e gata, îl stângem cu o ceaşcă de apă rece 
şi îl turnăm în oala, unde pusesem ceapa şi sarea, și lăsăm 
să fiarbă o jumătate de oră. Apoi luăm zeama de chimăn de 
la foc, o strecurăm prin sită, o gustăm de e destul de sărată, 
punem două linguri de smântână și o dăm la masă. În supa 
aceasta punem bucățele de franzelă sau pâine prăjită şi 
tăiată bucățele de formă cubică (1928, p. 18). 


Ciorbă (zeamă) de post cu fasole boabe. Se alege 
fasolea, din care ajunge o jumătate de kilogram la şase per- 
soane, se spală şi se pune, cu apă rece, la fiert, grijind ca 
apa să treacă de o palmă peste boabe. După ce a fiert, 
scurgem toată apa, în care a fiert, şi turnăm peste boabele 
rămase altă apă curată, dar care fierbea clocotind. Într- 
aceea curățim o căpăţână de aiu (usturoi), îl tocăm mărunt 
şi-l punem în oala eu fasolea, împreună cu o linguriţă de 
sare, ca să mai fiarbă încă un sfert de oră. Apoi o înăcrim 
cu borş, pe care l-am fiert mai întâi deosebit, sau cu două 
linguri de oțet, amestecat cu o jumătate linguriţă de făină, 
şi lăsăm să mai clocotească câteva minute (1928, p. 19). 


Ciorbă de fasole verde. Culegem păstăile, le 
curăţim, spălăm şi le punem în apă rece, la fiert. Când a 
început să fiarbă, punem în ea o jumătate de ceapă, tăiată 
mărunt, şi foi verzi de pătrunjel, tocate mărunt. Într-o 
crăticioară, facem un răntaş, din două linguri de untură 
(unsoare) sau din o bucată de slănină, tăiată bucățele, şi din 
două linguri de făină. Când e răntașul pe jumătate prăjit, 
punem în el o jumătate de ceapă, tăiată mărunt, şi o prăjim 
împreună cu răntașul. Să grijim să nu ardem ceapa, căci 

atunci răntașul capătă gust rău şi stricăm numai mâncarea. 
Dacă e fiartă fasolea, punem în ea răntaşul şi sarea trebuin- 
cioasă, gustăm dacă zeama e destul de sărată, apoi o lăsăm 
să mai fiarbă cu răntaşul. Pe urmă o înăcrim cu oţet sau cu 
borș fiert mai întâi deosebit; vara, putem înăcri şi cu mere 
acre sau cu prune verzi. Ciorba de fasole verde are gust mai 
bun, dacă înainte de-a o mânca a stat o oră la o parte (1928, 


p. 19). 


Ciorbă de pătlăgele roşii cu orez, fără carne. 
Curăţi şi tai mărunt o ceapă mare, o prăjeşti în două linguri 
de untură, până începe să se înmoaie. Pui apoi două linguri 
de orez ales şi spălat şi-l prăjeşti împreună cu ceapa, apoi 
pui câteva linguri de apă, cât să treacă peste orez; pui şi 
sarea trebuincioasă. Când seacă apa, pui din nou câte puţi- 
nă apă caldă. În alt vas pui bulion de pătlăgele roșii, 
amestecat cu apă, să fiarbă. Dacă nu ai bulion, iei un 
kilogram de pătlăgele roşii, coapte, le speli şi le pui la fiert. 
Dacă s-au fiert, le treci prin sită, le pui de nou. la fiert şi 
amesteci orezul în bulion, lăsând să fiarbă împreună. Mai 
guști apoi, dacă mai trebuie sare. La masă, se pot pune şi 
2-3 linguri de smântână în ciorbă (1928, p. 20). 


Ciorbă de salată. Spălăm patru căpăţâni de salată 
verde, în câteva ape, le tăiem de-a lungul, fiecare căpăţână 
în opt părți egale, şi le punem pe o farfurie. Punem apoi 
într-o oală, la foc, doi litri de apă, cu un vârf de cuţit de 
sare, o mână de foi verzi de ai (usturoi), după ce le-am 
spălat, mai întâi, şi le-am tocat mărunt, tot atâtea foi de 
pătrunjel şi puţin mărar verde, și le lăsăm să fiarbă. Luăm 
acum o bucată de slănină, de mărimea unei palme, o tăiem 
bucăţi, mari cât un vârf de deget, şi le punem să se topească 

într-o tigaie. Când sunt topite, facem jumări (păpară, ra- 
totă, sdrob) din şase ouă, lăsăm tigaia pe marginea plitei 
(platănului). Mestecăm apoi într-un blid o lingură de făină, 
cu două gălbenușuri de ou, trei linguri de smântână şi trei 
linguri de oţet, punem tot câte puţină apă din oală, ames- 
tecând mereu, să nu se opărească ouăle, turnăm apoi totul 
în oala cu zeama clocotindă şi punem, apoi, şi toată salata. 
Lăsăm să dea o dată bine în clocot, o luăm de la foc şi 
turnăm în ea şi jumările făcute din cele şase ouă. Gustăm, 
de e destul de sărată sau de acră, mai punem, de mai tre- 
buie, sare sau oţet, apoi o putem mânca (1928, pp. 20, 21). 


Zeamă de cartofi cu legume, fără carne. Curăţim 
doi morcovi mai măricei, două rădăcini de pătrunjel, o 
jumătate de ţelină (ţelăr), îi spălăm, luăm şi o jumătate de 
ceapă şi radem legumele pe o răzătoare anume de zarzavat 
(legume), iar de nu o avem, tăiem legumele în felii subțiri, 
iar ceapa o radem pe răzătoarea cea mică. Punem la foc 
vreo doi litri de apă şi o linguriţă de sare. După ce au fiert 
legumele, punem în oală un kilogram de cartofi curățiți, 
spălaţi şi tăiaţi bucăţi de-a lungul. Facem apoi, din o lin- 
gură de unsoare (untură) şi una de făină, un răntaș, pe care 
îl stângem, dacă s-a rumenit, cu apă rece, îl amestecăm, ca 
să nu se facă cocoloaşe, și-l turnăm în supă. Când s-au 
muiat cartofii, mai punem și frunze verzi de pătrunjel. 
Aceasta e zeamă dulce; cui îi place acră, pune oţet (1928, 
pp. 21, 22). 


Zeamă acră de cartofi cu carne. Se face cu tot 
felul de carne: de vacă, de oaie, de porc, proaspătă sau 
afumată. Cartofii, curățiţi, spălaţi, tăiaţi, se pun în zeamă 
numai după ce a fiert carnea şi am strecurat zeama, sărată 

cât trebuie. În zeama acră de cartofi nu punem legume, ci 
numai puţină ceapă rasă pe răzătoarea cea mică şi o căpă- 
ţână de aiu (usturoi) curățit şi tăiat mărunt. Nu facem răn- 
taş, ci o legăm, la urmă, cu o linguriţă de făină, amestecată 
cu oţetul trebuincios pentru acrit. Când s-o dăm la masă, 
punem în ea şi un gălbenuş de ou bătut bine (1928, p. 22). 


Supă de carne de vită cu gulii (călărabe). Punem 
carnea la fiert, cu legumele obişnuite (morcov, pătrunjel, 
țelină) şi sarea trebuincioasă, curățim guliile, le spălăm şi 
le tăiem felii de grosimea unui creion şi lungimea unei 
jumătăţi de deget, le punem să fiarbă cu carnea împreună, 
dacă întrebuinţăm gulii târzii de iarnă, iar de sunt de cele 
timpurii, în iunie şi iulie, acestea le punem la fiert după ce 
carnea e pe jumătate fiartă. Când s-au muiat guliile, scoa- 
tem morcovul, pătrunjelul şi felina din supă, facem un 
răntaş, îl punem în supă şi lăsăm să mai fiarbă o dată, mai 
bine de un sfert de oră. Se poate face supa aceasta şi cu 
carne de oaie sau de găină (1928, pp. 22,23 -N.N.:: în loc 
de gulii, în Moldova se foloseşte sfecla roşie, dar fără carne 
şi dreasă cu ou şi smântână). 


Zeamă de morcovi. Prăjim, într-o cratiţă mai ma- 
re, în ulei, o jumătate de ceapă, tăiată mărunt. După ce s-a 
muiat ceapa (să grijim să nu se ardă!), punem o farfurie de 
morcovi, tăiaţi felii de mai înainte, îi prăjim puţin împre- 
ună cu ceapa, apoi punem apă fierbinte peste ei şi o lingu- 
riță de zahăr pisat şi-i lăsăm să fiarbă până s-au muiat bine. 
Numai după aceea o sărăm şi punem câţiva căţei de aiu 
(usturoi) tăiați mărunt. Facem un răntaș, tot cu ulei, apoi 
lăsăm supa să mai fiarbă puţin. Dacă o vrem acră, punem 
oţet cât ne place. 

Zeamă de aceasta se poate face şi cu carne de porc, 
proaspătă sau afumată, sau cu carne de oaie. Prăjitul cepii 
şi răntaşul se fac cu untură. Morcovii îi punem numai după 
ce a început zeama să fiarbă bine (1928, p. 23). 


Borş rusesc. Borşul acesta se poate face cu carne 
de vacă, de oaie, de porc, proaspătă sau afumată. Tăiem 
carnea în bucăţi potrivite, o punem să fiarbă cu atâta apă, 
ca să treacă bine peste carne. Mai punem o ceapă, tăiată 
mărunt, o jumătate linguriţă de sare, o lingură de untură şi 
lăsăm să fiarbă toate, grijind să nu se prindă de fundul va- 
sului. Tăiem apoi, subţire ca tăieţeii, un ardei (ciuşcă) gras, 
o mână de foi de aiu (usturoi), o jumătate de ceapă, doi 
morcovi, un pătrunjel, o ţelină, o bucăţică de varză albă şi 
puţin mărar verde, pe care le punem toate în vasul cu mân- 
carea. Adăugăm apoi şi o mână de orez, ales şi spălat. După 
ce s-a muiat carnea şi s-a fiert zarzavatul, mai adăugăm apă 
fierbinte şi gustăm, dacă e destul de sărat, apoi punem bor- 
şul, fiert deosebit şi lungit cu apă fierbinte, dacă ni se pare 
prea acru (1928, p. 25). 


Borş de miel cu cartofi. Speli carnea şi o pui la 
fiert cu sare, cât trebuie, o ceapă, o foaie de dafin (lurben) 
şi o bucăţică de slănină. Curăţi apoi, speli şi tai de-a lungul 
câţiva cartofi, pe care îi pui în zeamă, când e carnea aproa- 
pe fiartă, scoţi ceapa, curăţi o căpăţână de aiu (usturoi), o 
toci mărunt şi o pui în vasul cu mâncarea. Într-aceea, în 
altă oală, a fiert borşul şi-l torni în mâncare, după ce l-ai 
potrivit cum îl vrei de acru, laşi să mai fiarbă puţin, şi 
borşul de miel e gata. Ciorba aceasta se poate face şi cu 
carne de oaie, de vițel sau de porc (1928, pp. 25, 26). 

Borş de peşte. Peştele e bun numai proaspăt, iar de 
e sărat, să fi fost sărat de curând după ce a fost prins. Cu 
puţine mâncări s-au otrăvit oamenii atât de des ca cu 
mâncare de peşte stătut prea mult. Peştele se cunoaşte că e 
proaspăt, când branhiile (urechile) îi sunt încă roşii, ochii 
limpezi şi nu vârâţi în cap. Peştele cu branhiile spălăcite, 
cu ochii turburi şi vârâţi în cap, este vechi, stătut, şi e 
periculos pentru sănătate, căci ne putem intoxica (otrăvi). 

Peştele se curăţă astfel: îl punem pe un cârpător, îl 
ținem de coadă şi curăţim solzii cu un cuţit bun, dând de la 
coadă, spre cap, apoi îl spălăm în apă curată, îi facem o 
tăietură de-a lungul pântecelui, scoatem cu îngrijire maţele 
şi icrele, pe care le despărțim de maţe, îi scoatem şi ure- 
chile. La crap mai scoatem din ceafă şi un os în formă 
triunghiulară, căci acesta e otrăvicios. 


Borşul de peşte se face astfel: Potriveşti borşul, 
după câte persoane sunt, îl lungeşti cu apă, ca să nu fie prea 
acru, tai mărunt o ceapă, pui mărar, pătrunjel şi o mână de 
foi de usturoi, o foaie de dafin, sare câtă trebuie, două 
linguri de orez ales. Când a fiert orezul, pui peştele spălat, 
dacă e mare, îl tai în câteva bucăţi, iar dacă sunt pești mai 
mici, îi laşi întregi, dar după ce i-ai curăţit şi spălat. Borşul 
de peşte se face mai ales din crap şi ştiucă. 

Ciorbă de peşte se poate face şi cu moare (zeamă 
de varză), întocmai ca borşul de pește (1928, pp. 26, 27). 


Ciorba ţărănească. Tai câteva cepe în felii şi le pui 
să fiarbă în zeamă de pasăre sau în zeamă de carne, adău- 
gând bucățele de pasăre sau carne de vacă. Adaogi sare, 
ardei roşu pisat. Mai adaogi pătlăgele roşii, când sunt, sau 
prune verzi necoapte, morcovi, frunză de ţelină, leuştean, 

toate tăiate mărunt. În timpul fiertului, spumezi mereu. 
Când dai la masă, presari pătrunjel tocat (1935, p. 107). 


Supă de găluşte de griş. lei o bucată de unt şi îl 
baţi cu lingura, până devine alifios. Adaogi gălbenuşuri de 
ouă, după cantitatea găluștelor ce doreşti să le faci. Ames- 
teci mereu. Apoi presari griş și tot mereu amesteci. Albușul 
ouălor îl ţii şi-l amesteci aluatului. Adăogi sare și puţin 
pătrunjel tocat. Faci, după aceea, găluştile, luând cu lingu- 
rița porțiuni din aluat şi le arunci într-o cratiţă, în care ai 
pus puţină zeamă de carne. Găluştile trebuiesc scoase una 
câte una şi aruncate în oală, unde fierbe toată zeama de car- 
ne, care constituie supa. De unde rezultă că aceste găluşte 
nu trebuie să fie fierte în toată cantitatea de supă, ci numai 
într-o parte a ei. Cantitatea mică de zeamă, în care au fiert 
găluştele, se adaogă apoi cantității celei mari. Găluştele 
sunt fierte, când se ridică la suprafaţa zemii (1935, p. 107). 


Supa de trahana. Faci trahanaua astfel: iei un kilo- 
gram de făină şi o amesteci cu 3-4 ouă. După ce s-a dospit 
complet, frămânți coca, adăugând şi puţin lapte bătut. Treci 
prin ciur sau o strecurătoare cu găuri mari și laşi să se 
usuce. Când s-a uscat o conservi la un loc răcoros. lei din 
ea și o fierbi în zeamă de came, pentru ca să o dai la masă 
(1935, pp. 107, 108). 


Supa de zarzavat. Tai mărunt şi subțire zarzavaturi 
diferite: morcovi, ţelină, conopidă, varză dulce, fasole ver- 
de, mazăre boabe, bob verde, cartofi, napi etc. sau numai o 
parte din aceste legume. Le rumenești uşor, în puțin unt. 


33 Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935 

Zeama de came o pui să fiarbă, iar când este în colcot mare, 
adaogi legumele, dar nu toate deodată. Mai întâi, pui 
morcovii, care fierb mai greu, apoi, treptat, celelalte zarza- 
vaturi, pumn cu pumn, evitând ca zeama să se răcească, 
dacă zarzavaturile ar fi aruncate toate de odată. Când 
arunci un pumn, aştepţi ca colcotul să reînceapă şi numai 
atunci arunci pumnul următor. Când dai la masă, toci 
pătrunjel, îl presari și adaogi mici cuburi de franzelă prăjită 
(1935, p. 108). 


Supă de tăiţei. Tăiţeii se pregătesc astfel: Pentru 
un pumn de făină, un ou. Amesteci bine. până ce amestecul 
e perfect. Atunci adaogi untul proaspăt, în cantitate mică. 
Amesteci mereu și frămânţi în mână. Când amestecul e 
deplin, laşi să se răcească şi să se dospească. Apoi acoperi 
cu un tulpan. Când s-a răcit, pui aluatul pe o scândură, pe 
masa de bucătărie și îl întinzi cu un sul, până obţii subți- 
rimea dorită. Atunci apuci aluatul, de la un colţ, și îl 
răsuceşti ca un sul. Când sulul e destul de gros, tai cu 
cuțitul şi reîncepi un alt sul. Apoi, cu un cuţit foarte subțire, 
tai coca, care cade în şiruri subțiri. Dar, mai înainte de a o 
arunca în zeama de carne fierbinte, tăițeii trebuie împrăş- 
tiați pe masă sau pe scândura bucătăriei, spre a se usca. 
Căci puşi în zeama fierbinte neuscaţi bine, s-ar preface în 
cocă crudă (1935, p. 108). 


Supă de pătlăgele roşii cu orez. Această supă se 
face fie cu zeamă de came, fie de regim, numai în apă. lei 
o mică cantitate de zeamă sau de apă şi fierbi în ea atâtea 
pătlăgele cât doreşti să fie supa, mai deasă ori mai limpede. 
Când pielița de pe pătlăgele se ridică uşor, acestea sunt 
fierte. Şi atunci le treci prin sită. În unt rumeneşti o canti- 

tate de ceapă și o treci prin sită şi pe aceasta. În altă parte 
prăjeşti orezul destinat supei, pe care l-ai ținut 1-2 ore în 
apă, spre a se muia. 

În zeama de carne sau în apa destinată supei, torni 
piureul de pătlăgele, de ceapă, orezul, cât şi zeama sau apa 
în care au fiert pătlăgelele, precum şi untul în care ai prăjit 
ceapa. Adaogi o frunză de leuştean și alta de ţelină. Sărezi 
şi laşi să fiarbă, până ce orezul este gata. Adaogi și puţin 
zahăr, după cum vrei să fie supa de dulce sau acră. Unii 
pun și un rântaş de făină, făcut în untul în care a prăjit cea- 
pa. Chestie de gust (1935, pp. 108, 109). 


Ciorbă de peşte. Toci 6 prazi cu 4 cepe, le pui la 
foc, cu 50 grame untdelemn. Lași să se prăjească, apoi 
adaogi puţin usturoi, pătrunjel, 4 sardele de butoi, spălate 
bine şi tocate, sare, piper, 6 pătlăgele roşii şi apă. După ce 
au fiert o jumătate oră, strecori totul prin sită și pui să 
fiarbă peştele ales în această zeamă. Supa e cu atât mai 
bună, cu cât pui mai multe feluri de peşti. Această supă se 
fierbe în patru feluri: în zeamă de carne, în apă curată, în 
borş sau în zeamă de varză. De preferat borşul şi zeama de 
varză (1935, p. 109). 


Supa de linte. Lintea o pui în apă rece, să fiarbă. 
Când boabele au crăpat, pui sarea, câțiva căţei de usturoi, 
o ceapă tăiată mărunt, o ramură de cimbru. O poţi fierbe și 
trece prin sită ca un piureu. O poţi găti şi trecând prin sită 
numai un sfert din boabe, lăsând celelalte trei sferturi de 
boabe întregi, cum se face şi pentru supa de fasole. Se face 
în apă, de post, sau în zeamă de came, de dulce. Când lintea 
e pregătită în piureu, îi adaogi un rântaş de făină cu unt 
(1935, p. 109). 

Supa economică ci varză dulce. Tai o căpățână de 
varză şi o cureţi de foile cele verzi şi de coaste; o pui într- 
o tingire, cu 50 de grame de slănină tocată şi puţin usturoi. 
După ce s-a rumenit slănina, torni peste ele 2 litri de apă 
fierbinte, adaogi puțină sare, o bucată de cârnat puţin ru- 
menit în unt şi lași să fiarbă. Cui îi place, poate să gar- 
nisească fundul castronului cu bucățele de pâine sau fran- 
zelă prăjită şi să toarne supa peste ele, înainte de a da la 
masă. (1935, p. 109). 


Supa de găluşte de raci. Fierbi grăsime de la ri- 
nichi de vacă; iei o lingură bună din această grăsime şi o 
faci cu un ou, apoi îi adaogi puțin pătrunjel, sare, piper, 
puțin pesmet, o franzelă pisată mărunt, puţină făină. Fră- 
mânțţi toate acestea cu lingura, le amesteci cozile racilor 
fierte, curățate şi tocate; faci găluştile şi le pui să fiarbă în 
zeamă de carne sau în bulion de pătlăgele roșii (1935, pp. 
109, 110). 


Supa de borş cu potroace. Pui borşul să fiarbă, cu 
ceapă şi pătrunjel, apoi pui potroacele în el, tăiate mărunt; 
fierte bine, serveşti. Poţi bate un gălbenuş de ou în smân- 
tână şi să-l torni în supă, în momentul de a da supa la masă. 
Unii fierb potroacele în apa în care s-a pus zarzavat. După 
ce a scăzut apa, care nu a fost prea multă de la început, 
decât atâta cât a trebuit să acopere bucăţile, se adaogă 
zeama de varză fiartă cu aceasta. La potroacele de gâscă, 
să nu fie zeamă mai mult de jumătate litru, când este fiartă 
(1935, p. 110). 


Supa de borş cu perişoare. Toci bine carnea de 
vacă, scoţându-i toate vinele; pui în tocătură miez de fran- 

zelă, muiat în apă sau în lapte, sare, piper sau puţin ardei, 
un ou sau două (după cantitate) şi o jumătate de lingură de 
unt proaspăt. Faci perişoare, le tăvăleşti în puţină făină şi 
le pui să fiarbă bine în borşul ce fierbe. Înainte de a servi, 
poți să baţi un gălbenuş de ou şi să-l amesteci în supă. E 
mai bine să se fiarbă puţin zarzavat de supă în apă, cât să- 
| acopere, şi când este fiert, se adaogă borşul, care a dat un 
colcot, cu o ceapă întreagă. Tot atunci se adaogă şi perişoa- 
rele. Zarzavatul se scoate întreg din supă, înainte de a se 
servi la masă. Unii taie în feliuțe subțiri o parte din el şi-l 
servesc odată cu borşul (1935, p. 110). 


Borş cu peşte. Pui în borş ceapă, pătrunjel şi piper 
şi lași să fiarbă. Speli, cureți peştele bine, îl tai bucăţi mări- 
cele şi-l pui în borşul fierbinte, în care-l laşi numai un sfert 
de oră descoperit. Peştii cei mai buni pentru supă sunt 
crapul şi morunul. Mai gustos iese dacă se fierbe zarza- 
vatul de supă cu puţină apă; când e pătruns, atunci se toarnă 
borşul, care a fiert de o parte, cu o ceapă întreagă. Se pune 
peştele când zeama a dat în fiert și se lasă până se pătrunde 
bine. La sfârşit, se adaogă pătrunjel şi leuştean verde în 
castron. Unii pun şi hrean ras (1935, p. 110). 


Borş cu găluşte de peşte. După ce fierbi bine peş- 
tele, desparți carnea de oase și o toci, apoi amesteci puțin 
miez de franzelă, muiat în untdelemn, o ceapă coaptă şi 
tocată, sare, piper; amesteci bine totul, până ce devine ca o 
alifie. Din această tocătură faci găluşti mici, pe care le 
prăjeşti în untdelemn, apoi le pui în borş, ca să fiarbă. 
Această supă se poate face şi cu zeamă de varză (1935, pp. 
110, 111). 

Supă de dovlecei. Razi coaja de la dovlecei, îi sco- 
beşti şi îi umpli iarăși cu ce ai scos din ei, amestecat cu 
miez de franzelă, cu tocătură de carne de miel, în care 
amesteci un ou sau două, după cantitate, sare, piper, puţin 
orez şi pătrunjel. Aşezi dovleceii umpluţi în oala cu zeamă 
de came şi îi lași să fiarbă, adăugând puţin orez, sare, piper, 
ceapă tocată mărunt și coaja de la o jumătate lămâie. Când 
carnea este fiartă, dai la masă. Se pune în zeamă, să fiarbă, 
înainte zarzavatul de supă, apoi se pun dovleceii, care se 
pot umple şi cu apă, în loc de zeamă de carne. Mulţi 
servesc această supă cu aguridă. Se fierb boabele de agu- 
ridă, cu puţină apă, apoi se zdrobesc şi se strecoară zeama 
lor peste ciorba de dovlecei (1935, p. 111). 


Supa de ciuperci. Spală, curăţă şi taie ciupercile 
bucăţi, rumenește-le în unt și presară-le cu făină. În urmă, 
le pui sare, piper, puţin pătrunjel tocat, puțin usturoi tocat 
şi fierbi totul în zeamă de came sau în zeamă de mazăre, 
sau chiar în apă simplă. Unii pun, înainte de a servi, puţină 
smântână. Mulţi le servesc cu borş fiert. În acest caz, se dă 
la masă cu puţin leuștean tocat (1935, p. 111). 


Ciorba de burtă (Schembea). Se ia burtă şi pi- 
cioare de vacă. Cantităţile, la discreţie. Să zicem: 2 kilo- 
grame burtă, unul de mure şi un picior. Să se curețe bine, 
să se spele în mai multe ape, opărindu-le; oasele piciorului 
le spargi, pentru ca să iasă cuprinsul lor. Pui toate acestea 
într-o oală cu apă; apa să acopere carnea. Se adaogă o căpă- 
țână de usturoi necurățată, o ceapă întreagă, un morcov, 2- 
3 foi de dafin, piper negru boabe, sare şi o bucată de seu 
de vacă. Acoperi oala și lași să fiarbă uşor. Atunci se stre- 
coară zeama, printr-o sită deasă, iar seul îl freci pe sită cu 

o lingură, ca să iasă grăsimea. Burta se taie în bucăţi sub- 
țiri, cum e cartoful pai. Se pune iarăși în oală, se toarnă 
peste carne zeama în care a fost. În altă parte, pui: 4-5 
gălbenușuri de ou, o jumătate de castron de iaurt, o jumă- 
tate lingură de făină şi se freacă toate împreună. Pe urmă, 
se iau, din ciorbă, 2-3 linguri şi se toarnă peste aceste ouă, 
se strecoară prin sită, în oala cu ciorbă. Torni şi o cantitate 
de oţet de vin, după dorinţă. Să nu stea pe foc iute, căci se 
taie (1935, pp. 111, 112). 


Supa de găluşte de ficat. Ficatul de vacă îl razi şi 
îl treci prin sită, apoi rumeneşti ceapă în unt, adaogi şi 
ficatul, pentru ca să-l rumenești în același timp. Scoţi de la 
foc şi adaogi: un ou întreg bătut, pătrunjel tocat, miez de 
pâine, muiat în lapte sau zeamă de carne. Pui iarăși la foc. 
Ficatul îl faci găluşte şi le pui, una câte una, când fierbe 
zeama. Piper cât de mult. Să fiarbă 15 minute (1935, p. 
112). 


Ciorbă de peşte de la Dunăre. Rumenește, în unt- 
delemn, 3 cepe, 3 bucăţi albe de praz, o ţelină, 4 tomate 
fără pieliță şi seminţe. Aruncă în cratiţă și 3 căţei de usturoi 
striviți şi umple cu 3 litri de apă. Pune sare şi piper. Curăţă 
1 kilogram și jumătate de pești diferiți, după cum ţi-e pofta. 
Pune peştele în cratiţă, să fiarbă 20 de minute, apoi trece 
lichidul prin sită, în altă cratiţă. Serveşte foarte cald (1935, 
p. 112). 


Ciorbă pescărească. lată o ciorbă care nu se poate 
mânca în condiţii excelente, decât prin bălți, pe la pescării. 
Aceasta, din două cauze: întâia, că numai acolo se pot găsi 
mai multe varietăți de pești de-odată; a doua, fiindcă peș- 

tele viu are cu totul alt gust, decât peştele mort. Se proce- 
dează astfel pentru pregătire: Se pun, într-o mare oală cu 
apă, mai multe feluri de peşte, cu sare şi câteva legume. 
Fiertura se face bună când peştii aproape s-au topit. Atunci, 
ce a mai rămas din toţi aceşti peşti e aruncat, iar în lichidul 
rămas se pune, spre a fi fiert, un pește nou, acela pe care îl 
aleg comesenii. Fiert în bulionul tare în care au fiert ceilalți 
peşti, peştele ales capătă un gust deosebit (1935, p. 112). 


Ciorbă de iepure țigănească. Întrebuinţezi capul 
şi alte bucățele a părții de dinainte a iepurelui. Le pui într- 
o oală cu vin alb, să stea puțin, adaogi apoi apă şi sângele 
şi pui să fiarbă. Înainte de a începe fierberea, pui: orez, 
ceapă tocată, morcovi tăiaţi ca paiul, sare, mult piper măci- 
nat proaspăt, coajă de la jumătate lămâie (1935, pp. 112, 
113). 


Ciorbă de fasole. Pui, în ajun, să se moaie fasolea 
într-un vas cu apă căldicică. Să stea astfel cel puţin 12 ore. 
A doua zi, pui această fasole într-o oală cu apă rece. Can- 
titatea, potrivită cu numărul comesenilor şi cu dorința de a 
fi ciorba mai rară sau mai deasă. După ce fasolea a început 
să crape, numai atunci pui sarea. Apoi, în timpul clocotu- 
lui, adaogi: ceapă tocată, o ramură de cimbru, o ramură de 
țelină, morcovi tăiați subțire. Când fasolea e fiartă bine, iei 
o pătrime a ei şi o treci prin sită, lăsând să cadă prin ea în 
oală. În timpul fiertului, nu trebuie să bagi lingura, ca să 
amesteci. Unii adaogă şi puţină pătlăgea roșie, pentru a 
colora şi da ciorbei un gust acrişor (1935, p. 113). 


Ciobă de potroace moldoveneşti. Această ciorbă 
se face şi cu borş, şi cu zeamă de varză acră: cea cu zeamă 

de varză e preferabilă. Pui zeama sau borşul să fiarbă, cu 
ceapa tăiată în bucăți, şi pătrunjel; apoi adaogi bucățele din 
măruntaiele curcanului sau ale gâştei (1935, p. 113). 


Ciorba de perişoare. Altă pregătire a ciorbei aces- 
teia, pe care am mai prezentat-o o dată. Toci carne de vacă, 
în care ai pus miez de pâine muiat în lapte sau zeamă de 
came, sare, piper, ouă câte trebuie, după cantitatea cămii, 
şi puţin unt proaspăt. Faci perişoarele, le tăvăleşti în făină 
şi le pui să fiarbă în borş sau zeamă de varză. Când supa 
este în colcot, adaogi câteva zarzavaturi: morcovi, ceapă, 
leuştean, ţelină, azmăţui, foaie de dafin, cimbru. Zarzava- 
turile nu trebuie puse când apa e încă rece, căci s-ar întări. 
Şi nici toate deodată, ci numai puţin câte puţin, pentru ca 
lichidul să nu se răcească (1935, p. 113). 


Supa de varză cu smântână. Pune în zeamă de 
carne varză, piper, ardei roșu şi lasă să fiarbă o jumătate de 
oră. Cu cinci minute înainte de a o servi, maniezi unt 
proaspăt cu făină şi pune în oala unde fierbe supa. Adaogi 
smântână şi oţet, mai mult ori mai puţin, după gust. Sărea- 
ză şi serveşte (1935, p. 113). 


Supă cu castane. Curăţă castanele de coji, pune-le 
în apă fierbinte, pentru ca să le poţi lua şi pielițele. Apoi 
fierbe-le în zeamă de carne. Trece-le prin sită în piureu. 
Moaie piureul cu zeamă de carne, adaogă vin de Madera, 
fierbe supa şi curăț-o mereu de pielițele ce ies deasupra. 
Rumeneşte uşor în unt felii de mere (rotogoale) şi pune-le 
în supă, în momentul de a servi. Nu e nevoie de prea multă 
sare sau piper (1935, p. 114). 

Supă de piure de cartofi cu smântână. Fierbi în 
atâta apă, câte tacâmuri ai la masă, cartofi tăiați bucăţi, 
apoi îi treci prin sită. Într-o cratiţă, rumenești în unt sau 
untdelemn ceapă și praz, în părţi egale. În apa în care au 
fiert cartofii, pui piureul, ceapa, prazul, sărezi, piperezi și 
adaogi câţiva căţei de usturoi curăţiți. Zece minute înainte 
de a da la masă, pui în supă lapte sau, mai bine, smântână 
dublă. Aceiaşi supă se poate face în zeamă de carne în loc 
de apă (1935, p. 114). 


Sosuri (salcii) pentru rasoale de carne, 
de păsări şi de peşte 


Sos de castraveți. Prăjiţi 20 dramuri (un dram — 
3,18-3,23 grame) făină în 15 dramuri unt; tăiaţi doi castra- 
veți muraţi în oţet, după ce-i veţi curăți de coajă, şi, pu- 
nându-i în acea făină cu unt, amestecați, apoi turnați puţină 
zeamă de carne, sare şi lăsaţi să fiarbă (1846%, p. 35). 


Sos cu tarhon. Luaţi 25 dramuri (un dram — 3,18- 
3,23 grame) frunze de tarhon, lăsaţi-le să fiarbă o jumătate 
de oră cu o ceapă tăiată mărunt și 50 dramuri zeamă de 


34 Manolachi Drăghici (1801-1887), Reţete cercate în număr de 500 

din bucătăria cea mare a lui Robert întâiul bucătar al Curţii Franţei, 

carne; bateţi bine trei gălbenuşuri de ouă cu o jumătate 
lingură de făină şi cu o lingură de apă; turnaţi oul în zeama 
cu tarhon, amestecând mereu; puneţi sare şi oţet şi lăsaţi să 
mai fiarbă puţin (1846, p. 35). 


Hrean cu franzelă. Puneţi 2 linguri de franzelă 
rasă în 2 linguri de hrean, opăriți cu zeamă de carne, puneţi 
oţet, zahăr pisat şi puţin untdelemn bun; amestecaţi-le bine 
şi le puneţi în vasul lor (1846, p. 36). 


Sos de capere. Prăjiţi 20 dramuri (un dram — 3,18- 
3,23 grame) făină în 15 dramuri unt; puneţi puţină ceapă 
rumenită; turnnaţi-i zeamă de carne, sare, câte-va fire de 
piper, puţin oţet şi două linguri de capere (boboc al cape- 
rului, folosit drept condiment) desărate și tocate mărunţel 
şi lăsaţi să fiarbă (1846, p. 36). 


Sos de tomate. Puncţi vreo 10 sau 12 tomate cu o 
bucată bună de unt, patru cepe mari, tăiate felii, un pahar 
de zeamă de carne, pătrunjel, o frunză de dafin, două 
cuişoare, sare, piper întreg şi nucuşoră, lăsaţi să fiarbă, 
amestecând adesea, spre a nu se lipi tomatele; după ce se 
vor topi bine, le veţi trece print-o sită rară (1846, p. 36). 


Sos italian. Turnaţi într-o oală jumătate sticlă de 
vin alb, o bucată de unt, o lingură de untdelemn, pătrunjel, 
puţin usturoi, toate tocate. Lăsaţi să scadă până la jumătate, 
adăogați un pahar plin de zeamă de carne sau de buhon 
(stomacul porcului) topit în apă caldă, mai lăsaţi să scadă, 
apoi serviţi (1846, pp. 36, 37). 

Sos maiones. Puneţi într-un vas de farfurie un găl- 
benuş sau două de ouă crude, cu sare şi cu zeamă de lă- 
mâie; turnați untdelemn puţin câte puţin și amestecați 
necontenit; sosul va începe curând a se îngroșa; puneţi, din 
când în când, câteva picătură de oţet aromatic tare; veţi 
putea adăuga untdelemn, pe cât va suferi sosul, şi-l veţi 
întrebuința la peşti şi la păsări (1846, p. 37). 


Sos de verdețuri mărunte. Puneţi într-o oală unt 
amestecat cu făină şi lăsaţi să se topească la foc; adăugaţi 
câteva verdeţuri mărunte, bine tocate, și un pahar de zeamă 
de carne şi lăsaţi-le să fiarbă 15 minute (1846, p. 37). 


Sos de sardele. Luaţi 4 ouă răscoapte, trei sardele 
curăţite de oase şi pătrunjel, tăiați-le mănunt, puneţi-le într- 
un vas, adăogând puţin muştar, zahar, oţet, şi amestecaţi-le 
bine (1846, pp. 37, 38). 


Alt sos de sardele. Desăraţi bine 4 sardele, curățiți- 
le, tăiaţi-le, puneţi puțină ceapă şi pătrunjel, apoi le arun- 
caţi în 2 linguri de făină rumenită cu 15 dramuri (un dram 
— 3,18-3,23 grame) de unt, prăjiți-le puţin, turnați 2 linguri 
de oţet şi zeamă de carne şi lăsaţi să fiarbă (1846, p. 38). 


Sos de arpagic. Topiţi unt şi puneţi în el trei linguri 
de făină şi două de arpagic tăiat mănunţel și lăsaţi să fiarbă 
puţin pe cărbuni; apoi puneţi puţină smântână și puţin oțet, 
sare, câteva arpagici întregi fierte şi puţin piper (1846, p. 
38). 


Sos de cartofi. O litră (o litră — 250-300 grame) de 
cartofi, tăiați mărunţel, după ce vor fierbe cu puţină sare, 

lăsaţi-1 să se prăjească puțin în grăsime; rumeniţi puţină 
ceapă foarte mănuntă; puneţi 25 dramuri (un dram — 3,18- 
3,23 grame) oţet, puţină apă, două frunze de dafin, piper şi 
sare, şi lăsaţi-le să fiarbă puţin (1846, p. 38). 


Sos de ceapă. Rumeniţi făina 20 dramuri (un dram 
— 3,18-3,23 grame) în 15 dramuri de unt; adăugați o lingură 
de zahăr, două cepe tăiate mărunt şi lăsaţi să se rumenească 
puţin; apoi turnaţi zeamă de carne, puţină coajă de lămâie 
tăiată mărunt, sare, oţet, şi puneţi să fiarbă (1846, p. 39). 


Dublu sos pentru rasol de peşte. Puneţi într-o 
farfurie oţet, zeamă de lămâie, untdelemn, sare, piper, ardei 
roşu pisat, muștar, câte-va fire de pătrunjel tocat mănunt; 
amestecaţi-le bine și turnați-le pe rasolul de peşte. Dacă va 
fi cegă, apoi veţi avea o mâncare minunată. Acest sos e de 
o invenţie nouă (1846, p. 39). 


Sos de ciuperci, pentru fripturi. Tocaţi ciuperci 
cât se poate de mărunt şi prăjiţi-le în unt, apoi turnnați 
zeamă de carne, sare, piper, o legătură de pătrunjel tocat, 
şi lăsaţi să fiarbă o jumătate de oră (1846, p. 40). 


Sos piperat pentru fripturi. Puneţi, într-o oală 
unt, câteva fire de pătrunjel, doi sau trei arpagici, tocaţi 
puţin, o frunză de dafin, puţin cimbru, sare, piper destul, 
puţcină nucuşoară şi un păhăruţ de oţet; lăsaţi să firbă până 
va scădea pe jumătate. Adăugaţi apoi o jumătate pahar de 
zeamă de carne şi încă pe-atâta vin, şi mai lăsați să mai 
scadă, până la jumătate, apoi treceţi prin sită (1846, p. 40). 

Alt sos. Luaţi o câtime de vin bun, tot atâta zeamă 
de carne, unt, frunză de dafin, puţin usturoi, sare, piper, o 
legătură de pătrunjel, puţină făină și lăsaţi să fiarbă până se 
va lega bine. Acest sos e bun atât pentru carne, cât şi pentru 
peşte (1846, p. 40). 


Alt sos. Puneţi, într-o oală, unt, felii de ceapă, mor- 
covi, pătrunjel, ciuperci, lăsaţi să fiarbă; adăugaţi puţină 
făină, până va lua un clocot, apoi puneţi oala pe un foc 
moale, de spuză, timp de trei pătrare de oră, şi apoi treceţi 
prin sită şi bateţi întrînsul unt și gălbenușşuri de ouă (1846, 


p.41). 


Alt sos. Tăiaţi vreo douăsprezece cepe mănunt, pu- 
neți-le într-o oală, cu o bucată bună de unt, pe un foc tare; 
după ce se va rumeni ceapa, veți adăuga o jumătate lingură 
de făină, pe care o veţi amesteca bine; turnați apoi zeamă 
de carne şi puţin oţet, sare şi piper, și lăsaţi să fiarbă până 
se va îngroșa. Când veţi voi a servi, amestecați întrînsul o 
lingură de muștar, fără a mai fierbe (1846, p. 41). 


Alt sos. Tăiaţi o lămâie felii, scoateţi coaja cea gal- 
benă şi cea albă, precum şi semințele, adăugați sare, piper 
gros pisat, pătrunjel şi tarhon tocat, un căţel de usturoi stri- 
vit, puţin ardei, nucușoară, puţin oţet, untdelemn destul, 
amestecaţi-le bine pe toate împreună și lăsați să fiarbă 15 
minute. Acest sos e prea bun cu friptură de păsări (1846, 
pp. 41, 42). 


Sos pentru vânaturi şi păsări reci. Puneţi într-o 


oală un pahar de vin alb, unul de zeamă de carne, zeama 
de la o lămâie şi jumătatea din coaja ci cea albă, o lingură 

de pâine rasă; treceţi prin sită şi adăugaţi o lingură de 
untdelemn, o legătură de pătrunjel și de arpagic, o frunză 
de dafin, sare, piper pisat gros şi nucuşoară; lăsaţi să fiarbă 
20 minute şi, înainte de a servi, scoateţi frunza de dafin şi 
legătura de pătrunjel (1846, p. 42). 


Sos de ai (usturoi). Facem un răntaş din două lin- 
guri de unsoare (untură) şi două de făină albă. Când e gata 
răntașul, punem în el o căpăţână de ai curăţită și tăiată mă- 
runt (căţeii din ea), dar nu lăsăm aiul să se prăjească, ci 
turnăm numaidecât o ceaşcă de apă rece şi sare câtă tre- 
buie, turnăm şi oţet, pe cât vrem să fie de acru sosul, şi-l 
lăsăm să fiarbă cam un sfert de oră, amestecând, să nu se 
prindă de fundul vasului (1928%, pp. 27, 28). 


Sos de ceapă. Din două linguri de făină şi două de 
untură se face un răntaş. Când e pe jumătate fript, punem 
două cepe, curăţite şi tăiate mărunt. Dacă s-a rumenit cea- 
pa, turnăm apă rece, până la jumătatea vasului, amestecăm 
cu o lingură de lemn şi lăsăm să fiarbă, punând şi o jumă- 
tate de linguriţă de sare. După ce a fiert un sfert de oră, îl 
acrim cu zeamă de lămâie sau cu câteva linguriţe de oţet. 
Dacă e prea subţire, se poate îngroşa, punând în oţet o 
jumătate linguriţă de făină, chiar şi puţină smântână mai 
acrişoară (1928, p. 28). 


Sos de pătlăgele. Luăm pătlăgelele roşii, coapte 
bine, le spălăm şi le punem la fiert cu puţină apă şi cu o 
ceapă tăiată mărunt. După ce au fert, le strecurăm prin sită, 
facem apoi un rântaş, din două linguri de untură şi două de 


55 Ana Victor Lazăr, Bucătăria gospodinei de la sate, Biblioteca 
Astrei, Sibiu 1928 

făină, îl prăjim bine şi turnăm pătlăgelele în el, punem o 
jumătate linguriţă de sare, cui îi place şi 3-4 bucățele de 
zahăr, şi lăsăm să fiarbă (1928, p. 28). 


Maioneza (Rece). Cel mai popular este sosul zis 
„maioneză”. Este considerat drept regele sosurilor, iar pre- 
gătirea lui e din cele mai simple. Mulţi bucătari cred că 
maioneza trebuie bătută numai într-o parte şi operaţia tre- 
buie făcută numai într-o cameră rece sau chiar pe gheaţă. 
Eroare. Maioneza poate fi bătută în toate sensurile și la 
orice temperatură. lată acum cea mai eficace metodă de 
preparaţție. Pui într-un castron două gălbenuşuri de ouă 
proaspete, patru grame de sare, 2 grame piper măcinat 
atunci, o linguriţă de muştar (de preferat muștarul Savora), 
o linguriţă de oţet de vin aromatizat cu tarhon. Toate aceste 
ingrediente trebuie bătute cu un pămătuf de sârmă — nu cu 
lingura! — până ce s-a obţinut pomada; numai atunci începe 
turnarea untdelemnului. Untdelemnul — care trebuie să fie 
de cea mai bună calitate — trebuie turnat, la început, cu 
picătura, numai după ce maioneza a căpătat oarecare 
consistență, poate fi turnat mai repede. Însă, în tot timpul 
şi fără încetare, trebuie bătut cu pămătuful de sârmă. Dacă 
maioneza se îngroașă prea mult, pentru ca să nu se taie, să 
i se arunce o linguriţă de oţet sau de apă. Şi amestecul să 
se facă mereu şi repede (1935%, p. 73). 


Sos cu muştar. Pui într-o cratiţă o bucată de unt, o 
linguriţă de făină şi amestecă bine cu o lingură de apă, 
aceiași cantitate de vin alb şi aceiași cantitate de muştar. Să 
fiarbă câteva minute. În alt vas, amestecă zeama unei lămâi 


3* Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935 


75 


şi un păhăruţ de cognac. Încălzește şi aprinde acest ames- 
tec. Adaogă-l sosului şi pune să fiarbă totul cinci minute 
(1935, p. 76). 


Garnituri pentru bucate 


Garnitură de perişoare. Luaţi piepturi de pasăre 
sau carne macră de vițel, tocaţi bine şi adăugaţi miez de 
pâine muiată în lapte, unt, sare, arome; pisaţi-le pe toate 
bine, adăugând şi câte un gălbenuş de ou, treptat, până se 
va închega bine; amestecați această pastă cu o lingură şi o 
puneţi apoi în apă clocotită, în care se va pune mai întâi 
sare; retrageţi-o, în urmă, spre a se scurge. Această garnitu- 
ră se face şi cu peşte, tot în modul arătat (1846%, p. 43). 


Garnitură de ciuperci. Curăţiţi bine ciupercile şi 
le daţi prin foc, cu unt, o legătură de pătrunjel şi arpagic; 
puneţi apoi puţină făină, amestecaţi-o şi muiaţi-o cu bulion 
bun, tot atâta vin alb şi must de carne friptă, dacă veţi avea, 
şi lăsaţi să fiarbă o oră bună, legaţi apoi sosul cu must de 
carne friptă sau cu unt amestecat cu făină (1846, p. 43). 


31 Manolachi Drăghici (1801-1887), Reţete cercate în număr de 500 

din bucătăria cea mare a lui Robert întâiul bucătar al Curţii Franţei, 
potrivit pentru toate stările, laşi 1846, retipărită drept Noua carte de 
bucate, Galaţi, fără an 

Garnitură de ficaţi. După ce veţi spăla bine ficaţii 
în apă rece şi îi veți opări cu apă clocotită, puneţi la foc, cu 
must de carne friptă, vin alb şi bulion, din fiecare câte o 
parte egală; adăugaţi piper gros pisat, nucușoară, un căţel 
de usturoi, ceapă tocată mănunt, pătrunjel, frunză de dafin, 
cimbru şi lăsaţi să fiarbă o jumătate de oră; apoi scoateţi 
ficaţii şi lăsaţi să scadă sosul, până se va îngroşa (1846, pp. 
43, 44). 


Garnitură de pastă de cartofi. Luaţi jumătate ocă 
(oca — 1271 g în Muntenia şi 1201 g în Moldova) de cartofi 
galbeni şi-i curățiți, frământaţi-i cu 35 drame (un dram — 
3,18-3,23 grame) unt, trei gălbenușuri de ou şi puţină sare; 
adăugaţi puţin lapte şi puneţi-le întâi într-o oală, la foc 
moale, amestecând neîncetat. Retrageţi de pe foc, puneţi 
acest aluat pe o masă şi-l frământaţi; apoi ungeţi o tigaie 
cu unt, faceți din aluat orice forme veţi voi, tăvăliți-le în ou 
şi le presăraţi cu pesmet pisat, apoi prăjiţi-le în unt proaspăt 
şi puneţi-le împrejurul mâncării (1846, p. 44). 


Garnitură de conopidă. Luaţi o conopidă şi o 
ouă bătute cu două linguri de făină, puţină sare, presăraţi- 
le cu pesmet pisat şi le prăjiți în unt proaspăt. Tot asemenea 
se urmează şi cu verzele mici, franceze, zise verze de 
Bruxel, sau şi verzele locale, tăiate în şase bucăţi (1846, 
pp. 44, 45). 


Garnitură de parmezan. Luaţi o bucată de par- 
mezan (caşcaval uscatşi o radeți pe răzătoare, puneţi 
această răzătură într-o tigaie de lut, cu două prize de piper 
subțire, puţin unt topit, patru gălbenușuri de ou şi le fră- 

mântaţi. Bateţi albuşul bine şi-l turnați în frământătură câte 
puţin, până se va amesteca bine. Faceţi orice forme voiţi 
de hârtie, umpleţi-le pe jumătate cu acest aluat, le puneţi 
pe o tavă, le daţi în cuptor moale, până se vor coace şi vor 
creşte frumos; apoi scoateți-le din hârtie şi le dați fierbinți 
cu garnitură la orice mâncare, mai ales la vânat (1846, p. 
45). 


Garnitură pentru or ce fel de cărnuri. Muiaţi în 
lapte sau în apă o litră (o litră — 250-300 grame) miez de 
pâine, scurgeţi-o şi o striviţi bine: adăugaţi o jumătate oca 
(oca — 1271 g în Muntenia şi 1201 g în Moldova) carne de 
cârnaţi, amestecați bine şi faceţi din această amestecătură 
orice forme voiţi, tăvăliţi-le în gălbenuşuri de ou, presăraţi- 
le cu pesmet pisat sau cu făină, şi le prăjiți în unt. Dacă 
voiţi, puteți adăuga în frământătură pătrunjel şi arpagic to- 
cate bine. Nu vom merge mai departe cu garniturile, căci 
numărul lor ar fi destul să umple un volum întreg. Credem 
că sunt de ajuns câte le arătăm, pentru varietatea gustului 
bucatelor, fără ca să îngreunăm lucrarea bucătăriei sau 
cheltuiala ce se cere pentru a ne întinde până la luxul cel 
mai costisitor (1846, pp. 45, 46). 


Fripturi şi tocăniţe 


Muşchi de vacă cu smântână. După ce veţi curăţi 
muşchiul de piele şi de grăsimea lui, sărați-l şi piperaţi-l, 

apoi împănaţi-l cu slănină și frigeţi-l în frigare, punând sub 
dânsul un picător, spre a se scurge sucul dintrînsul. Într- 
acest suc puneţi două linguri de smântână, două de oţet și 
puţin unt, care se vor topi împreună, amestecându-se bine. 
Tăiaţi apoi muşchiul felii, aşezaţi-le pe o farfurie şi turnați 
peste ele sosul de mai sus (1846%, p. 50). 


Friptură de potârniche. După ce se spală şi se 
sărează, potârnichea se înfăşoară în felii de franzelă şi felii 
de slănină, legate cu aţă, şi se frige în frigare, ungându-se 
cu unt şi presărându-se cu pesmet pisat (1846, p. 50). 


Miel fript hoţeşte. Mielul, după ce se curăţă şi se 
spală, se sară bine pe dinăntru şi pe dinafară, apoi se unge 
cu unt peste tot. După aceea, se taie ficatul şi splina bucă- 
țele, se sărează, se piperează și se pun în miel, dimpreună 
cu o jumătate ocă (oca — 1,25 1 în Muntenia şi 1,288 1 
în Moldova) de vin vechi alb şi o bucată de unt; se îmbracă 
iar în pielea lui, cosându-se bine pe dânsul, şi se frige în 
frigare, la un foc moale, făcut cu viţe uscate de vie, aprinse 
într-o groapă într-adins făcută; şi învârtindu-se frigarea 
încet, până se va rumeni mielul bine pe deasupra (1846, pp. 
50, 51). 


Frigărele. Tăiaţi un muşchi în bucățele mici, freca- 
ți-le cu ceapă pe toate părțile; înmuiaţi-le apoi în vin şi le 
frământaţi în unt prospăt; puneţi-le sare, piper și puţin cim- 
bru, pe urmă înşiraţi-le în frigărui de lemn, nu multe la un 


35 Manolachi Drăghici (1801-1887), Reţete cercate în număr de 500 

din bucătăria cea mare a lui Robert întâiul bucătar al Curţii Franţei, 
potrivit pentru toate stările, laşi 1846, retipărită drept Noua carte de 
bucate, Galaţi, fără an 

loc, şi le puneţi pe grătar cu cărbuni aprinși, întorcându-le 
de câteva ori iute, spre a nu se arde, apoi serviţi-le fierbinţi 
(1846, p. 51). 


Cuşchebac sau friptură orientală. Se ia carne de 
muschi şi se freacă cu ceapă; apoi se taie bucățele, se ames- 
tecă cu feliuţe de ceapă, sare, piper şi cimbru, și se lasă 
asfel vreo două ore. În urmă, se pun într-o frigare de lemn 
şi se frig la foc de cărbuni. După ce vor fi fripte, se taie 
mănunțel, se așează înt-o tingire, adăogându-se vin, după 
cantitatea fripturii, unt, boabe de piper, frunză de dafin, 
pătrunjel şi enibahar; se acoperă bine tingirea, spre a nu ră- 
sufla şi se lasă pe cărbuni, să fiarbă, până va scădea, clă- 
tinând mai de multe ori tingirea, în timpul când scade. 
Această friptură se poate face şi cu untdelemn (1846, pp. 
51, 52). 


Friptură de vițel. Se ia un but de vițel şi, după ce 
se spală şi se sărează, se lasă să stea vreo două zile, cu câ- 
teva frunze de dafin; când se va pune la fript, se împănează 
cu slănină şi cu usturoi, se unge cu unt, se aşează pe o tavă, 
asemenea unsă cu unt, şi se dă la cuptor, îngrijind bine a 
nu se arde. Această friptură, astfel friptă, se poate mâneca 
şi rece, tăindu-se felii din ea şi adăogându-i, după plac, 
aspic topit (1846, p. 52). 


Friptură de iepure. După ce se curăţă şi a doua 
piele de pe iepure, se împănează cu slănină, pe toate părțile 
şi se frige în frigare de lemn, punându-se un picător sub 
dânsul, spre a i se scurge mustul. În timp pe când se frige, 
se unge cu un sos compus din apă, oțet, smântână și unt, 
din toate câte o parte egală, și cu sarea trebuitoare. Când 

va fi gata de fript, 1 se toarnă pe asupra mustul ce s-a scurs 
dintrînsul şi se serveşte îndată (1846, pp. 52, 53). 


Friptură de purcel. Purcelul se opăreşte întâi în 
leşie; se curăţă bine de păr, până va râmâne alb, apoi se să- 
rează. După vreo două minute, se pune în frigare de lemn 
şi se frige la foc moale. După ce va fi pe jumătate fript, se 
unge cu o saramură, compusă din apă, sare, oţet şi unt, în- 
trebuinţând pentru aceasta o pană curată de gâscă şi repe- 
tând unsoarea până se va rumeni bine. Atunci serviţi îndată 
(1846, p. 53). 


Friptură de curcan. După ce se curăţă curcanul şi 
se sărează, se unge pe dinafară şi pe dinăntru cu unt proas- 
păt, apoi: se lasă să stea astfel vreo trei sau patru ore. Dacă 
curcanul va trebui să fie pe varză acră, tăiați varza subţire 
Şi o aşezaţi pe o tavă, adăugându-i unt destul, boabe de 
piper şi așezând curcanul deasupra, ca să se coacă la: 
cuptor, îngrijind a-l unge în timpul coacerii sale, cu sara- 
mură amestecată cu unt şi puțin rom. Dacă voiţi, îl umpleţi 
cu castane, coaceți în spuză castanele trebuitoare, după 
mărimea curcanului, amestecaţi-le cu o litră (o litră — 250- 
300 grame) de orez fiert în zeamă de carne, adăugaţi sare 
câtă va trebui şi câteva dramuri de zahăr pisat, dimpreună 
cu puţină scorţişoară, asemenea pisată şi cernută, umpleți 
curcanul cu această amestecătură, aşezaţi-l pe o tavă unsă 
cu unt, urmând apoi. precum, s-a arătat mai sus, până va fi 
gata (1846, pp. 53, 54). 


Friptură de gâscă sau de rață. Gâscă sau rață, du- 


pă ce se curăţă şi se spală bine, se freacă pe dinăntru cu 
frunze de maghiran sau cu cimbru, cu sare și cu piper, apoi 

se pune în frigare de lemn, să se frigă departe de foc, 
ungându-se cu saramura făcută pentru purcel. Această 
friptură se poate face şi pe varză acră, punându-se la cup- 
tor, pe o tavă cu varză tăiată subțire, în care se toarnă o litră 
(o litră — 250-300 grame) de vin, 50 dramuri (un dram — 
3,18-3,23 grame) unt şi boabe de piper, dacă e gâscă, şi pe 
jumătate din cantitate, dacă e rață (1846, pp. 54, 55). 


Căprioară în prapur. Luaţi un muşchi de căprioa- 
ră, tăiați-l în câteva bucăţi, bateţi-le bine, săraţi-le, pipera- 
ți-le, adăugaţi puţină nucuşoră cu umplutură din carnea 
căprioarei sau de vițel, înfăşuraţi fiecare bucăţică în câte 
un prapur (membrana stomacului), dimpreună cu puţină 
umplutură, şi prăjiți-le. Dacă vă place, ungeţi bucăţelele cu 


ST A 


Prăjindu-le în untdelemn se pot mânca şi reci (1846, p. 55). 


Chiftele. Se ia carne macră, se curăţă bine de toate 
venele şi zgârciurile dintrînsa, se toacă foarte mărunt. La 
această tocătură se adaugă o bucată de unt sau grăsime de 
la rărunchi, două cepe coapte, un miez de franzelă muiat în 
lapte, sare, piper, două sau trei gălbenuşuri de ou şi o buca- 
tă de brânză albă; se amestecă bine, se tăvăleşte în pesmet 
pisat şi, despărțindu-se în mică bulete, se prăjesc în unt, 
până se vor rumeni pe amândouă părțile (1846, pp. 57, 58). 


Plăcintă de drob sau prapur. Se toacă ficaţii de la 
un miel, după ce se fierb cu sarea lor; apoi se adaogă pă- 
trunjel, sare, piper, mărar tocat, ouă câte vor trebui, o lin- 
gură de unt şi una de pesmet, Amestecându-se bine toate 
acestea, se pun într-un prapur şi se așează într-o tigaie, la 

foc, până se va rumeni şi pe-o parte, şi pe alta (1846, p. 
58). 


Friptură la tingire. Se pune într-o tingire o bucată 
de muşchi de vacă sau un but de miel ori de căprioară; se 
adaogă sare, piper, o lingură de unt, una de smântână, două 
linguri de făină prăjită, puţină coajă de lămâie tăiată sub- 
țirel, o ceapă, câteva boabe de piper întreg, enibahar, două 
părți de vin şi una de apă; se lasă să fiarbă, întorcându-se 
adesea pe toate părţile, până să absorbă toate substanţele 
puse întrînsa (1846, p. 58). 


Pui fripţi umpluţi. Fierbeţi ficaţii puilor, apoi to- 
cați-i cu o lingură de unt proaspăt, trei linguri de pesmet 
pisat, sare, piper, pătrunjel, răzătură de lămâie, stafide fără 
sâmburi şi coconari (codiment de arbore oriental). Cu 
această umplutură bine amestecată se umplu puii, se ung 
pe dinafară cu puţin unt prospăt, se înfâşoară într-o hârtie 
subțire şi se frig la cuptor (1846, p. 59). 


Beefsteak. Se ia muşchi de vacă şi se taie bucăţi ca 
de cincizeci dramuri (un dram — 3,18-3,23 grame) una, se 
bate cu maiul pe o parte şi pe alta, până se va lăţi bine, apoi 
se strânge iară la loc, şi se mai bate puţin cu muchia cuţi- 
tului, pe amândouă părțile. Se dă sare, piper, şi se strânge 
carnea iar la loc, ca să fie rotundă şi umflată; se netezeşte 
cu cuțitul, se dă un praf de făină pe deasupra şi, când este- 
a se da la masă, se înfierbântă mai întâi untul şi-apoi se 
pune beefsteakul, să se prăjească pe ambele părți. Serviţi 
îndată în mustul său şi, de veţi voi, îi veți pune pe de-alături 
şi cartofi fierți şi daţi prin unt fierbinte, câteva fâşioare 

subțiri de hrean, o bucată de unt proaspăt pe deasupra şi 
ridichi de lună (1846, pp. 59, 60). 


Tocană de miel. Tăiem trei cepe felii subțiri şi le 
punem să se prăjească în două linguri de grăsime. Spălăm 
carnea, o tăiem bucăţi şi o punem la fript, împreună cu cea- 
pa, şi o jumătate linguriţă de sare. O lăsăm să se prăjească 
puţin, apoi turnăm apă rece şi acoperim vasul, ca să fiarbă 
înăbușit. Când a scăzut apa, mai amestecăm în cratiţă, să 
nu se prindă carnea. Dacă s-a muiat carnea şi a scăzut apa, 
mai adăugăm puţină grăsime, presărăm un vârf de cuţit de 
făină, amestecăm și mai punem apă ferbinte, ca să fie sos 
(muietură) destul, şi mai lăsăm să fiarbă câteva minute. 

În tocană putem pune, la sfârşit, şi găluşte anume 
făcute sau cartofi. Cartofii aceştia îi fierbem în apă sărată, 
după ce i-am spălat, dar nu i-am curăţit de coajă. După ce 
au fiert, îi curăţim, îi tăiem bucăţi şi-i punem în tocană. În 
loc de cartofi, putem pune găluşte de tocană. 

Tot în felul acesta se face şi tocana cu carne de 
vită, de oaie, de vițel, de porc. Carnea de vită şi de oaie 
trebuie să fiarbă însă mai mult decât cea de miel, porc şi 
vițel (1928, pp. 37, 38). 


Găluşte pentru tocană. Batem într-o farfurie 
adâncă 3 ouă întregi, 3 linguri de apă şi sare cât iei cu trei 
degete, amestecăm apoi în ele atâta făină albă, încât să 
formeze un aluat moale ca aluatul dospit. Într-aceea trebuie 
să fi pus să fiarbă apă curată, bine sărată, într-o oală plină 
numai pe jumătate. Când fierbe în clocot, luăm tot câte o 
linguriţă de aluat şi îl turnăm în oală. Când se umflă, ames- 


5 Ana Victor Lazăr, Bucătăria gospodinei de la sate, Biblioteca 
Astrei, Sibiu 1928 

tecăm până în fund cu o lingură de lemn. Găluştele acestea 
trebuie să fiarbă mereu 20 de minute. Apoi le scoatem, le 
punem pe o sită, să se scurgă apa de pe ele, şi le punem în 
tocană (1928, p. 38). 


Tocană de pui cu smântână. Curăţim şi tăiem felii 
subțiri 2 sau 3 cepe şi le prăjim în 2 linguri de unsoare 
(untură). Carnea de pui o tăiem în bucăţi potrivite şi o 
punem peste ceapa aproape rumenă, punem sarea trebuin- 
cioasă şi lăsăm să se frigă carnea, grijind să nu se prindă 
de fundul vasului, punem, din când în când, şi puţină apă, 
ca să se formeze şi sos (muietură). După ce s-a fript carnea, 
luăm 3 sau 4 linguri de smântână, o amestecăm într-o ulci- 
că, în care am pus şi un vârf de cuţit de făină albă, şi turnăm 
amestecul acesta în cratiţa eu tocană, lăsând să se fiarbă şi 
frigă încă câteva minute, apoi dăm tocana la masă (1928, 
pp. 38, 39). 


Friptură de gâscă sau de rață. B bine să o facem 
din gâscă sau rață mai tânără. Carnea e mai fragedă, dacă 
o ţinem, după ce am tăiat pasărea, o zi sau chiar două, în 
cămară sau în pivniţă (fără miros). Când e să o frigem, o 
spălăm, o sărăm şi o lăsăm să stea sărată un ceas, apoi o 
punem la fript cu puţină apă pe fundul tăvii. Carnea trebuie 
udată mereu cu sosul ei şi întoarsă pe toate laturile, ca să 
se rumenească. Carnea de rață se frige într-o oră și jumăta- 
te, la cea de gâscă îi trebuie două ore (1928, p. 39). 


Pui fript în cuptor. Într-o cratiţă mică, în care toc- 
mai încape, punem grăsime și puţină apă pe fund, apoi 
aşezăm în ea puiul curăţit, spălat şi sărat. În timpul friptu- 
lui, îl udăm mereu cu sosul lui. Când scade sosul, mai pu- 

nem câte puţină apă caldă. Puiul se frige într-o oră (1928, 
p. 39). 


Pui prăjit. Puiul, dacă e mic, îl tai în patru, de e 
mai mare, în opt bucăţi, îl sărezi şi îl laşi o jumătate de oră, 
să tragă. lei apoi, cu furculiţa, fiecare bucată, o moi în făi- 
nă, apoi în ou bătut şi pe urmă în pesmet (brezli, jimblă 
uscată, rasă) și aşezi bucăţile, una lângă alta, pe cârpător. 
Într-o cratiţă, punem câteva linguri bune de untură și când 
aceasta e fierbinte, punem în ea bucăţi la fript. Când s-au 
rumenit pe o parte, le întoarcem pe cealaltă. La fel se gă- 
teşte şi mielul prăjit (1928, pp. 39, 40). 


Friptură de miel. Spălăm carnea, o sărăm, o pu- 
nem într-o cratiţă, cu puţină apă pe fundul vasului, o lingu- 
ră de grăsime peste carne; adăugăm şi o ceapă, tăiată felii 
mici; vasul îl punem în cuptor (mandoacă, frigătoare, rer), 
udând carnea, din când în când, cu sosul ei. Dacă seacă 
sosul, punem câte puţină apă caldă. Spre sfârşit, punem în 
sos o căpăţână de ai (usturoi) curățit şi tăiat mărunt. Lângă 
friptură se mănâncă salată verde (1928, p. 40). 


Friptură de porc. Se spală carnea, se bate puţin 
de-a lungul cu un ciocan de lemn sau cu făcăleţul, se să- 
rează şi se pune la fript, cu puţină apă pe fundul cratiței, 
într-o lingură de untură. Până se frige, o udăm mereu cu 
sosul ei. Când scade sosul, punem din nou câte puţină apă 
caldă. În cursul friptului, carnea o întoarcem, ca să fie 
rumenă pe toate părțile. Lângă friptura de porc e bună sa- 
lată de cartofi, varza călită, acră sau dulce (1928, p. 40). 

Friptură de carne de vită cu sos. Spălăm un kilo- 
gram de carne de vacă (mai bună de la coadă), o punem în 
cratiţă, cu o lingură bună de grăsime, câteva cepe tăiate 
felii, sarea trebuincioasă. Acoperim vasul şi punem carnea 
să se frigă înăbușit, până începe a se rumeni. O întoarcem 
apoi pe toate părțile, până ce s-a topit ceapa şi carnea s-a 
rumenit bine. O scoatem apoi din vas, pe un cârpător, o tă- 
iem felii subțiri, facem, în cratiţă, un sos din puţină apă și 
bulion de pătlăgele roşii, punem feliile de carne în sos şi 
lăsăm să fiarbă. Când scade sosul, adăugăm câte puţină apă 
caldă. Când e gata, adăugăm puţin vin. Lângă friptura 
aceasta sunt buni cartofi prăjiți în unt sau pilaf de orez 
(1928, p.41). 


Friptură în unt. În unt fierbinte pui o carne de 
friptură, oricare, şi o lași până ce s-a gătit; bineînţeles, în 
timpul preparaţiei o întorci cu furculiţa, apoi o scoţi şi o ţii 
la cald. Iar în cratiţa unde a fost, pui puţin oțet, toci mărunt 
asmăţui, pătrunjel și o idee de usturoi, rumenești puţin și 
torni deasupra cărnii unt fierbinte, pui o came de friptură, 
ori care, și o lași până ce s-a gătit; bine înţeles în timpul 
preparaţiei o întorci cu furculița, apoi o scoţi și o ţii la cald. 
Iar în cratița unde a fost, pui puţin oțet, toci mărunt asmățui 
(plantă aromată), pătrunjel şi o idee de usturoi, rumenești 
puțin şi torni deasupra camei (1935%, p. 241). 


Friptura cu ceapă. Tai carnea de friptură în felii, 
cât şi ceapa, în rotogoale. Sărezi şi piperezi. Pui în cratiţă 
unt şi-l topeşti. Când e fierbinte, aşezi feliile de carne şi 
cele de ceapă. Coci carnea pe amândouă părţile. În timpul 


10 Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935 

pregătirii, torni o idee de oțet. Spre a nu se arde, torni dea- 
supra zeamă de carne (1935, p. 241). 


Frigăruile. Tai carnea de vacă — muşchiul — în bu- 
căţele potrivite și le înşirui pe o frigăruie de lemn sau de 
metal. lată un mod foarte recomandabil de a pregăti frigă- 
ruile. Ţii, mai întâi, carnea, câteva ceasuri, în sare, piper şi 
ceapă tocată mărunt. Apoi o scoţi, îi presari cimbru în praf 
ŞI o aşezi în frigăruie, alternând carnea cu foaie de dafin şi 
costiță afumată. În cele două capete, să pui câte o jumătate 
de pătlăgea roșie. Această frigăruie se poate face şi cu mai 
multe cărnuri: de vacă, vițel, berbec şi porc, toate deodată. 
Adică cărnurile alternează cu foaia de dafin, pe aceiaşi 
frigăruie (1935, pp. 241, 242). 


Pulpă înăbuşită. Pui să se marineze bucăţi de slă- 
nină; marinata să fie compusă din vin alb, sare, piper, 
pătrunjel şi usturoi. lei o bucată de carne de vacă, pulpă, şi 
o împănezi cu aceste bucățele de slănină. Într-o cratiţă de 
pământ, pui grăsimea de la rinichi de vacă şi rumeneşti în 
ea câteva bucăţi de slănină grasă, câteva cepe, câțiva mor- 
covi sau carote (morcovi timpurii), frunze de ţelină, toate 
tăiate mărunt; totodată pui o foaie de dafin, cimbru, vreo 
două cuişoare, câteva ciuperci. Pune în cratiţă şi pulpa de 
vacă, pe care o rumeneşti la rândul ei. Umpli cu vin, tăiat 
cu zeamă de carne, aşa încât carnea să fie acoperită, apoi 
pui sare şi piper. Acoperi, lipeşti capacul și lași să fiarbă 4- 
5 ore. Când dai la masă, scoţi carnea pe o farfurie și treci 
toate zarzavaturile din cratiţă prin sită, apăsându-le cu un 
pisălog (1935, p. 242). 

Muşchi rusesc. Pui într-o cratiţă două linguri de 
oţet, şase de untdelemn, un buchet complet şi trei cuișoare. 
În această marinată pui un muşchi de vacă, care va sta aco- 
lo o noapte întreagă. A doua zi, îl scoţi din marinată, îl 
ştergi, îl împănezi cu slănină şi-l pui la cuptor fierbinte. 
Deasupra îi torni lichidul în care a marinat. Când carnea e 
gata, cam cu sânge încă, treci sosul prin sită, iei grăsimea, 
pui în ea un păhăruţ de smântână mai acrișoară. Amesteci, 
încălzeşti bine, fără să fiarbă. Torni sosul peste muschi şi 
servești (1935, p. 242). 


Chiftele ruseşti. Toci mărunt muşchi de vacă. Îi 
pui sare, piper, adaugi o lingură de măduvă sau puţin unt 
proaspăt. Frământă bine totul, pune tocătura pe o scândură, 
unde ai presărat făină, şi cu cuțitul tai mici chiftele sau 
cârnăciori. Tăvăleşte-le în pesmet, pune-le să se prăjească 
în unt fierbinte. Când s-au rumenit, aşează-le într-o farfurie 
caldă, toarnă deasupra untul în care s-au prăjit, amestecat 
cu puţină smântână proaspătă. Dai la masă cu cartofi prăjiți 
(1935, p. 242). 


Costiţă negustorească. Pui costița în cratiţă și o 
rumeneşti în unt. În altă cratiţă, pui să scadă un pahar de 
vin negru, în care ai pus puţină ceapă şi puţin usturoi tocaţi. 
Retrage cratiţa, pune în ea unt proaspăt cât un ou și câteva 
picături de oţet. Amestecă și toarnă peste friptură. Poţi da 
şi cartofi prăjiți alături sau altă salată (1935, pp. 242, 243). 


Friptură combinată. Faci o tocătură, cum se face 
pentru chiftele prăjite, jumătate came de vițel şi jumătate 
de porc, gălbenușşuri de ouă, albuşul bătut în spumă, pâine 
muiată în lapte, usturoi mai mult, pătrunjel, ceapă prăjită, 

sare, piper. Din altă parte tai felii de mușchi, vrăbioare, 
fleici, cotlete sau numai una din aceste cărnuri de friptură. 
În cratiţă, de preferat cea de pământ, pui un strat de carne 
şi altul de tocătură, mergând tot la fel până ce ai umplut-o. 
Printre straturi, presori cimbru în praf, foi de dafin şi piper. 
Sărezi feliile de carne, umpli cu vin roşu până sus. Acoperi. 
Lipești capacul şi pui la cuptor sau pe maşină, sau pe 
cărbunii vetrei, să se coacă vreo 7 ore. Se poate mânca şi 
caldă, şi rece această friptură (1935, p. 243). 


Friptura cu slănină. lei bucăţi de carne pentru 
friptură: muşchi, coaste, vrăbioare, fleici; le sărezi, le pipe- 
rezi. Pe fundul cratiței, aşterni felii de slănină cărnoasă 
(felu lungi), usturoi curăţat şi strivit, pătrunjel tocat, praf 
de cimbru şi foaie de dafin, şi feliile de came. Apoi iarăşi 
câteva felii de slănină — două cel mult — şi iarăși carne şi 
aromatele, până sus. Sfârșești cu vreo două felii de slănină, 
usturoi şi pătrunjel tocat. Arunci câteva păhăruţe de vin, 
dar nu până sus, şi zeamă de came, dacă ai, o lingură sau 
două de bucătărie. În lipsă, pui puţină apă. Acoperi, laşi să 
fiarbă vreo 2 ore pe maşină, apoi descoperi şi pui la cuptor, 
până ce se gătește (1935, p. 243). 


Muşchi napolitan. Puneţi un muşchi, împănat cu 
slănină, într-o cratiţă sau tigaie, în care aţi aşternut felii de 
slănină, rondele de morcovi şi de ceapă, zeamă de came şi 
vin alb, pe din două. Lichidul să ajungă până la jumătatea 
cărnii. Lăsaţi să fiarbă cât trebuie. Scoateţi grăsimea sosu- 
lui, îl turnaţi peste carne și presăraţi hrean ras (1935, p. 
243). 

Chiftele prăjite. Faci o tocătură ca acea pentru um- 
plutura ţelinei sau a sarmalelor de varză dulce. Toci, îm- 
preună, două părți carne de vacă sau de vițel, încă şi mai 
bine, şi o parte carne de porc. Apoi un ou sau două întregi, 
potrivit cu cantitatea cărnii (un ou, la jumătate kilogram 
came), miez de pâine muiat în zeamă de carne, ceapă pră- 
Jită, pătrunjel tocat, sare, piper, puţină slănină, dacă carnea 
nu e destul de grasă. Toci toate acestea împreună. Faci chif- 
telele, le tăvălești în făină și le prăjeşti în unt sau untură. 
Se mănâncă şi calde şi reci (1935, pp. 243, 244). 


Muşchi de vacă grădinăresc. Împănezi muşchiul 
cu puţină slănină, îl coci în unt. ÎL aşezi pe farfurie, acope- 
rindu-l cu sosul în care s-a copt. Alături, o salată de zarza- 
vaturi amestecate (1935, p. 244). 


Pârjoala cârciumarului. la o pârjoală de bună 
calitate, săreaz-o, pipereaz-o şi rumeneşte-o în unt proas- 
păt, fără acoperirea tigăii. La jumătate rumenirii, întorci 
carnea. Când o picătură de sânge începe să se ivească, pâr- 
joala e gata. Scoate-o din tigaie şi ține-o la cald. Scoate 
untul în care s-a copt; pune în locul lui o linguriţă de ceapă 
tocată şi un pahar de vin roşu. Să scadă aproape cu totul. 
Apoi, dar nu pe foc, baţi 50 grame de unt proaspăt și-l torni 
peste ceapă şi zeama unei jumătăți de lămâie. Torni acest 
sos peste pârjoală şi servești împreună cu cartofi prăjiți 
(1935, p. 246). 


Friptura provincialului. Taie în bucăţi carnea de 
vacă din pulpă. Împănează fiecare bucată cu slănină, tăvă- 
lită într-un praf amestecat de sare, piper şi cimbru, udă cu 
500 grame vin alb, un pahar de coniac, câteva linguri de 

untdelemn. Să stea carnea toată noaptea în acest amestec. 
A doua zi, untezi o oală de pământ, apoi iei: bucăţi de 
şorici, tăiate pătrat, bucăţi de costiță afumată, acestea două 
opărite puţin, morcovi şi ceapă tăiate în rotogoale, buche- 
tul, un căţel de usturoi strivit. Adaugă câteva pătlăgele 
roșii, fără pieliță şi seminţe. Toate aceste legume le ames- 
teci împreună. Cu jumătatea acestui amestec, garniseşti 
fundul oalei, pui deasupra bucăţi de came, de şorici şi de 
costiță, acoperi cu restul legumelor, apoi restul cărnii şori- 
ciului și costiței. După fiecare strat, pui sare și piper. Torni 
apoi tot lichidul în care s-a marinat carnea, în cursul nopții, 
adaogi un pahar de vin alb, o bucată de coajă de portocală 
uscată. Acoperi ermetic cratița, lipind capacul cu hârtie, o 
pui pe mașina fierbinte, şi, când auzi că fierberea a început, 
treci mâncarea la cuptor, unde, timp de trei ore, se va coace 
încet și regulat. În sfârșit, scoţi oala din cuptor, ridici capa- 
cul, speli marginile vasului, arunci buchetul şi coaja de 
portocală, scoţi din grăsime şi duci la masă, în oala de pre- 
gătire. Recomandăm această delicioasă mâncare (1935, p. 
246). 


Costiţă cu ciuperci. Această friptură se coace în 
unt fierbinte, pus într-o cratiţă. Când s-a făcut, o scoţi pe 
farfuria de servit. Apoi în cratiţă torni un pahar de vin alb, 
freci fundul cratiței, apoi adaogi un număr de ciuperci 
mici, coapte, untul în care s-au copt şi puţină zeamă de 
carne. După, 2-3 minute de stat pe foc, pui ciupercile în 
Jurul costiţei, treci sosul prin sită și-l torni peste friptură. 
Însoţeşti cu cartofi în orice fel (1935, p. 247). 

Bucate, mâncăruri 


Anghinare. Alegeţi anghinarele de o formă mai 
rotundă şi mai plină, curățiţi-le de foile din afară, rămâ- 
nând numai miezul; puneţi-le întrun vas cu apă rece, cură- 
țite şi spălate de vreo 5-6 ori tot în apă rece, luaţi o lămâie 
tăiată în două și frecaţi anghinarele cu zeama ei, ca să nu 
se înnegrească; puneţi-le iară în apă rece, să stea 10 minu- 
te; clătiți-le și aşezaţi-le într-o tingire spoită cu apă cât abia 
să le cuprindă, turnaţi untdelemn în jumătatea apei şi prea 
puţină sare; puneţi-le pe foc iute, descoperite, deşertaţi-le 
şi lăsaţi-le să scadă iute, rămânând în untdelemn; apoi de- 
şertaţi-le în farfurie, şi lăsaţi-le să se răcească. În fiertura 
lor puteţi adăuga şi câteva bucăţi de arpagic, şi bob tânăr, 
curăţit şi opărit, mărar şi piper şi le veţi servi împreună 
(1846, pp. 73, 74). 


Pătlăgele vinete împănate. Curăţiţi pătlăgelele 
vrăstat, tăiaţi-le în două locuri şi, după ce le veţi freca cu 
sare, lăsaţi-le să stea, timp de o oră. Pregătiţi trei cepe tăia- 
te, prăjiți-le cu câteva fire de usturoi curăţite, sare şi piper; 
amestecați toate acestea şi adăugați, dacă voiţi, şi o lingură 


+1 Manolachi Drăghici (1801-1887), Reţete cercate în număr de 500 

din bucătăria cea mare a lui Robert întâiul bucătar al Curţii Franţei, 
potrivit pentru toate stările, laşi 1846, retipărită drept Noua carte de 
bucate, Galaţi, fără an 

de bulion de pătlăgele; apoi opăriți pătlăgelele cu apă clo- 
cotită; puneţi puţină apă şi un bulgăraş de zahăr şi îm- 
pănaţi-le cu ceapa de care vorbirăm mai sus, turnaţi untde- 
lemn, cu o lingură de făină rumenită şi apă, câtă va trece 
pe deasupra lor cu două degete; astupaţi tingirea bine şi o 
puneţi să fiarbă iute, până va scădea (1846, p. 76). 


Pătlăgele vinete umplute cu icre. Tăiaţi pătlăge- 
lele în două, după ce le veți spăla bine, săraţi-le, şi lăsaţi- 
le să stea 15 minute; apoi scobiţi-le de miez, puneţi-le să 
fiarbă în oală şi, după ce se vor muia bine, scoateţi-le pe o 
masă şi strângeţi-le cu mâna, până se vor scurge bine. Pi- 
saţi icre tescuite într-o piuliță de piatră, adăogând câteva 
migdale curăţite, untdelemn și miez de franzelă muiată în 
apă şi zeamă de lămâie, pisaţi şi bateţi bine. Când va fi 
aproape a le da la masă, ungeţi pătlăgelele cu untdelemn, 
umpleţi-le cu această farsă, presăraţi-le cu puţin pesmet pe 
deasupra, puneţi-le să se prăjească în untdelemn şi daţi-le 
calde la masă. Măsura, după care vă veţi conduce, este cea 
următoare: La şase pătlăgele, o litră (o litră — 250-300 
grame) de icre, 6 migdale; 2 linguri untdelemn în umplu- 
tură şi zeama de la o lămâie (1846, p. 77). 


Spanac cu pilaf. Opăriţi spanacul şi-l amestecați 
cu orez, o măsură şi două de apă, o ceapă tăiată şi prăjită, 
sare, zeamă de la două lămâi și 50 dramuri (un dram — 
3,18-3,23 grame) untdelemn bun: şi puneţi-le să fiarbă de 
ajuns (1846, p. 77). 


Plăcintă de icre. Pisaţi într-o piuliță de piatră una 
litră (o litră — 250-300 grame) icre tescuite, cu 5 migdale 


curăţite, apoi scoateţi-le şi puneţi câte o lingură și pisaţi-le 

mereu; luaţi un miez de pâine muiat în apă, stoarceți-l 
puţin, adăugaţi-i zeama de la o lămâie şi, când se va albi, e 
semn că e gata. Atunci puneţi pe foc o tigaie cu puţin 
untdelemn, până când va sfârâi, apoi turnați acea tocătură 
în tigaie, rumeniţi-o, întoarceţi-o pe cealaltă parte şi o dați 
la masă, tăind-o în orice formă (1846, p. 78). 


Mazăre în păstaie. Curăţiţi o oca (oca — 1271 g 
în Muntenia şi 1201 g în Moldova) de mazăre şi o puneţi 
într-o tingire curată, fără a o opări; adăugaţi ceapă prăjită, 
mărar, sare, untdelemn, apă să treacă de două degete şi 
lăsaţi să scadă (1846, p. 78). 


Mazăre verde boabe. Se face tot ca cea de sus. 
Asemenea se face şi fasolea verde, cu deosebire că se taie 
în lung (1846, p. 78). 


Chiftele de praz. Tăiaţi prazul bucăţi, fierbeţi-l, 
tocaţi-l cu piper, sare şi miez de pâine muiat în untdelemn; 
apoi faceţi din această tocătură chiftele, tăvăliți-le în făină 
şi prăjiți-le în untdelemn (1846, pp. 78, 79). 


Ceapă umplută. Puneţi ceapa, după ce o veţi 
curăţi, să se rumenească puţin; apoi sscoateţi-i inima, tă- 
iați-o mănunt şi o rumeniți. Cu aceasta umpleţi cepele la 
loc şi mai rumeniţi-le puţin; apoi aşezaţi-le în tingire, 
turnați peste ele un sos făcut din zahar pisat cu o lingură, 
rumenit la foc şi stins cu oţet; adăugaţi 2 linguri oţet; piper, 
sare şi o frunză de dafin; apoi puneţi apă câtă se va cu- 
prinde şi 2 linguri untdelemn şi lasaţi-le să scadă (1846, p. 
79). 

Ardei graşi umpluţi. Luaţi ardei de cei dulci, tăiaţi 
codiţele şi scoateţi-le seminţele, apoi umpleţi-i cu orez pre- 
gătit cu ceapă prăjită, şi puneţi-le iară codiţele la loc; adău- 
gaţi 2 linguri bulion de pătlăgele, untdelemn, sare, zeamă 
de la o lămâie, apă de ajuns şi lăsaţi-i să scadă (1846, p. 
79). 


Bob verde. Luaţi bob verde de cel mai fraged, tă- 
iați-i codiţele nu pre adânc şi lăsaţi-l să fiarbă bine, fără 
sare, în apă clocotită. Scoateţi-l apoi pe o masă, daţi puţină 
sare; adăugați o ceapă tăiată mănunt şi prăjită în untde- 
lemn, o legătură de mărar, asemenea tăiat mărunt, puneţi- 
le într-o tingire, să fiarbă cu apă, câtă se va cuprinde, şi cu 
untdelemn destul, şi lăsaţi-le să scadă. Dacă sunt boabe, le 
pregătiţi tot ca mai sus sau puteţi să adăugaţi şi păstaiele 
curăţite (1846, p. 81). 


Morcovi cu pâine prăjită. Spălăm morcovii, îi 
curățim, îi tăiem felii subțiri ca niște beţişoare. Frigem o 
jumătate de ceapă, tăiată mărunt, în unsoare (untură), 
punem morcovii în ea, adăogând tot câte puţină apă caldă 
şi mestecând mereu, ca să nu se prindă de fundul vasului, 
grijind însă să nu se sfărâme nici morcovii. Punem şi o 
linguriţă de zahăr pisat, şi foi de pătrunjel, precum şi puţină 
sare. Apoi se lasă să fiarbă încet la o parte, dar în zeama 
lor, până se-nmoaie bine. În timpul acesta, tăiem felii de 
pâine moale de grâu, le muiem în lapte, le tăvălim în ou şi 
le prăjim în untură. Pâinea aceasta se mănâncă cu morcovii 
gătiţi în felul arătat (1928%, p. 29). 


+2 Ana Victor Lazăr, Bucătăria gospodinei de la sate, Biblioteca 
Astrei, Sibiu 1928 

Mâncare de gulii fără carne. Prăjim, în două 
linguri de unt sau de untură, o ceapă tăiată mărunt. După 
ce am curăţit şi spălat guliile (călărabele), le tăiem în jumă- 
tăți pătrate de grosimea creionului, le punem în ceapă 
prăjită, umplem vasul cu apă, punem pătrunjel verde, tocat, 
şi lăsăm să fiaarbă. Facem un răntaș, în care punem şi o 
lingură de zahăr pisat, îl subțiem cu apă, îl turnăm peste 
gulii şi le lăsăm să scadă. Când sunt fierte, le sărăm, batem 
trei gălbenuşuri de ou în trei linguri de smântână, lăsăm să 
fiaarbă încă cinci minute şi luăm vasul de pe foc (1928, pp. 
29, 30). 


Gulii umplute cu carne. Curăţim gulii tinere, le 
spălăm şi le scobim cu un cuţitaş, să se facă ca nişte cupe 
MICI, cu pereţii de grosimea unui creion. Facem apoi o 
tocătură de carne de miel, o sărăm potrivit şi umplem cu ea 
guliile. Guliile umplute le aşezăm într-o cratiţă largă, unele 
lângă altele (nu una peste alta), turnăm peste ele apă sărată 
potrivit şi le lăsăm să fiarbă până se înmoaie pe jumătate. 
Facem, în timpul, acesta un răntaş din două linguri de unt 
sau de unsoare (untură) şi o linguriţă şi jumătate de făină, 
punem şi o lingură de zahăr pisat, apoi subțiem răntaşul cu 
supă din cratiţă, îl turnăm peste gulii şi punem şi frunze 
verzi de pătrunjel. Lăsăm apoi să fiarbă, până scade, pe 
urmă punem şi trei linguri de smântână şi punem mâncarea 
pe masă (1928, p. 30). 


Cartofi prăjiţi. Se curăţă cartofii, se spală şi se 
taie, de-a lungul sau de-a latul, în felii mai groase ca 
muchia cuţitului şi se prăjesc rumen pe amândouă părtile, 
în untură. După ce i-am prăjit, îi sărăm şi îi mâncăm cu 
carne fiartă de vacă şi cu sos, precum şi lângă friptură de 

porc sau de vacă. La friptură, mâncăm şi murături (1928, 
pp. 30, 31). 


Piure de cartofi. Curăţim cartofii, îi spălăm, îi 
tăiem felii mici şi îi punem cu apă şi puţină sare, să fiarbă. 
După ce au fiert, scurgem apa şi frământăm cartofii bine, 
cu o lingură de lemn. Prăjim apoi o ceapă, tăiată mărunt, 
în două linguri de unsoare (untură) sau unt, apoi turnăm 
pireul de cartofi în unsoarea (untura) şi ceapa fierbinte, 
sărăm, amestecăm bine şi-i lăsăm să se prăjească împre- 
ună, grijind să nu se prindă de fundul vasului. Cartofii 
astfel prăjiţi se dau lângă orice fel de carne, dar și cu mu- 
rături (1928, p. 31). 


Budincă (balmoş) de cartofi cu brânză şi cu unt. 
Cartofii, curăţiți, spălaţi şi tăiaţi bucăţi, îi fierbem. După ce 
au fiert, scurgem apa şi îi sărăm puţin, apoi îi frământăm 
bine, cu o lingură de lemn. Luăm o cratiţă, o ungem pe 
dinlăuntru bine cu unt proaspăt, aşezăm în ea un rând de 
cartofi, apoi presărăm brânză, pe ea punem câteva bucățele 
mici de unt, apoi iar un rând de cartofi, brânză şi unt, până 
ce am umplut vasul, aşa ca deasupra să fie numai cartofi şi 
bucățele de unt. Punem apoi vasul în cuptor, să se coacă 
bine, o jumătate de oră. Dacă nu avem cuptor, coacem 
budinca pe plită (platăn), dar acoperim vasul bine (1928, 


p. 31). 


Mâncare de cartofi fără carne. Prăjim, într-o cra- 
tiță destul de mare, două cepe tăiate mărunt, în două linguri 
de unsoare (untură) sau, de e post, de ulei. Mai înainte de- 
a curăţi însă ceapa, curăţim cartofii, îi spălăm, îi tăiem de- 
a lungul în patru bucăţi, de sunt mari în 6 bucăţi egale, îi 


98 


sărăm şi-i lăsăm să stea aşa săraţi un sfert de oră. Apoi îi 
punem în ceapa prăjită, îi învârtim puţin prin grăsime şi 
prin ceapă, apoi turnăm apă căldicică cam jumătate cratița 
şi punem un sfert de litru de bulion de pătlăgele şi o foaie 
de dafin și lăsăm să fiaarbă până scade pe jumătate. Pe 
urmă, mai punem două linguri de smântână, amestecată cu 
o jumătate lingură de făină. Cine nu are bulion sau pătlă- 
gele roşii, ca să facă bulion. acreşte cu puţină făină şi oţet, 
dar la urmă, după ce au fiert cartofii (1928, p. 32). 


Găluşte de cartofi, bune lângă orice friptură. 
Spălăm şi fierbem, în coaja lor, un kilogram de cartofi. Du- 
pă ce au fiert, îi lăsăm să se răcească, îi curăţim şi îi radem 
pe răzătoare, îi amestecăm cu 2-3 linguri de făină albă şi 
cu două ouă, puţină sare şi îi frământăm pe cârpător. Din 
acest aluat, formăm găluşte lungi cât degetul cel mic, le 
fierbem 20 de minute în apă sărată şi le punem pe o sită, să 
se scurgă. Apoi frigem, în două linguri de unt, o lingură de 
pesmet, punem găluștele într-o farfurie încălzită, turnăm 
untul cu pesmet peste ele, pe deasupra presărăm zahăr 
pisat, apoi se pot mânca (1928, pp. 32, 33). 


Varză (curechi) acră cu sarmale. Pentru o oală 
bună de varză, ne trebuie un kilogram carne de vită şi o 
jumătate de porc, apoi patru căpăţâni de curechi de mărime 
mijlocie. Spălăm căpăţânile în apă rece, desfacem apoi 
foaie de foaie, tăind dungile mari din dosul foilor, alegem 
foile pentru sarmale (găluşte) la o parte, celelalte le punem 
una peste alta, le facem sul şi tăiem varza cât putem de sub- 
țire, ca tăiţeii, o punem într-un castron (blid mare) şi facem 
sarmale, după cum urmează: din trei sferturi kilogram de 
carne fără os, luăm jumătate de vită şi jumătate de porc, o 

dăm prin maşina de tocat carne sau, de nu avem, o tocăm 
pe un cârpător, apoi o punem într-un blid, o sărăm, îi pu- 
nem Și puţin piper şi două sau trei linguri de apă. Luăm, 
apoi, trei linguri vârfuite de orez, îl alegem, spălăm şi 
amestecăm cu carnea tocată. Acum facem sarmalele: pe 
fiecare foaie de varză punem câte o lingură de tocătură, o 
facem sul, de la coadă spre vârf, iar marginile le îndoim de 
amândouă părţile înlăuntru. Până le terminăm pe toate, 
punem pe cele terminate pe farfurie. Din trei sferturi de 
kilogram de carne şi trei linguri vârfuite de orez ies până 
la douăzeci de sarmale nu prea mari, potrivite. Aşezatul 
verzii se face astfel: luăm o oală de vreo cinci litri, tăiem o 
ceapă mărunt, crestăm o bucată de slănină, cam de un sfert 
de kilogram, acestea le aşezăm pe fundul vasului, punem 
apoi peste ele un strat de varză, pe acesta îl acoperim cu 
sarmale, peste ele alt strat de varză și iar sarmale, până ce 
isprăvim cu ele. Deasupra, punem carnea şi peste ea varză 
tăiată mărunt. Dacă e prea acră varza, o punem la fiert cu 
apă, dacă nu e destul de acră, punem peste ea moare (zea- 
mă de varză). 

Pentru sarmale se ia carne de la pulpă, iar pentru 
fiert e bună carnea de la piept. 

Varza se poate fierbe şi numai cu carne de porc 
afumată sau proaspătă, fără sarmale, sau şi numai cu 
slănină, dar atunci punem o jumătate kilogram din aceasta 
(1928, pp. 33, 34). 


Varză dulce cu carne de porc. Luăm două căpă- 
țâni mai mari de varză coaptă, le tăiem fiecare în patru şi 
le opărim binişor, le scoatem şi le punem pe o sită, ca să se 
scurgă. Pe fundul oalei, în care fierbem varza, punem o 
bucată de slănină crestată şi o ceapă, tăiată mărunt, spălăm 

şi legăm cu un fir de aţă câteva fire de mărar și aşezăm var- 
za. Peste ea, deasupra de tot, punem carnea de porc — un 
kilogram — umplem vasul cu apă şi-l punem la fiert. Carnea 
de porc o sărăm puţin, înainte de a o pune în oală. Carnea 
fierbe mai curând decât curechiul, de aceea, dacă e fiartă, 
o scoatem într-o strachină, pe care o acoperim şi-o ţinem 
la căldură. Varza o fierbem până e destul de moale, apoi o 
acrim cu oţeţ, în care am amestecat şi o lingură de făină. O 
lăsăm să mai fiarbă ca un sfert de oară cu oţetul, apoi e gata 
(1928, pp. 34, 35). 


Sarmale (găluşte) de post. Prăjim în ulei multă 
ceapă tăiată mărunt, punem apoi în ea cinci linguri vârfuite 
de orez ales și spălat, îl lăsăm să se prăjească puţin, turnăm 
un pahar de apă şi lăsăm să fiarbă până scade apa. Sărăm 
cât trebuie, punem și puţin piper, apoi facem sarmalele din 
foi de varză acră, le aşezăm într-o cratiţă şi punem peste 
ele bulion de pătlăgele roşii, amestecat pe jumătate cu 
moare, să fiarbă până ce sunt fierte foile de varză (1928, p. 
35), 


Ardei umplut. Curăţim ardeii graşi de sâmburi şi 
de vinele usturoase, îi opărim şi îi punem pe o sită, să se 
scurgă. Facem apoi, din trei sferturi de kilogram de carne 
de porc sau de vițel sau de miel, o tocătură ca şi pentru 
sarmalele de varză, umplem ardeii cu tocătură şi-i aşezăm 
într-o cratiţă, unul lângă altul. Peste ei turnăm bulion de 
pătlăgele roșii, amestecat cu apă sau cu supă, dacă avem, 
punem şi sare puţină, apoi foi de pătrunjel tăiate mărunt. 
Vasul îl lăsăm să fiaarbă acoperit. Facem apoi un răntaş, 
din o lingură de untură şi una de făină, iar când e fript ju- 
mătate, punem în el şi o jumătate de ceapă tăiată mărunt, 

ca să se prăjească cu răntaşul la un loc, apoi turnăm răn- 
taşul peste ardei, ca să mai fiarbă, până s-a legat sosul. 
Ardeii îi scoatem cu grijă, cu o lingură de lemn, îi punem 
pe o farfurie mare, turnăm sosul de bulion peste ei şi pu- 
nem Şi o lingură două de smântână (1928, pp. 35, 36). 


Pilaf de orez. Alegem şi spălăm, întâi cu apă caldă, 
apoi cu de cea rece, un sfert de kilogram de orez, îl punem 
într-o cratiţă, cu un vârf de cuţit de sare, o lingură de unt şi 
atâta apă cât să-l acopere. ÎL punem, cu cratița neacoperită, 
în cuptor (mandoacă, rer), din când în când scoatem cratița 
şi o scuturăm, dar nu amestecăm cu lingura în el, căci se 
zdrobesc boabele. Când scade apa aproape de tot, mai 
punem câte puţină apă clocotindă peste orez. Când s-a mu- 
iat bine, îl scoatem cu lingura de lemn pe o farfurie. Pilaful 
se mănâncă lângă carne, ca și pireul de cartofi sau cartofii 
prăjiți (1928, p. 36). 


Mămăligă pripită. Mămăliga e o mâncare sănă- 
toasă, dacă e fiartă bine. Dar e şi hrănitoare, pentru că 
boabele de cucuruz conţin şi peste 5 % ulei. Acesta se mis- 
tuie uşor, dacă făina a fost pătrunsă destul de bine de fier- 
binţeală, încât uleiul s-a dizolvat. Stomacul sănătos biruie 
cu mistuirea, unul mai slab nu prea. De aceea se potriveşte 
pentru un stomac mai slăbit mămăliga pripită, căci în ea 
fiecare fir de făină e răzbit de căldura fierbinte a apei. 
Mămăliga pripită se face astfel: Când începe apa de 
mămăligă să clocotească, începem să presărăm încet, cu 
stânga, făină, iar cu dreapta mestecăm mereu, până ce am 
terminat cu făina. Mestecatul acesta trebuie să ţină aproape 
o jumătate de oră. Mămăliga o scoatem din oală cu lingura 
(1928, p. 56). 

Cartofi cu unt. Cartofii necurățiți de coajă îi spă- 
lăm, îi ştergem cu o cârpă curată şi îi punem în cuptor 
(mandoacă, rer), să se coacă. Dacă s-au copt, îi punem într- 
o farfurie, îi acoperim cu un şervet (năframă albă, curată), 
ca să nu se răcească şi îi dăm numaidecât la masă. Cartoful 
îl frângem în două și punem unt pe faţa lui şi sărăm. Lângă 
cartofii cu unt e bună şi puţină brânză (1928, pp. 56, 57). 


Ouă cu ficat. Curăţă şi taie în felii subţiri o ceapă, 
pe care o rumeneşti în unt. Tai tot în felii o bucată de costiță 
afumată și le prăjeşti deodată cu ceapa. În altă parte, fierbi 
ficat de vițel în apă şi oţet, o foaie de dafin și pătrunjel. 
Când s-au fiert ficații, scutură-i de zeamă și-i striveşte, 
dimpreună cu ceapa şi costița. Adaugă sare şi piper. Coace 
câte un ou de persoană şi acoperă-l pe fiecare cu amestecul 
de mai sus. Aceste ouă se mănâncă fierbinți (1935%, p. 
138). 


Ouă cu cârnaţi. Frigi la grătar sau la cratiţă un 
cârnat de porc şi, după aceea, îl tai mărunt. În grăsimea 
unde s-a copt, rumeneșşti ceapă și pătrunjel, tocate mărunt. 
Pui totul într-o tavă sau o cratiţă, pe care o așezi la foc, pe 
mașină, şi spargi ouăle deasupra. Pui sare, piper şi brânză 
rasă. De obicei schweitzer. Începi coacerea domoală pe 
mașină, apoi, la un foc mai activ, la cuptor. Se pune un 
cârnat mijlociu pentru două ouă. Unii adaugă la cuptor şi o 
pătlăgea roşie, curățată de pieliță și fără seminţe (1935, p. 
138). 


+3 Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935 

Ouă umplute. Răscoace ouăle, taie-le în două, în 
lungime, curăţă-le de coajă şi scoate gălbenuşul din albuş. 
Acest gălbenuș striveşte-l cu puțin unt, miez de pâine 
muiat în lapte, pătrunjel şi usturoi tocat, sare şi piper. 
Amestecă bine şi umple ouăle cu acest amestec. Apoi ia o 
tavă, care să poată figura pe masă, unteaz-o, pune în ea o 
parte din tocătura cu care ai umplut ouăle şi pune jumă- 
tățile de ouă pe deasupra. La cuptor cald şi serveşte când 
ouăle s-au colorat bine (1935, p. 139). 


Ouă ca la mama acasă. Înfierbântă în tigaie o lin- 
gură de untdelemn și coace 2 pătlăgele roşii, fără pieliță şi 
seminţe, timp de 10 minute. Pune sare, piper, puțin pătrun- 
jel şi un căţel de usturoi. Pune pătlăgeaua într-o tigaie spe- 
cială pentru ouă şi sparge, binișor, deasupra un număr de 4 
ouă. La cuptor (1935, p. 140). 


Cum se fac jumările. Bate bine ouăle, pune sare și 
o lingură de lapte (unii adaogă şi mălai). Topeşti unt proas- 
păt sau slănină, şi, când e foarte fierbinte, toarnă ouăle şi 
amestecă-le bine. Calitatea jumărilor este să fie zemoase 
(1935, p. 142). 


Jumări cu cartofi şi ceapă. Rumeneşte în unt câ- 
teva cepe, tăiate felii, după un minut adaogă aceiaşi canti- 
tate de cartofi tăiați ca paiul. De îndată ce aceste legume s- 
au copt, mai pune şi aceiaşi cantitate de pătlăgele roșii, fără 
pieliță şi seminţe, şi un căţel de usturoi. Coace până ce se 
va fi evaporat lichidul. Adaogă ouăle bătute în proporția 
următoare: o linguriţă de tocătură pentru două sau trei ouă 
(1935, p. 142). 

Jumări cu pătlăgele roşii. Într-o cratiţă pui unt și 
rumeneşti o ceapă. Adaogi trei sau patru tomate mari, tăiate 
în bucăţi, un buchet compus din pătrunjel, foaie de dafin, 
cimbru, usturoi, sare și piper. Laşi să se coacă cel puţin 
jumătate oră. Apoi treci prin sită acest amestec. Baţi ouăle; 
pentru 5 tomate, pui 5 până la 6 ouă. Pui o bucată măricică 
de unt într-o cratiţă şi, când s-a înfierbântat, verşi ouăle şi 
amestecul iute. După câteva minute, adaogi tomatele. Laşi 
să se coacă la foc domol, amestecând repede de tot, cu lin- 
gura de lemn sau un pămătuf de sârmă (1935, p. 143). 


Ochiuri româneşti. Se ia apă sărată în colcot, dea- 
supra apei spargi ouăle, când vezi că albuşul s-a prins, scoţi 
oul cu lingura de spumă şi pui oul în farfurie. Deasupra 
torni unt proaspăt topit (1935, p. 144). 


Ochiuri la capac. înfierbinţi untul sau untura, dacă 
vrei pune şi ceapă. Sparge ouăle și le aşează într-o tigaie 
specială, cu compartimente pentru aşezat ouă. Când oul e 
copt, presară sare şi dă la masă cu tigaia (1935, pp. 144, 
145). 


Omletă franceză. la 6 ouă, sparge-le într-o cratiţă 
de pământ, sărează, pipărează şi bate cu o furculiță. Adau- 
gă o linguriţă de apă, pentru ca să fie mai ușoară. Pune apoi 
într-o tigaie unt, cât o jumătate de ouă, şi când va fi fier- 
binte, toarnă ouăle bine bătute. Lasă ca să se prindă puțin 
ouăle, apoi ridică părțile prime, cu o furculiță, spre a stre- 
cura dedesubt părțile de ouă care nu s-au prins încă. Focul 
să nu fie prea tare. Când vezi că omleta s-a copt cât doreşti, 
înfăşoară cu furculiţa, ridică o margine şi o întoarce peste 
cealaltă. Astfel, omleta e redusă la jumătate lățimea. Răs- 

toarnă apoi în farfurie așa că partea care a fost lipită de 
tigaie să fie deasupra. O bună omletă nu trebuie să fie prea 
coaptă, iar mijlocul să rămână zemos (1935, p. 145). 


Omletă cu costiţă afumată. Deosebirea între om- 
letă și jumări este că, pe când jumările trebuie să fie moi şi 
înăuntru, şi în afară, omleta trebuie să fie tot atât de moale 
înăuntru, dar exteriorul să fie prins spre a se putea învârti. 
Pentru o omletă reuşită, nu întrebuințaţi mai mult de 10 
ouă, ouăle să fie bătute cu o furculiță, pentru ca albușul şi 
gălbenușul să se amestece bine. Cratiţa sau tigaia să fie 
nouă, să n-aibă spărturi înăuntru pentru, ca omleta să nu se 
prindă. După ce untul s-a înfierbântat, toarnă toate ouăle 
deodată şi amestecă cu dosul furculiței; cu furculița să 
aduci mereu ouăle de la marginile tigăii către mijloci ei. 
Când ouăle s-au prins, ridici cratiţa de la coadă, cu mâna 
stângă, cu mâna dreaptă bagi furculiţa sub omletă și îndo- 
ieşti o treime a ei, scutură tigaia pentru ca şi partea cealaltă 
a omletei să se întoarcă şi să acopere restul. Dacă nu reu- 
şeşti, introdu furculița. Apoi, cu mâna stângă, ridici tigaia 
de coadă, în mâna dreaptă iei farfuria de servit la masă, 
ridici tigaia de coadă şi faci să alunece omleta în farfurie. 
Rectifică suprafaţa cu furculița şi pune deasupra o bucăţică 
de unt. Acestei omlete îi adaogi 100 grame costiță afumată, 
opărită în apă şi săltată în unt. Ouăle le torni toate peste 
această costiță şi pregătești omleta cum am spus (1935, pp. 
145, 146). 


Cartofi de post. Curăţă cartofii, îi tai bucățele, îi 


ştergi cu o cârpă curată și-i prăjeşti în untdelemn. Prăjeşti 
ceapă în untdelemn, o pui peste cartofi, pui puţină apă, 


106 


sare, pătrunjel, sos de pătlăgele roşii, piper şi lasă să fiarbă. 
Când a scăzut sosul, dă la masă (1935, p. 154). 


Crochete cu ardei şi conopidă. Fierbi cartofii şi-i 
striveşti, spre a face un piureu. Din altă parte, fierbi cono- 
pida, având grijă să arunci întâia apă, care de multe ori 
conține toxine vătămătoare. Desparte conopida în buchete 
MICI şi curăţă cozile de înveliş. Amestecă bine conopida cu 
piureul de cartofi. Lasă să se răcească. Faci crochete, le 
tăvăleşti în ou şi pesmet şi le prăjeşti în unt (1935, p. 154). 


Cartofi cu ardei şi tomate. Tai mărunt cartofi, 
tomate, ceapă şi ardei grași sau din cei lungi, după gust. 
Proporția legumelor e la voia fiecăruia. Ungi cu unt sau 
untdelemn o cratiţă de pământ. Pune legumele, alternând 
în straturi, şi lasă să fiarbă pe foc domol. Dacă tomatele nu 
lasă destulă zeamă, pune puţină apă sau zeamă de carne, 
dacă ai întrebuințat unt (1935, p. 154). 


Cartofi chiftele. Coace cartofi în spuză, curăță-i 
bine şi pisează-i în piuliță cu smântână, trece-i prin sită, 
amesteci cu unt, cu pătrunjel, gălbenuş de ouă şi cu albu- 
şurile bătute, fă, din acestea chiftele, tăvăleşte-le în pesmet 
şi rumeneşte-le cu unt fierbinte. Unii pun şi puțin zahăr, şi 
puțină apă de flori (1935, p. 154). 


Cartofi cu smântână. Fierbi cartofii, îi curăţi, îi tai 
felii şi-i pui la foc cu unt. Adaugă puţin pătrunjel tocat şi 
un pahar de smântână. Lasă-i pe un foc foarte potolit, cât 
să pătrundă smântâna în cartofi şi dă la masă (1935, p. 
155). 

Cartofi fantezie. Cureţi 20 cartofi cruzi, potriviți 
ca mărime, şi-i tai în rotogoale foarte subțiri. Sărează-i, 
piperează-i şi pune-i într-o cratiţă de gratinat. Din altă par- 
te, pregăteşte 125 grame de brânză rasă (şvaiţer), 50 grame 
unt, un pahar mare cu smântână şi un pahar de lapte fier- 
binte. Amestecă totul. În cratița de gratinat, așează, 
alternând, rânduirile de cartofi cu combinaţia amestecată 
de mai sus. Apoi, pui, pe deasupra, bucățele de unt. Lasă la 
cuptor domol până se coace (1935, p. 155). 


Cartofii prinţesei. la 12 cartofi, 50 grame unt, 3 
ouă întregi, pătrunjel tocat cât de mult. Fierbe cartofii, 
trece-i prin sită, amestecă-l cu unt, puțină sare şi ouăle bă- 
tute. Fă, din această pastă, cocoloașe mari cât un ou, pe ca- 
re le turtești şi le scobeşti la mijloc, spre a introduce puţin 
spanac. Pune-le într-o tavă de gratinat și toarnă peste ele 
un sos alb cu lapte. La cuptor domol, 20 minute (1935, p. 
155). 


Cartofi cu slănină. Tai în bucăţi 10 sau 12 cartofi. 
Şterge-i bine și lasă-i acoperiţi într-un şervet. Din altă par- 
te, tai în cuburi mici 125 grame de costiță afumată şi pune- 
le să se rumenească în puţin unt. Când costiţele vor fi au- 
rite, adaogă o lingură de făină și amestecă bine. Lasă câ- 
teva minute pe foc, adaugă puţină zeamă de carne, sare, 
piper şi un buchet. Apoi așează cartofii şi lasă să fiarbă 
aproape o oră la foc domol (1935, p. 156). 


Cartofi ţărăneşti. Rumeneşte, într-o cocotă de 
pământ, o carotă (morcov timpuriu) şi o ceapă. Apoi adau- 
gă, ca la jumătate de kilogram de cartofi tăiaţi în rondele 
subțiri. Pune sare, piper, cimbru şi foaie de dafin. Umple 

cu apă şi acoperă. Să fiarbă la foc domol. Serveşte în co- 
cotă (1935, p. 156). 


Cartofi la capac. Freacă cu usturoi interiorul unei 
cratițe de pământ, care să meargă la cuptor, apoi unge pe 
dinăuntru cu unt. Culcă aproape un kilogram de cartofi, 
tăiați subțiri, şi adaogă sare, piper și foaie de dafin. Umple 
cu o jumătate de kilogram de lapte sau mai mult, în care ai 
bătut un ou întreg şi 125 grame şvaiţer ras. Presari peste tot 
şvaiţer ras şi adaogi bucățele de unt. Pui la cuptor, timp de 
un ceas (1935, p. 156). 


Cartofi prăjiţi ţărăneşte. Taie cartofii în cuburi 
mărunte și prăjeşte-i în cratiţă, în puţină untură de porc sau 
de gâscă, care va fi cu totul absorbită. Cratița e săltată, din 
când în când, iar, câteva minute înainte de a servi, se adau- 
gă pătrunjel şi usturoi tocat mărunt. De asemenea și sare 
(1935, p. 156). 


Cartofi cu pătlăgele roşii. Curăţă cartofii, potriviți 
ca mărime. Umple cu ei jumătatea unei cratițe, umple cu 
puţină zeamă de carne. Adaogă unt proaspăt topit. Sărează 
şi pipărează. Pune la cuptor. La jumătatea coptului, scoate 
cratița şi umple-o cu tomate fără pieliță şi semințe. Presară 
şvaiţer ras, stropeşte cu untdelemn, piperează mult şi adau- 
gă ardei roşu. Pune iar la cuptor şi lasă până ce s-au copt 
pe deplin cartofii și tomatele (1935, p. 156). 


Cartofi părăluţe. Tai cartofi chifle în rondele foar- 
te subțiri. Spală-i şi usucă-i bine. Topeşte un kilogram 
grăsime de vițel într-o oală adâncă. Când va fi fierbinte, 
aruncă cartofii” înăuntru. Scoate-i când s-au uscat la supra- 

faţă. Înfierbântă din nou untura şi aruncă iarăși cartofii. 
Deplin auriţi, scoate-i, sărează-i şi pune-i lângă o friptură 
(1935, pp. 156, 157). 


Varză dulce cu smântână. Scoate foile de la varză, 
spală-le şi pune-le să fiarbă în apă sărată, apoi strecoară-le 
şi taie-le bucățele, pune-le în unt, adaogă-le sare, puțin pi- 
per, nucșoară rasă. Pune câteva linguri de smântână și lasă 
să dănțuiască puţin, bine acoperite (1935, p. 165). 


Varză roşie, gătită ungureşte. Tai varza felii sub- 
țiri şi torni oţet peste ea. În urmă, pui în cratiţă slănină şi 
ceapă şi o rumenești; adaogi puţin zahăr și pui varza să se 
călească puţin; presari puțină făină și torni unt peste ea; laşi 
să fiarbă. Varza aşa gătită o serveşti cu cârnaţi fripți sau cu 
cotlete de porc (1935, p. 166). 


Fasole verde cu untdelemn. Cureţi fasolea de aţe, 
tăindu-i vârfurile. Înfierbânţi untdelemn într-o cratiţă, tai o 
ceapă mărunt înăuntru; când ceapa începe să prindă culoa- 
re, se pune o lingură de făină. Umpli cu apă și adaogi fie 
bulion, fie pătlăgele roșii, tăiate bucăţi, după ce le-ai scos 
pielița şi seminţele. Când untdelemnul începe să fiarbă 
tare, arunci fasolea, câte un pumn, iar nu toată odată. După 
fiecare aruncătură, aștepți ca clocotul să reînceapă, pentru 
ca să arunci pumnul următor. ŞI aşa, până la sfârşit. Fasolea 
aruncată toată deodată ar răci lichidul şi s-ar întări. Când 
fasolea e fiartă, o scoţi pe farfurie. Se mănâncă, ca bamele, 
şi caldă şi rece (1935, p. 167). 


Fasole verde cu smântână. Fierbe fasolea, scutur- 
o de apă şi ţine-o la cald. In cratiţă, faci să scadă pe foc, cu 

două treimi, un pahar de oţet de vin, apoi îl tragi de pe foc. 
În altă cratiţă, subţiezi două gălbenușuri de ouă în puţină 
smântână, lași să fiarbă la foc domol acest amestec; când 
începe să se îngroașe, torni, cu încetul, oţetul, amestecând 
mereu. Acest compus toarnă-l peste fasole, amestecă bine, 
sărează pe cât trebuie, adaugă pătrunjel tocat şi lasă să 
fiarbă câteva momente. Când dai la masă, stoarce puţină 
lămâie (1935, p. 168). 


Fasole boabe. Fierbe fasolea şi strecoar-o; pune 
într-o cratiţă unt proaspăt, frământat cu făină, toarnă faso- 
lea în cratiţă, adaogă-i sare, piper, pătrunjel tocat, lasă pu- 
țin pe foc şi stoarce în ea zeama de la o lămâie. Fasolea se 
servește, de obicei, cu friptură de berbec (1935, p. 168). 


Fasole boabe bătută. Fasolea se face la fel ca şi 
mazărea. Deosebirea este că, după ce a fost bine bătută, i 
se adaugă puţin usturoi pisat, care se amestecă bine cu 
lingura. La masă se mănâncă, fie amestecată cu untdelemn, 
fie fără, fie cu ceapă prăjită, care se aşterne deasupra în 
cruce (1935, p. 169). 


Fasole boabe iahnie. După ce ai ținut fasolea în 
apă rece, o noapte întreagă, o pui să fiarbă în apă tot rece, 
cu câteva cepe întregi. Pentru 1 kilogram de fasole, 3 cepe 
mari. Când ceapa e fiartă, se scoate, cu toate foile ce le-a 
putut lăsa în apă. Fasolea nu trebuie să fie fiartă prea mult, 
pentru ca bobul să nu se spargă. Pui atunci o foaie de dafin 
şi câteva boabe de piper întregi. Unii adaogă și o lingură 
sau două de bulion de pătlăgele roşii. Lași să mai fiarbă. 
Scoţi fasolea pe farfurie, adăugând şi foarte puțină din 
zeama în care a fiert (1935, p. 169). 

Orezul femeii casnice. Spală şi opăreşte 200 gra- 
me orez, într-o oală cu 2 litri apă. Să stea 5 minute. Pune 
în apă rece şi apoi scurge-l de apă într-o sită. Opăreşte 100 
grame de slănină piept foarte slab, pe care o tai în bucăţi 
MICI şi apoi rumenește-le în unt. Când slănina s-a colorat, 
adaogă 600 grame zeamă de carne şi puțin piper. Să fiarbă 
20 minute, amestecând mereu cu lingura, pentru ca orezul 
să nu se prindă. Retrage de pe foc şi adaogă 200 grame sos 
tomat. Amestecă cu lingura. Acest orez se serveşte cu mici 
cârnaţi prăjiți (1935, pp. 169, 170). 


Mazăre verde boabe. Cureţi mazărea, o pui să 
fiarbă în apă multă şi o laşi în apă până aproape s-o dai la 
masă. Atunci o strecori bine şi o pui în unt proaspăt cald: 
presari zahăr pisat, puţină sare, pătrunjel tocat; salți cratița, 
ca să se amestece bine toate, lași puţin, ca să se topească 
zahărul şi o dai la masă. Să nu fiarbă deloc în unt (1935, p. 
172). 


Mazăre verde boabe cu şuncă. Ficrbi mazărea cu 
apă, cum s-a zis mai sus; apoi o strecori și o aşezi la cratiţă, 
cu felii de şuncă, pătrunjel, piper, unt, şi laşi pe un foc 
foarte potolit, ca să nu fiarbă. Şunca să fie cam grăscioară 
(1935, p. 172). 


Sparanghel cu sus alb. Cureţi sparanghelul, îi tai 
coadele tari și le lași să fie aproape toate de o lungime; apoi 
faci mai multe legături mici, le legi cu o aţă şi le pui să 
fiarbă în apă fierbinte sărată. În 30 de minute, sparanghelul 
e fiert. Îl scoţi pe o sită, îl laşi să se scurgă. Pui pe un taler 

un şervet curat, pui sparanghelul pe el, îl dezlegi şi-l dai la 
masă. Sosul alb îl serveşti separat (1935, p. 176). 


Sparanghel cu parmezan. Cureţi sparanghelul, îl 
speli, îi tai coadele tari, laşi aproape toate de aceeaşi lun- 
gime, îl faci mici legături şi îl fierbi în apă fierbinte sărată, 
20 minute. Apoi îl scoţi în sită. ÎI lași să se scurgă şi îl aşezi, 
dezlegându-l, într-o cratiţă, care să poată sta la foc, şi să-l 
poţi şi da la masă. Aşezi în acest vas un rând de sparanghel, 
un rând de parmezan ras şi puţin piper, iar un rând de spa- 
ranghel şi iar parmezan, torni unt cald peste el și îl pui la 
cuptor. Un sfert de oră ajunge; apoi îl dai la masă. Spa- 
ranghelul e bun şi salată (1935, p. 176). 


Ciuperci cu untdelemn. Curăţă-le bine, spală-le, 
taie-le bucățele şi pune-le pe sită, să se scurgă. Pune untde- 
lemn într-o cratiţă, pătrunjel, usturoi, sare, piper şi aşează 
ciupercile în ea; acoperă şi lasă să fiarbă în zeama ce vor 
lăsa-o ele. De va scade sosul, înainte ca ciupercile să fie 
fierte, mai adaogă puţină zeamă de carne (1935, p. 177). 


Ciuperci la cuptor. Ia ciuperci măricele, spală-le, 
curăţă-le bine, scoate-le cotorul şi umple-le cu puţin untde- 
lemn, pătrunjel tocat, sare, piper şi puţin usturoi. Pune 
puţin untdelemn într-o tavă, așează ciupercile şi pune-le la 
cuptor. În 20 de minute sau 25, sunt gata (1935, p. 177). 


Ciulama de ciuperci. Cureţi ciupercile şi le tai în 
2 sau în 4, după mărime. Pentru ca să se curețe bine, le pui 
în apă cu oțet. Dozajul: la 1 litru de apă, 3 linguri de oţet. 
Să stea ciupercile în acest oţet vreo 10 minute. Spre a cons- 
tata dacă ciupercile nu sunt otrăvitoare, pui în apa aceasta 

o lingură de argint; dacă lingura îşi schimbă coloarea, 
aruncaţi ciupercile. După aceste 10 minute, scoateţi ciu- 
percile, scuturați-le şi le puneţi în altă cratiţă, care e pe foc, 
cu apă fiartă. Adăugaţi puţină sare. Când ciupercile s-au 
fiert, puneţi, în a treia cratiţă, 2 linguri de unt proaspăt şi 2 
linguri de făină, fără a se rumeni. Trageți cratiţa pe colțul 
mașinii şi începeți să turnaţi, cu o lingură de metal, din 
zeama ciupercilor câte puţin, frecând mereu în cratiţă, până 
ce untul cu făina au devenit alifioase. Apoi puneţi şi ciuper- 
cile, aduceți cratița pe flacăra maşinii şi lăsaţi să mai fiarbă, 
până ce se goleşte. Gustaţi, spre a constata dacă mâncarea 
e destul de sărată, şi serviţi (1935, pp. 177, 178). 


Ciuperci cu smântână. Pregătești ciupercile în apa 
cu oţet, după cum am arătat la ciulamaua de ciuperci. Pui, 
în altă cratiţă, unt proaspăt, cât trebuie, după cantitatea ciu- 
percilor, iar când untul a început să se încingă, pui ciuper- 
cile, pe care le-ai tăiat în felii. Acoperi cratița şi le laşi să 
fiarbă în zeama lor. Dacă înainte de a fi gata au scăzut prea 
mult, arunci o lingură sau două de apă. Când ciupercile au 
fiert, tragi cratița pe marginea maşinii, şi adaogi o lingură 
de pătrunjei tocat şi 250 grame de smântână dublă. Lași să 
pâlpâie câteva minute, pe colțul mașinii, şi apoi serveşti 
(1935, p. 178). 


Conopidă cu smântână. Tai conopida, o fierbi, o 
amesteci cu unt proaspăt, cu pesmet şi cu smântână bună. 
lei o formă, o ungi cu unt topit, o presari cu pesmet, aşezi 
conopida pregătită înăuntru şi o pui la cuptor. Mai presari 
peste ea pesmet, stropeşti cu puţin unt şi lași să se rume- 
nească. O răstorni în farfurie şi o dai la masă (1935, p. 
179). 

Dovlecei. Cureţi dovleceii mici și-i rumenești în 
unt. Apoi faci răntaș, stingi cu zeamă de carne şi puțin vin 
alb. Aşezi dovleceii prăjiți, pui vreo 10 cepşoare (arpagic), 
sare, piper, pătrunjel, sos de pătlăgele roşii; laşi să fiarbă şi 
când va fi scăzut, dai la masă. Unii pun puțină zeamă de 
lămâie (1935, p. 180). 


Dovlecei prăjiţi. Razi ușor dovleceii; să fie potri- 
VII (nici MICI, nici prea mari), îi tai sau felii, sau şuviţe de 
un deget; sărezi şi laşi ca o jumătate de oră, să stea, ca să 
se lase apa lor; apoi îi usuci cu o cârpă, îi tăvăleşti în făină 
ŞI îi pui la tigaie, în care ai pus sau unt fierbinte sau untură, 
sau untdelemn bun. Focul să fie iute. Îndată ce prind faţă 
rumenă, îi scoţi din tigaie, cu o lingură găurită (din acele 
de spumat rasolul), îi scurgi şi aşezi feliile scoase de la foc 
pe un taler sau pe o sită, deasupra căreia ai pus hârtie sugă- 
toare. Ții la căldură. Aşezi îndată în tigaie un al doilea rând 
de felii și, când ai prăjit toată cantitatea, îi dai cât de calzi 
la masă (1935, p. 180). 


Dovlecei cu pătlăgele vinete. Taie în bucățele doi 
dovlecei şi două pătlăgele vinete. Sărează-le, piperează-le 
şi rumeneşte-le în unt. Când vor fi rumene bine, adaugă 4 
ardei, două tomate fără pieliță şi seminţe şi tăiate, cât şi un 
căţel de usturoi tocat mărunt. Să fiarbă domol o jumătate 
de oră şi serveşte cald (1935, p. 180). 


Linte. O cureţi bine şi o pui să fiarbă în apă rece. 
Apoi pui într-o cratiţă unt, o ceapă tăiată în patru, sare, 
piper, pătrunjel şi lintea. O lași să dănţuiască bine acope- 
rită. Lintea se poate găti şi cu slănină, şi cu cârnat; după ce 

o fierbi, o aşezi la foc, cu bucățele de şorici şi o bucată de 
cârnat puțin rumenit în unt. O poți face „ă la maître 
d'hotel” ca fasolea (1935, p. 181). 


Urzici de post. Cureţi bine urzicile, le speli în mai 
multe ape şi le fierbi în apă cu sare și ceapă; apoi le scurgi 
apa, le treci prin sită, le sleieşti bine cu lingura, le pui la 
foc. Le dai o lingură de făină, le lași să fiarbă până se în- 
groaşă și le dai la masă (1935, p. 182). 


Legume cu costiţă. Tai napi, cartofi şi ceapă în bu- 
Căți mici şi rumeneşte-i în unt, apoi torni atâta apă pentru 
ca să le acoperi. Pui sare, piper şi câteva bucăţi de costiță 
afumată. Acoperă cratița şi lasă să fiarbă până ce mâncarea 
e gata. Atunci toată apa s-a evaporat (1935, p. 183). 


Macaroane italieneşti. Pui 250 grame macaroane 
în doi litri apă fierbinte și cu puţină sare. Să fiarbă 20 mi- 
nute. Dacă apa fierbe bine, trebuie să fie cu totul absorbită, 
dacă nu, scutură macaroanele, apoi aşează-le la foc în 60 
grame unt. Când serveşti, presară 100 grame brânză rasă 
(1935, p. 187). 


Macaroane în zeamă de carne. În 100 grame unt 
rumeneşte ceapă tăiată mărunt. Sărează, piperează. Adau- 
gă 2 kg carne de vacă pulpă sau alta și acoperă cratiţa fără 
apă. Focul domol, timp de patru ore. la 3 kg tomate şi 
fierbe-le deosebit, cu sare şi piper, fără apă deloc. Când s- 
au fiert, trece-le prin sită. Macaroanele aruncă-le într-o oa- 
lă cu multă apă în colcot, să fiarbă acolo în clocote vreo 20 
minute. Scoate macaroanele şi scurge-le de apă într-o sită. 
Amestecă în acest moment tomatele cu zeama de came şi 

aşează în cratiţă astfel: un strat de macaroane, unul de 
brânză rasă, unul de zeamă. Reîncepi la fel, până la sfârşit. 
Serveşte cald (1935, pp. 188, 189). 


Găluşte de făină. Pui două gălbenușuri de ou într- 
o farfurie, pui unt cât un ou şi freci cu lingura; apoi baţi 
albuşurile şi le amesteci și cu ele, mai freci şi începi a 
presăra făină, amestecând mereu, până se va îngroşa, cât 
să poți lua cu lingura, fără să se scurgă din ea, pui şi puțină 
sare. Pui apă sărată la foc; când fierbe în colcot, pui cu 
lingura câte o bucăţică de cocă şi lași să fiarbă până ce le 
pui pe toate fierte. Le strecori, le scoţi pe farfurie şi le poţi 
găti sau cu unt şi cu parmezan, sau cu griş prăjit. Cunoşti 
că găluștile sunt fierte, când se ridică deasupra apei (1935, 
p. 190). 


Găluşte cu brânză. lei o jumătate kg de brânză 
dulce de vacă și 100 grame de făină, pui puțină sare, 25 
grame de unt, 2 gălbenușuri de ouă, le frămânţi bine toate 
cu o linguriţă, formezi găluştile şi le pui să fiarbă în apă 
fierbinte sărată. Prăjeşti într-o cratiţă pesmet de franzelă în 
unt şi, după ce scoţi găluştile fierte din apă, le pui în taler, 
şi torni pesmetul prăjit peste ele (1935, p. 190). 


Colţunaşi. Facem un aluat din ouă şi făină; propor- 
țiile: 1 ou la 100 grame de făină. Întindem pasta pe masa 
bucătăriei, o subțiem cu sulul, o lăsăm să se răcească, apoi 
tăiem din ea bucățele cam de 10 cm pătraţi. Înăuntru aces- 
tor fragmente, punem brânză albă și dulce de vacă, fră- 
mântată cu ouă întregi. Închidem foaia călțunaşului, îl pu- 
nem să fiarbă în apă sărată, apoi îl opărim în unt proaspăt. 
Îi servim calzi (1935, p. 190). 

Papanaşi. Fă un amestec de făină, brânză dulce de 
vacă, ouă întregi, sare. Când pasta s-a întărit, fă-o gălușşti, 
pe care le fierbi în apă. După 10-15 minute, le scoţi, spre a 
le prăji în unt proaspăt. Torni deasupra smântână şi ser- 
vești. Unii adaogă şi un praf de zahăr pisat (1935, pp. 190, 
191). 


Aluaturi, copturi 


Sfinţişori sau mucenici. Plămădiţi o măsură de 
făină şi frământaţi aluatul ca de pâine, pe care îl veţi lăsa a 
se dospi; apoi luaţi dintrînsul, faceţi colăcei şi-i daţi prin 
cuptor, să se coacă. Pregătiți un sirop de zahar gros legat 
şi-i adăugaţi apă de; flori; luaţi nuci curăţite, pisate cu za- 
hăr şi puţină scorțişoră, scoateţi colăceii din cuptor, după 
ce se vor coace; ungeţi-i cu o pană muiată în sirop, presăra- 
ţi-i cu nucile pisate şi-i serviţi (1846, pp. 88, 89). 


Babe ruseşti. Luaţi, o oca (oca — 1,25 1 în Munte- 
nia şi 1,288 1 în Moldova) de lapte, lăsaţi-l să clocotească 
pe foc, apoi deşertaţi-l într-un vas mare. Faceţi o mămăli- 
guţă vârtoasă cu făină picluită de cea mai bună calitate (făi- 


4 Manolachi Drăghici (1801-1887), Reţete cercate în număr de 500 

din bucătăria cea mare a lui Robert întâiul bucătar al Curţii Franţei, 
potrivit pentru toate stările, laşi 1846, retipărită drept Noua carte de 
bucate, Galaţi, fără an 

nă de grâu, presurată; postelnicul Drăghici nu precizează, 
dar e vorba de aluaturi* — n. n.); după ce se va răci, cât 
suferă mâna, puneţi două gălbenuşuri de ou, puţin unt to- 
pit, cât o nucă, şi 200 dramuri (un dram — 3,18-3,23 grame) 
drojdie de bere de cea mai bună, pe care le veți bate îm- 
preună, 30 de minute; presăraţi, puţină făină pe deasupra şi 
o înveliţi într-o faţă de masă, ca să se dospească, în camera 
unde are să se frământe. Atunci pregătiți 200 ouă, alegân- 
du-se gălbenuşurile de o parte, şi 100 albuşuri, de alta, mă- 
surând gălbenuşul şi albuşul, 3 măsuri ou şi una de unt, şi 
puneţi untul pe foc. Puneţi cele 200 gălbenuşuri într-un, 
vas adânc şi le amestecați 20 minute cu un polonic mare; 
adăugaţi o oca zahăr pisat şi bateţi iară o jumătate de oră. 
Bateţi, de asemenea, albuşurile, până se vor face ca o spu- 
mă, puneţi-le în zahărul cel cu ou şi amestecați bine, dar 
această din urmă amestecătură să se facă atunci când plă- 
mădeala începe să se ridice. Puneţi această compoziţie într- 
o covată adâncă şi amestecați în ea răzătură de la 2 lămâi, 
apă de flori, un păhăruţ de rom alb şi trei litre (o litră — 250- 
300 grame) lapte, fiert de mai înainte, cu vanilia şi sarea 
trebuitoare. Adăugaţi pe lângă toate acestea plămădeala 
dospită şi frâmântaţi-le toate; în covată, puneţi și fină puţin 
câte puţin, fără nici o măsură. Această frământare se va 
face mai bine de bărbaţi, care se vor schimba pe rând, 
frământând două ore şi jumătate, până când veţi vedea că 
aluatul nu se lipeşte pe mână. Atunci puneţi şi măsurile de 
unt, pe care-l veţi frământa o jumătate de oră, bătând alua- 
tul de mai multe ori de covată; presăraţi apoi aluatul cu 
puțină făină, acoperiţi-l cu o faţă de masă şi-l puneţi, cu 


15 În reţeta pentru cornuri, de mai jos se confirmă presupunerea: 
„Faceţi un fel de mămăliguţă dintre o jumătate oca de făină bună şi 
opăriţi-o cu o litră de lapte” 

covata, pe un loc moale, la căldură, până se va dospi, fără 
a mai umbla pe uşile acelei camere. 

În acest timp, pregătiţi formele destinate pentru ba- 
be şi care trebuie să aibă o adâncime de un cot, despicate 
în două şi cu încuietori (tăvi de pască — n. n.), spre a putea 
deschide când vor fi babele coapte. Aceste forme se ung cu 
unt şi se duc în camera unde este aluatul, din care câte o 
bucată se pune pe o masă de-abia unsă cu unt, se adună şi 
se aşează în forme, care trebuie să fie puse la: un loc 
călduros, apoi se mai lasă, să se dospească, până se vor 
umple formele, fără a se mișca din loc. Nu lăsaţi a se des- 
chide des uşile şi a se zgudui, deschizându-se. 

Când formele vor fi pline de aluatul cel dospit în 
ele, aveţi câteva ouă bătute forte bine, ungeţi babele cu 
aceste ouă, servindu-vă de o peniță foarte uşoară, puneţi 
formele în cuptor, cu mâna, închideţi gura cuptorului, timp 
de jumătate de oră; atunci vă este iertat a deschide uşa 
cuptorului, spre a vă uita, spre a vedea dacă s-au pre- 
rumenit deasupra. Când vor fi bine coapte, trageţi-le de la 
foc, cu mâna, foarte încet, lăsăţi-le să asude puţin şi, pe 
urmă, scoateţi babele încet din forme, aşezaţi-le pe feţe de 
masă, puse pe perine moi, şi lăsaţi-le să se răcească, um- 
blând foarte rar pe uşă. 

Bolta cuptorului se cere să fie cu o jumătate cot (cot 
— 63,7 cm în Muntenia, 66,4 cm în Moldova) mai mare 
decât cuptoarele ordinare şi să fie ars cu stuf, iar nu cu alte 
lemne, fiind că stuful dă o căldură mai uşoară şi egală ; în 
acest caz, stuful se amestecă în cuptor, ca să ardă peste tot 
locul. Cuptorul va arde necontenit, până ce formele vor fi 
de un deget deșarte de aluatul lor, și atunci se cearcă cup- 
torul, precum urmează: se scoate focul, se şterge cu pămă- 
tuful ud şi apoi se cearcă cu tărâţe de făină ordinară, şi când 

tărâţele se vor rumeni bine, atunci cuptorul este nimerit, şi 
babele se pun în el, foarte încet, cu mâna (1846, pp. 89- 
92). 


Cozonaci. Cei mai buni cozonaci se fac în modul 
următor: 

Luaţi o oca (oca — 1271 g în Muntenia şi 1201 g 
în Moldova) de făină bună şi o amestecați cu o oca de 
lapte, 150 dramuri (un dram — 3,18-3,23 grame) drojdie de 
bere, un gălbenuş de ou, amestecați până va face spume şi 
puneţi să se dospească la căldură. Atunci pregătiți 75 găl- 
benușşuri de ou, bătute într-o oală cu jumătate oca zahăr, 
răzătura de la o lămâie, 10 dramuri apă de flori, dacă voiţi 
şi un păhărel de rom. Amestecaţi toate acestea cu poloni- 
cul, într-o covată, în care veţi pune, mai înainte, 4 oca făină 
floare şi împreună cu aluatul dospit şi cu sarea trebuitoare, 
începeţi a frământa, adăugând o litră de lapte. Pregătiţi 175 
de dramuri unt, care se pune în aluat, dar din care veţi opri 
puţin, spre a unge covata şi mâinile. Frământaţi bine, până 
să iasă beşici, puneţi la dospit şi ungeți o masă uscată cu 
unt, unde se vor aduna. Dacă vă place, împletiţi, îi puneţi 
pe o hârtie unsă, la din contra, ungeţi tingirile şi puneţi în 
ele numai pe jumătate. Lăsaţi să crească, până se. vor 
umple tingirile, apoi îi ungeţi cu ou şi îi puneţi la cuptor, 
pe tăvi, să stea o oră. 

Voind să: faceţi mai puţini cozonaci, n-aveţi decât 
să scădeți măsura, în proporţie, de la fiecare material care 
intră în compunerea lor (1846, pp. 92, 93). 


Ciurechi. Luaţi o oca (oca — 1271 g în Muntenia şi 


1201 g în Moldova) făină şi o litră (o litră — 250-300 gra- 
me) drojdii de casă; faceți plămădeală, de dimineaţă. 

Pregătiţi 4 oca făină, opăriţi-o, cu o oca de unt clocotit, 
amestecaţi-o în palme, până se va face iară făină; aveţi 
pregătite 22 ouă bine bătute, cu una oca lapte, un păhărel 
de rom, jumătate oca zahăr, răzătura de la o lămâie şi sare; 
dacă voiţi, puteţi adăogă 8 dramuri (un dram — 3,18-3,23 
grame) apă de flori; după ce se vor bate bine, adăugaţi 
plămădeala dospită şi frământaţi până se vor face beșici, 
atunci puneţi la dospit, şi ungeţi tava cu unt. Când vor fi 
gata, dați-le forma ciurechiului (paradigmă pentru curechi 
— n.n.) şi le mai lăsaţi să se dospească, la un loc cald, apoi 
le ungeţi cu ou, le presărați cu susan negru şi le dați în 
cuptor nu prea fierbinte (1846, p. 93). 


Pască. Pasca se face cu coca de cozonaci, întinzân- 
du-se pe o masă uscată, câte o bucată din acea cocă și fă- 
cându-se foi groase cât un deget mic. Atunci se aşează pe 
tăvi unse cu unt, cu câte un colăcel împletit împrejur, şi se 
lasă în starea aceasta. Pregătiți brânză proaspătă, pisată în 
piuliță, amestecaţi-o cu 10 gălbenuşuri de ou şi cu albușu- 
rile lor, făcute spumă, o litră (o litră — 250-300 grame) 
zahăr pisat, coaja de la o lămâie şi sare, toate acestea bătute 
bine şi date prin sită, apoi turnaţi-le într-o tavă, ungeţi-le 
cu ou amestecat cu o lingură de zahăr, puneţi în ele şi 
stafide fără sâmburi şi daţi-le la cuptor (1846, pp. 93, 94). 


Cornuri. Faceţi un fel de mămăliguţă dintre o 
jumătate oca (oca — 1271 g în Muntenia şi 1201 g 
în Moldova) de făină bună şi opăriţi-o cu o litră (o litră — 
250-300 grame) de lapte. Lăsaţi să se răcească puţin și, 
apoi, amestecaţi-o cu 25 dramuri (un dram — 3,18-3,23 
grame) drojdii de bere şi altă litră de lapte, şi puneţi-o la 
dospit. În acest timp, bateţi trei ouă cu 70 dramuri unt topit, 

sarea trebuitoare, amestecați toate cu aluatul dospit şi fră- 
mântaţi ca la o oră; dacă voiţi, puteţi pune şi 50 dramuri 
zahăr. Dacă aluatul nu e bine dospit, muiaţi-l ca lapte şi-l 
mai frământați. După ce se va dospi bine, îi dați forma 
cornurilor, le puneţi pe o tavă, unsă cu unt, le mai lăsaţi 
puţin a se dospi, le ungeţi cu ou şi le daţi în cuptor cu foc 
moale (1846, pp. 94, 95). 


Kuglupf. Se ia jumătate de oca (oca — 1271 g 
în Muntenia şi 1201 g în Moldova) făină din cea mai bună 
şi se amestecă cu 1 litră (o litră — 250-300 grame) lapte căl- 
duţ. Se frământă într-o covată, până se face o cocă destul 
de groasă, apoi se acoperă cu o față, de masă şi se lasă să 
stea la un loc cald, o jumătate de oră. În acest timp, se 
topesc 12 dramuri (un dram — 3,18-3,23 grame) drojdii de 
bere proaspete cu puţin lapte rece şi se adaogă la coca sus- 
zisă, după ce s-a mai frământat cu lingura puţin. Apoi se 
mai pune 1 litră (o litră — 250-300 grame) smântână, bună, 
proaspătă, trei litre făină şi puţină sare, şi se acoperă iar, 
lăsând-o să stea, până se va dospi bine, adică până va creşte 
aluatul. Când aluatul va fi de-ajuns crescut, ceea ce se recu- 
noaşte când începe a crăpa ici şi colo, se ia din nou la bătut 
cu lingura şi i se adaogă 1 litră smântână dulce proaspătă 
şi încă trei litre făină, şi iară se amestecă, mai punând încă 
o litră lapte şi puţină sare. Se despart gălbenușurile a zece 
ouă şi se bat într-un vas, cu 80 dramuri zahăr pisat, până 
începe a se albi şi a se îngroșa; albuşurile se bat deosebit, 
până se face o spumă consistentă, și se amestecă în aluat, 
împreună cu o ceşcuţă nu prea plină de rom, coajă de lă- 
mâie rasă cu o mână bună de stafide fără sâmburi, o mână 
de migdale bine tocate cu cuțitul și o litră de unt proaspăt, 
care se va topi mai întâi și se va lăsa să se răcească puțin, 

să nu fie prea fierbinte. Toate acestea, amestecate bine se 
iau la frământat cu mâna, până când începe aluatul a face 
băşici şi a nu se mai lipi de mână şi de vasul în care se află. 
Apoi se pune în formă unsă bine cu unt şi presărată cu 
midgale tăiate lungi şi subțiri. Forma se umple numai până 
la jumătate, se acoperă cu un capac şi se ţine la căldură, 
până când aluatul va creşte atât încât să umple forma de la 
sine din acel aluat, apoi se pune în cuptor ca de: cozonac, 
adică să nu-i fie focul prea iute, iar după ce se va coace, se 
răstoarnă pe masă ȘI să nu se taie înainte de a se răci de tot 
(1846, pp. 95, 9%). 


Prăjituri pripite / pentru cafea cu lapte sau ceai. 
Ametecaţi o litră (o litră — 250-300 grame) unt, până se va 
înălbi, adăugaţi 14 gălbenușuri de-ou, unul după altul, o 
litră făină de cea bună, puţină sare, 25 dramuri (un dram — 
3,18-3,23 grame) zahăr, trei linguri drojdii de bere, 50. 
dramuri lapte, bateți-le bine cu o lingură de lemn, o jumă- 
tate de oră, apoi puneţi spuma de la 6 albușuri într-o tingire, 
unsă cu unt, presărați cu franzelă rasă, puneţi coca înăuntru 
şi lăsaţi să se umple încă o dată; atunci daţi-le la cuptor cu 
foc moale, o jumătate de oră (1846, pp. 96, 976). 


Clătite. Batem trei ouă, o ceaşcă de lapte şi câteva 
linguri de făină, amestecând toate bine şi le subțiem cu lap- 
te, până se fac ca o smântână subțire, în care punem şi 
puţină sare. Punem apă într-o tigaie cu coadă, o linguriţă 
de grăsime, punem tigaia pe flacără, iar când s-a topit 
untura şi s-a înfierbântat tigaia, punem câteva linguri din 
aluatul cir şi plecăm tigaia în dreapta şi-n stânga, înainte şi 
înapoi, ca aluatul să-i acopere tot fundul, punem tigaia iară 

pe flacără şi, când s-a copt clătita pe o parte, o întoarcem 
pe cealaltă, ca să se coacă amândouă feţele. Cum e gata o 
clătită, o punem pe o farfurie, aşezată pe marginea sobei, 
ca să rămână caldă. 

Acestea sunt clătite goale. Dacă avem lictar (ma- 
giun, miere de prune sau de mere sau de măceșe), ungem 
fiecare clătită cu lictar şi o facem sul. Bune sunt clătitele şi 
cu brânză. Pentru acestea radem, înainte de a ne apuca de 
coptul clătitelor, brânză pe răzătoare, tocăm mărunt mărar 
spălat şi-l amestecăm cu brânza. Apoi ne apucăm de clătite. 
Când s-a copt o clătită pe o parte, o întoarcem, iar pe jumă- 
tatea din partea coaptă presărăm brânză şi o acoperim cu 
cealaltă jumătate a clătitei. Aşa îndoită, o întoarcem să se 
coacă cât trebuie, o scoatem şi vine alta la rând. 

Clătitele făcute în felul arătat ies de multe ori cam 
pieloase. Ca să fie mai fragede, adăugăm la aluatul de clă- 
tită şi cartofi cruzi. Pentru clătitele acestea ne trebuie doi 
cartofi mari, 2 ouă, o jumătate litru de lapte şi 45 linguri de 
făină. Curăţi cei doi cartofi mari cruzi (nefierți) şi îi razi pe 
răzătoare într-un vas; baţi cele două ouă în jumătate din 
făină şi jumătate din lapte mestecând şi punând şi puţină 
sare. Pui apoi răzătura de cartofi, amesteci, pe urmă pui şi 
cealaltă jumătate de lapte. Dacă aluatul e prea gros, mai 
pui puţin lapte. Coptul clătitelor cu cartofi se face ca şi la 
celelalte (1928*, pp. 47, 48). 


Uscăţele se fac din o jumătate kilogram de făină al- 
bă, două linguri de smântână, două ouă, sare cât prinzi în 
trei degete şi apă cât să iasă un aluat ca cel de tăiţei. Aluatul 
îl frămânți pe cârpător, până nu se mai lipește nici de 


15 Ana Victor Lazăr, Bucătăria gospodinei de la sate, Biblioteca 
Astrei, Sibiu 1928 

cârpător, nici de mâini, îl întinzi cu făcăleţul, faci o pătură 
ca şi pentru tăiţeii cu brânză (adică mai groasă decât la 
tăițeii de supă), tai cu cuțitul fâşii de un deget lungime şi 
de câte doi centimetri lăţime şi le coci în untură fierbinte 
sau în unt, pe amândouă feţele. Untură să fie multă. După 
ce s-au copt, le scoatem cu grijă, să nu se sfarme, le punem 
pe o farfurie mare, le presărăm eu puţină scorţişoară măci- 
nată şi cu zahăr pisat mai mult. Uscăţelele sunt bune şi 
calde, şi reci (1928, pp. 48, 49). 


Cozonacul. Opăreşti, într-un vas, patru linguri de 
făină, cu lapte fierbinte, pentru plămădeală, și amesteci 
pentru a se răcori. Într-o ulcică pui lapte cald, cu o bucăţică 
de zahăr şi cu de un leu drojdie, la un kilogram de făină. 
Când s-a răcorit plămădeala, astfel ca să poţi suferi degetul 
în ea, amesteci drojdia şi o baţi bine, până se face băşici, 
presari făină pe deasupra și pui plămădeala să crească, la 
căldură. În timpul când creşte, spargi ouăle — patru la un 
kilogram de făină, le baţi într-o farfurie, punând o linguriţă 
rasă de sare, pui la încălzit patru linguri de grăsime, pregă- 
teşti kilogramul de făină, să fie gata cernută, în vasul în 
care vrei să frămânţi, pui cinci linguri vârfuite de zahăr 
pisat, vanilie tăiată mărunt sau coaja rasă de la o lămâie. 
Acum te apuci de frământat, turnând plămădeala în vasul 
cu făina, ouăle, lămâia şi zahărul. Pui lapte căldicel şi fră- 
mânţi mereu. Lapte pui atâta ca să dea un aluat moale, dar 
nu curgăcios. Când nu se mai prinde aluatul nici de mână, 
nici de vas, pui grăsimea şi îl mai frămânţi vreo douăzeci 
de minute, îl presari cu făină și îl laşi să se dospească, 
acoperindu-l cu o cârpă curată şi, peste ea, cu ceva de lână. 
După ce s-a ridicat aluatul, îl punem pe cârpătorul presărat 
cu făină, îl întindem cu făcăleţul numai atâta cât e de larg 

vasul în care vrem să-l coacem, ungem vasul cu grăsime, 
facem aluatul sul şi-l punem în vas, unde-l lăsăm să se ridi- 
ce a doua oară. Trebuie ţinut bine minte că din aluat să 
punem în vas numai atâta ca să treacă de jumătatea vasului, 
ca să aibă unde creşte, până ce-l punem la copt. Vasele cu 
aluat să stea, până să crească, la loc cald, mai bine pe un 
scaun, lângă sobă sau pe masă, dacă masa e aproape de 
cuptor, acoperindu-le cu o hârtie. Nici pe uşă să nu prea 
umblăm. După ce s-a ridicat aluatul peste marginea vase- 
lor, îl ungem cu ou bătut şi-l punem la copt (1928, pp. 49, 
50). 


Găluşte cu prune. Opărim prunele şi le punem pe 
o sită, să se scurgă. Le curăţim de pieliță, scoatem sâmbu- 
rii, dar nu spărgându-le, ci împingând sâmburele cu un 
lemnişor, dinspre coadă, spre vârf. Facem apoi un aluat ca 
cel pentru găluşte de cartofi, îl întindem cu făcălețul pe câr- 
pătorul presărat cu făină, tăiem cu cuțitul bucăţi de mări- 
mea unei palme şi grosimea unui creion, punem o prună la 
mijloc și formăm, cu mâinile, găluştele, pe care le punem 
tot pe cârpător, până ce am terminat cu toate. De mai 
înainte încă trebuie pusă o oală la foc, umplută pe jumătate 
cu apă, în care am pus şi o linguriţă de sare. Când e apa în 
clocot, punem găluştele, dar nu acoperim oala. Găluştele 
trebuie să fiarbă în clocot timp de un sfert de oră, socotit 
nu de când le-am pus în oală, ci de când a început să dea 
apa în undă, după ce le-am pus la fiert (1928, p. 51). 


Găluşte cu brânză de vacă (lapte acru scurs). Tre- 
cem prin sită o jumătate litru de brânză de vacă. Într-un 
blid amestecăm o lingură de unsoare (untură), până face 
spume, punem un vârf de cuţit de sare şi patru ouă întregi, 


127 


le amestecăm bine, apoi punem brânza de vacă şi ames- 
tecăm, şi trei sau patru linguri vârfuite de făină, facem 
găluştele rotunde, de mărimea unui ou de găină, le punem 
pe un cârpător, presărat cu făină, până le isprăvim pe toate, 
punem într-o oală mai mare apă, până la jumătatea vasului, 
un vârf de cuţit de sare, iar când clocoteşte apa, punem toa- 
te găluştele, pe rând, în oală, să fiarbă în clocot un sfert de 
oră. După ce au fiert, luăm vasul de pe foc, scoatem găluş- 
tele, le punem pe o farfurie, formând cu ele o moviliţă şi 
punând farfuria la căldură. Frigem apoi în două linguri de 
untură, două linguri de pesmet, grijind sa nu se ardă, tur- 
năm pesmetul peste găluşte, presărăm şi o lingură de zahăr 
pisat peste ele şi găluștele se pot mânca (1928, pp. 51, 52). 


Plăcintă cu carne. la un kilogram de carne, 3 ouă, 
sare şi le frământă, adăugând mereu apă căldicică; când nu 
se mai lipește de masă, iei coca şi o baţi, lovind-o de masă 
de mai multe ori. În urmă, o acoperi cu un şervet şi o laşi 
să stea ca o jumătate de oră, o tai în vreo 10 sau 16 bucă- 
țele, le întinzi ca de mărimea unui taler mic, le ungi cu unt, 
fiecare în parte, şi le pui una peste alta. Faci două grămezi, 
una cu 6 foi, alta cu 10 foi. Apoi toci carnea, o prăjești pe 
jumătate în unt (să rămână puţin zemoasă), prăjeşti puţină 
ceapă şi o amesteci cu carnea, adăugând sare, piper, scorți- 
şoară rasă şi un ou. Întinzi cu vergeaua grămada cu 6 foi, 
o faci de mărimea tavei, o așezi în tavă unsă, pui tocătura. 
Apoi întinzi cu vergeaua grămada de 10 foi, şi acoperi cu 
ea tocătura Pui tava la cuptor. Focul să nu fie prea iute. 
Când s-a copt servești (1935, pp. 405, 406). 


+7 Constantin Bacalbaşa, „Dictatura gastronomică: 1.501 feluri de 
mâncări”, Bucureşti 1935 

Plăcintă cu mere. Faceţi aluatul întocmai ca cel 
pentru plăcintă cu carne. Merele, în cantitatea ce o doriţi, 
le curăţaţi de coajă şi le radeţi pe o răzătoare mare, până 
daţi de mijlocul cu semințe, pe care îl aruncaţi. Apoi puneţi 
această răzătură — să zicem de 1 kilogram și jumătate de 
mere — într-o cratiţă, pe care o puneţi pe un foc potrivit, 
pentru ca merele să-şi lase zeama. Când această zeamă a 
apărut destul, presăraţi peste răzătură zahăr în praf, canti- 
tatea unui pahar de 250 grame. Adăugaţi un praf de vanilie. 
Cine vrea, adaogă şi 200 grame stafide sultanii, pe care le 
toarnă peste mere imediat după zahăr. Aceste stafide dau 
plăcintei un gust foarte bun. Când zeama merelor a scăzut 
de tot, puneţi merele peste coca întinsă şi o acoperiţi cu 
cealaltă, întocmai cum s-a făcut cu carnea. Puneţi la cuptor 
pe un foc potrivit (1935, p. 406). 


Plăcintă cu brânză. Aluatul se face tot ca pentru 
celelalte plăcinte. lei brânza dulce de vacă, o frămânţi cu 
lingura, îi amesteci 4 gălbenuşuri de ouă, zahăr, coajă de 
lămâie rasă şi puțină smântână. Amesteci bine, pui ameste- 
cul între foi, precum ai făcut cu carnea. Pui la cuptor, pe 
foc domol, după ce ai stropit aluatul cu zahăr pisat (1935, 
p. 406). 


Baclava. la un kilogram de făină, un ou, un păhărel 
de vin alb şi o linguriţă de unt: frământă acestea, adăugând 
mereu apă, până ce vei face un aluat moale ca pentru ştru- 
del, îl mai lași să stea. Din acest aluat, faci 25 sau 30 de 
bucățele şi le întinzi în tavă. Ungi tava cu unt şi pui foile, 
una câte una, stropindu-le cu unt şi presărând pe fiecare 
foaie migdale pisate cu zahăr şi vanilie. Cantitatea să fie o 
jumătate kilogram migdale şi 250 grame de zahăr. După ce 

ai așezat toate foile, torni unt fierbinte peste ele și pui la 
cuptor, pe foc domol. Faci un sirop, cu 1 kilogram zahăr şi 
500 grame apă, și, când baclavaua e pe jumătate gata, o 
scoţi din cuptor, o opăreşti cu siropul și o pui iarăşi în cup- 
tor. Când e gata, o tai în bucățele (1935, p. 407). 


Mucenici. la făină, plămădeşte şi frământă aluatul 
cu apă, până se face tare ca aluatul de pâine, apoi lasă-l să 
se dospească. Să iei apoi o bucată dintrînsul, împleteşti și 
faci covrigi, pe care îi pui la cuptor. De altă parte, se face 
un sirop cu zahăr și cu apă de flori sau vanilie, iar alături 
se pisează nuci, zahăr și scorţişoară. Toate acestea să se 
amestece. Când covrigii s-au copt, îi scoţi din cuptor, cu o 
pană îi ungi cu sirop, apoi îi tăvăleşti în praful de nuci, 
zahăr şi scorţişoară (1935, p. 407). 


„Bătălia culinară” 


Ca şi în cunstrucția de case, ca şi în muzica naţio- 
nală, târgul şi curtea boierească au constituit, de-a lungul 
timpului, inspiraţie şi pentru arta culinară valahă, numită, 
din 1848, datorită unei convenţii semnată de Avram lancu 
şi Lajos Kossuth“, românească. Dar trebuie precizat de la 


15 Jancs6, Benedek, A român nemzetisegi tărekvesek tărtenete €s 
jelenlegi dllapota (Istoria şi starea actuală a aspirațiilor naţionale 
românești), Budapest 1896, pp. 165, 166 — citate din Bălcescu, 

început că bucătarii, ca şi lăutarii, conform mărturiilor 
documentare, inclusiv recensămintelor, erau bucătari pro- 
fesionişti, formaţi din rândul robilor ţigani, aşa că şi reţete- 
le anterioare revoluţiei de la 1848, respectiv „200 de rețete 
boiereşti”, publicate de Mihail Kogălniceanu şi Costache 
Negri (pe care le-am transcris în litere latine şi le-am publi- 
cat separat), şi „Noua carte de bucate” a postelnicului Ma- 
nolachi Drăghici, reprezintă reţete practicate de bucătarii 
țigani la curțile boiereşti, adesea bazate pe soluţii gastrono- 
mice străine. 


În recensământul din 1770-1774, de pildă, întâl- 
nim, la Băloşenii Hârlăului”, pe „Lon, bucătar, ţigan”, la 
Bogdăneșştii Bacăului“0, pe „Ştefan, bucătar, ţigan”, la Bră- 
eştii Dorohoiului”!, pe „Gheorghi, bucătar, ţigan”, la Bu- 
ciuleştii Neamţului“?, „Un bucătar, ţigan”, la Buzenii Boto- 
şanilor*5, pe „Ion, bucătar, ţigan”, iar la câte o nuntă boie- 
rească, precum cea de la Bursucenii Sucevei, din 1851, 
erau aduşi „bucătari din toate părțile veniseră în ajutorul 
ţiganului lui Vrânceanu... Pe lângă cele mai fine producte 
ale bucătăriei franceze, nu puteau lipsi nici mâncărurile 


Nicolae, Istoria romanilor sub Michaiu Voda Viteazul, Edit. II 
Bucuresci, pp. 329-324 6s 361, 362 

+9 ACAD. ŞT. RSS MOLD., Moldova în epoca feudalismului, VIU, |, 
Chişinău 1975, pp. 255, 256 

50% ACAD. ŞT. RSS MOLD., Moldova în epoca feudalismului, VI, |, 
Chişinău 1975, pp. 341, 342 

5! ACAD. ŞT. RSS MOLD., Moldova în epoca feudalismului, VIU, |, 
Chişinău 1975, pp. 252, 253 

52 ACAD. ŞT. RSS MOLD., Moldova în epoca feudalismului, VI, |, 
Chişinău 1975, p. 31 

5 ACAD. ŞT. RSS MOLD., Moldova în epoca feudalismului, VIU, |, 
Chişinău 1975, pp. 199, 200 

moldoveneşti, și, mai înainte de toate, plachia de gâscă. 
Afară se cântau valuri şi polka-mazurka (taraful lui Barbu 
Lăutarul şi lon Angheluţă), astfel că pe tineri abia îi răbda 
inima pe scaune”*?, după cum mărturisea, din postura de 
participant la nuntă, Wilhelm Kotzebue*5. Bucătarii ţigani 
schimbau între ei reţete, iar pe cele mai rare şi mai valoroa- 
se le cumpărau cu bani de la confrații lor mai norocoşi, în 
vreme ce reţetele mai uşor de practicat se răspândeau prin 
satele apropiate, fie prin intermediului slujnicuţelor, fie 
printr-un troc pe care îl practicau bucătarii țigani cu sătenii. 
Iar de aici, datorită hramurilor şi nunţilor, reţetele cu buca- 
te pe gustul valahilor migrau dintr-o zare în alta. 


Şi mai existau bucatele ruseşti, tătăreşti, ungurești, 
săseşti, armeneşti, evreieşti, care se răspândeau în mod na- 
tural, mai ales cele de copturi, prăjituri, dulceţuri şi compo- 
turi. În condiţiile acestea, nu prea putem vorbi de un spe- 
cific creativ al bucătăriei româneşti, deşi suntem atât de 
mândri de sarmalele, răciturile şi mititeii noştri, pe care 
rețetele boiereşti le ignoră cu desăvârşire, pe parcursul is- 
toriei, cu excepţia „găluştelor de post”. 


Prin abundența de reţete de bucate, care ne-au răs- 
făţat străbunii, se află şi câteva care se moştenesc şi de alte 
neamuri din vremurile celor mai vechi ritualuri religioase 


54 Toate ispisoacele și recensămintele anterioare confirmă că 
bucătarii boiereşti, ca şi lăutarii, erau țigani; datorăm, deci, ţiganilor 
şi tradiția culinară, nu doar cea lăutărească — n. n. 

55 Kotzebue, Wilhelm, Lascăr Viorescu /O icoană a Moldovei din 
1851, în România Liberă, Nr. 3238, Anul XII, joi 23 iunie / 5 iulie 
1888, pp. 2, 3; Nr. 3241, Anul XII, marţi 28 iunie / 10 iulie 1888, pp. 
2, 3; Nr. 3457, Anul XIII, marţi 28 martie / 9 aprilie 1889, p. 2; Nr. 
3459, Anul XIII, joi 30 martie / 11 aprilie 1889, pp. 2, 3; 

europene, cea consacrată ca atare fiind pasca, doldora de 
semnificaţii şi de simboluri ale nuntirii cosmice, ca şi 
cozonacul împletit, sfințişorii sau mucenicii şi celelalte 
copturi împletite, menţionate de colindele „laice”, stigma- 
tizate în ultimul mileniu drept „cântece drăceşti” sau „bles- 
temate colinde păgâneşti”, deşi erau cântecele nuntirii cos- 
mice, nuntire adoptată de creştinism, dar cu simbolistica 
lui Hristos (Mirele Cosmic, „Soarele Dreptăţii”, în Sf. Au- 
gustin) şi a Bisericii (Fecioara Cerească). Dar mai exista, 
pe la 1842, o reţetă ciudată, care presupunea multe, multe 
ore de muncă, inclusiv două ore şi jumătate de frământat, 
cu schimbul, obligatoriu de către câţiva bărbaţi zdraveni: 
Babele rusești. 


Reţeta, abandonată datorită trudei iniţiatice (inclu- 
siv mămăliga din făină de grâu, şi celelalte frământări), a 
fost abandonată după anul 1900, dar nu înseamnă o reţetă 
rusească, pentru că şi asupra „babelor ruseşti” legea degra- 
dării sensului a acţionat pripit. Judecând după reţetă, pro- 
dusul culinar omagia cuplul de strămoşi iniţiali (Adam şi 
Eva), semnificaţia aceasta existând, ignorată, şi la vestitele 
„Babe” din Bucegi, care se referă la „Ba-Ba”, adică la mo- 
şul şi moaşa începuturilor, când nu se cunoştea numără- 
toarea şi oamenii repetau de atâtea ori „Ba” de câte ori se 
menţiona încă un strămoş. 


Semnificațiile acestea, în formele de reminescenţe, 
pe care le-am moştenit, întregesc un dat iniţial al ceremo- 
niilor cereşti, păstrate, la nivel subconştient („aşa am apu- 
cat”) sau prin schimbarea voluntară a sensurilor, la nivelul 
religiei creştine. Fără îndoială, reţetele vechi de bucate în- 
seamnă niveluri de evoluţie a esteticii gustului, din ce în ce 

mai golite de metafizic, în proporție cu progresele civili- 
zaţiei — după cum avertizau vechii egipteni. Avem dreptul 
să le luăm ca atare, să ne aşezăm, în mod simbolic, la masă 
cu strămoşii, eventual ascultând, drept chemare, şi vreun 
cântec din vremurile lor, deşi la fel de simbolic este să-i 
aducem în vremea noastră şi să-i aşezăm în capul mesei. În 
fond, asta a şi fost intenţia acestei antologii culinare, pe 
care am lucrat-o împătimit, dar convins că, pe calea mun- 
cil, se vor mai deschide nişte ferestre, din cele de care eu 
am întotdeauna nevoie. 


Bibliografie 


Manolachi Drăghici (1801-1887), Reţete cercate 
în număr de 500 din bucătăria cea mare a lui Robert 
întâiul bucătar al Curţii Franţei, potrivit pentru toate 
stările, laşi 1846, retipărită drept Noua carte de bucate, 
Galaţi, fără an 

Ana Victor Lazăr, Bucătăria gospodinei de la 
sate, Biblioteca Astrei, Sibiu 1928, Ediţia a II-a, Sibiu 
1932 

Constantin Bacalbaşa, „Dictatura gastronomică: 
1.501 feluri de mâncări”, Bucureşti 1935 


134 


ACAD ROMÂNĂ, Călători străini despre Țările 
Române, vol. II, Editura Ştiinţifică, Bucureşti, 1970 

ACAD ROMÂNĂ, Călători străini despre Țările 
Române, Serie nouă, vol. III, Editura Academiei Române, 
Bucureşti, 2006 

ACAD ROMÂNĂ, Călători străini despre Țările 
Române, vol. V, Editura Ştiinţifică, Bucureşti, 1973 

ACAD. ŞT. RSS MOLD., Moldova în epoca 
feudalismului, VII, IL, Chişinău 1975 


Bălcescu, Nicolae, Istoria romanilor sub Michaiu 
Voda Viteazul, Edit. IL Bucuresci 

Bnillat-Savarin, Jean Anthelme, Fiziologiei 
gustului, Paris 1883 

Cantemir, Dimitrie, Descrierea Moldovei, 
Bucureşti 1970 

Ghibănescu, Gh., Surete şi Izvoade, vol. X, laşi 
1915 

Iorga, N., Documente şi cercetări asupra Istoriei 
financiare şi economice a Principatelor Române, 
Bucureşti 1900 

Iorga, N., Istoria Românilor, vol. VIII, Bucureşti 
1938 

Jancs6, Benedek, A român nemzetisegi tărekvesek 
tărtenete es jelenlegi ăllapota (Istoria şi starea actuală a 
Gaspirațiilor naționale româneşti), Budapest 1896 

Kotzebue, Wilhelm, Lascăr Viorescu /O icoană a 
Moldovei din 1851, în România Liberă 1888, 1889 

Sion, Constantin, paharnic, Arhondologia 
Moldovei, laşi 1892 

Theodorescu, Barbu, Contribuţiuni la cunoaşterea 
strămoşilor lui Nicolae Iorga, Bucureşti 1948 


135 


Unirea Poporului, anul X, nr. 20, Blaj 20 mai 
1928 

Unirea Poporului, anul X, nr. 41, Blaj 14 
octombrie 1928 


Cuprins 


Povestea artei culinare p. 3 

Supe, ciorbe (zămuri, fierturi) p. 47 

Sosuri (salcii) pentru rasoale de carne, de păsări şi 
de peşte p. 69 

Garnituri pentru bucate p. 76 

Fripturi şi tocăniţe p. 78 

Bucate, mâncăruri p. 93 

Aluaturi, copturi p. 118 

„Bătălia culinară” p. 130 

Bibliografie p. 134 


136 


„In alimentaţie, ca şi în politică, 


abuzul este... anticonstituțional”! 

